बसुन्धरा मांया निपू बाखं 
(धीमती अवदान व बिमलावती अवदान) 


न्हापांगु सम्पादन 
दि.पं. रत्नकाजी वज्राचार्य 
मन्त्रसिद्धि महाविहार 
सवल बहा:, येँ। 


निक्वःगु सम्पादन 
सर्वज्ञरत्न वज्राचार्य 
मन्त्रसिद्धि महाविहार 
च्वयबँ धिमेल्वहं, १५ वडा, येँ। 


पिकाक 
ललितमान नकःमि 
मैयाँ नकःमि / छेँज: सकलें 
म्ह्ययपि, येँ। 


बुद्ध सम्बत्‌ २५५६ 

नेपाल सम्बत्‌ ११३४ 

पिदंगु न्हि : ने.सं. ११३४ कछलागा तृतीया बुधवा: 
(वि.सं. २०७० मंसीर ५ गते बुधवा:) 


भाषा शुद्धिकरण : ज्ञानेन्द्ररत्न बज्राचार्य 
कम्प्यूटर : अनिलरत्न बज्ाचार्य, मयलबारी, टेक्‌ 
वः किपाः सर्वज्ञरत्न बज्जाचार्य 


थाक : बुद्ध बज्र अफसेट प्रिन्टिङ्ग प्रेस, ओमबहा:, फोन: ४२६३५२१ 
संस्करण : निक्वःगु 
पिथना : ५०० पा: 
पिकाकया छेंज:पिं : ललित मान नकःमि /मैयाँ नकःमि 
निर्मल कुमार नकःमि/ प्रिया नक:मि 


डा. सुश्री ममिता नक:मि/ तिमिला प्रिनिला 
फोन ल्या: ४३५०७२३, मोबाइल : ९८५१००१६१७ 
देछा: 


जिमि हनेबहःम्ह दिवंगत बौ भाजु रुद्र मान नकःमि व मां मयजु बसुन्धरा 
नकःमिया पुण्यस्मृतिइ छलपोलपिन्त इृहलपा: । 


ओं नमो भगवते सर्वदुर्गति परिशोधन राजाय तथागतायाऽहन्ते 
सम्यक सम्बद्धाय तद्यथा ॥ ओं शोधने २ विशोधने २ सर्वपाप 


विशोधने शुद्धे विशुद्धे दिवंगत रुद्रमान नकःमि नामध्यायस्य 
` सर्वकर्मावरण विशोधने स्वाहा ॥ 


जन्मदिन : वि.सं. १९८८ 


दिवंगत जुगु न्हिः २०१३ साल कार्तिक शुक्ल दशमी 
कार्तिक २८ गते मंगलबाः 


ओं नमो भगवते सर्वदुर्गति परिशोधन राजाय तथागतायाऽहन्ते 
सम्यक सम्बुद्धाय तद्यथा ॥ ओं शोधने २ विशोधने २ सर्वपाप 


विशोधने शुद्धे विशुद्धे दिवंगत बसुन्धरा नकःमि नामध्यायस्य 
सर्वकर्मावरण विशोधने स्वाहा ॥ 


जन्मदिन : वि.सं. १९९१ आश्विन शुक्ल सिघः पुन्ही 


दिवंगत जुगु न्हिः २०६५ साल बैशाख शुक्ल एकादशी 
जेष्ठ २ गते बिहीबा: 


मांबौया लुसन्ति 


हनेबह:पिं आदरणीय ममतामयी मां व बौया करुणा व ममतांजाःगु 
भावनायात स्मृतिपटलय्‌ न्ह्याबलें/ न्ह्याबलें दयाच्वती । जिम्ह बौ नं थ्व संसारं 
त्वतावंगु थनि ५७ दँ दये धुंकल । ममतामयी मां नं त्वतावंगु नं ५ दूँ दयेधुंकल । 
अथे नं मां व बौया स्मरण म्हिगः थें हे लुमन्तिया लू कलकल दँवयान्तुंच्वंगु दु । 
थ्व जिगु व जिगु छँज:या स्नेह व सद्भाव खः धइगु दुनुगलंनिसें बोध यानाच्वना । 

बाज्या भाजुमान व बज्ये मयूजु विष्णुमायाया कोखं जिम्ह बौ रुद्रमानया 
जन्म जुल । बौया बाल्यकाल सुख दुःखया दुने विचरण यायां मांबौया अपार ममता 
न्ह्याःववं ल्यायम्ह जुयावल । मांबौ व छँज:या सकल ज:/दुजःपिसं मनं खँम्ह 
कूलस्थीर याइम्ह छम्ह भौमचाया आवश्यकता तायेका: बौ राम नकःमि व मां 
मनकुमारीया क्वखं जन्म जूम्ह निम्हम्ह(माइलीम्ह) म्ह्याय्‌ मयजु बसुन्धरा 
नकःमिनाप विक्रम सम्बत्‌ २००४ सालं इहिपा यानाः दाम्पत्य जीवन हवनाब्यूगु 
जुल । जिम्ह बौ नं कर्तब्य बोध याना: जीवन सुथां लाक्क च्वन्ह्यानाच्वन । थ्व हे 
भावलय्‌ जिम्ह तता शुभद्रा, बौ रुद्रमान व मां बसुन्धराया क्वखं जन्म जुल । तर 
हुर्के जुड हे मलावं निर्देजक दुबलय्‌ बाल्याबस्थाय्‌ हे मन्त । तिति पापा यानाः दुम्ह 
छम्ह म्ह्याय्‌ नं त्वःता वसेंलि मां बौ व सकल छँज: सकसितं दुःख जुइगु ला 
स्वभाविक हे जुल । दुःखयात पाचिच्यूं छुं दँ लिपा वि.सं. २०१३ साल श्रावणकृष्ण 
द्वितीयाकुन्हु सिघ नःघ क्वाद्वों त्वाया पुलाछें (क्षत्रपाटी १७ वड़ा) जिगु जन्म जुल । 
जिगु आगमनं जिमि बाज्या बज्येपिंनाप सकल परिवारनाप हर्ष लय्‌ताया थःगु दुःख 
पीरमर्का सकतांयात ल्वःमंकाः छक्का: सुखया अनुभूति याना: ललितमान धका: जिगु 
नां तयाबिल । ललित धयागु न्हूगु बांला:गु सेल्ला:गुया अर्थ खः । थुगु हे भावनायात 
कःघाना: न्ह्यानाच्वंगु मांबौया दाम्पत्य जीवनय्‌ जिगु स्वला जकया बाल्यकालया 
अवस्थाय्‌ तःधंगु मर्माहत घट्ना घटेजुल । जिम्ह बौ हेटौडाया चुलिमाई मन्दिरया 
च्वयूया पुलांगु लँपुइ गाडि दुर्घट्नाय्‌ लाना: देहवसान जुल । गुगु घटनां जिम्ह बौ 
रुद्रमान नकःमि थ्व धर्ति विलय जुयादिल । थुकें यानाः जिमिगु छँज: परिवारया 
दुने तःधंगु हे बञ्जपात जुयाः विचलन वल । धैर्य धारणा यायेगु स्थिति तकं 
मदयाबिल । 

थुगु दर्दनाकगु दुःखद्‌ घटना लिपा छया सकल पारिवारिक परिस्थिति 
हिलावन । पारिवारिक स्थिति अस्थीरतां भुन । छछाः छपे चूलाकेत जिम्ह मांतं 
आपालं आपा: दुःख सिल । दुःखया भुमरिं पिहाँ वयेत जिम्ह मां नं तःधंगु साहास 


0 -: नै) ता. 


याना: धैर्य व मैत्री भावनां मा:थाय्‌ मा:कथं पला:छिना: थःगु जीवनयात पर्वाह 
मतसे स्वला दुम्ह कायमचायात हुर्के यायेत माःगु म्हालासाला याना: थः जहान मदुगु 
शोकयात अबोधम्ह स्वलादुम्ह थः कायया ख्वा:स्वया: जीवनरथयात न्ह्याकेगुलिड हे 
थःत पानावन । थुगु परिस्थितिं जिम्ह मां जीवित्‌ देवीया रुपय्‌ न्ह्यज्यानाः थःगु 
परिवारया दुने संघर्षमय जीवनयात न्ह्याकाः याकःचा जुयाः नं हरेस मनसे दृढ 
जुयाः मनयात स्थीर यानाः थःकाय्‌ प्रति आपार मतिना यानाः माःगु तक लालन 
पालन यानाः आवश्यकता अनुसारं मगाःमचाःगु सकतां पूर्ति यानाः समय सापेक्षकथं 
थ्व समाजया न्ह्यःने थनेत जिम्ह मां सफल जुयादिल । उजाःम्ह मां प्रति जिगु 
दुनुगलंनिसें जिं बन्दना यानाच्चना । प्रणाम यानाच्चना । 

थुगु हे भावनाकथं हनेबहःपिं मांबौया स्मरणकथं सफ्‌ छग पिथनेद:सा ज्यू 
धयागु मनंतुनाः श्रद्धय गुरु भाजु सर्वज्ञरत्न वज़ाचार्यजुयात इनाप यानागु जुल । 
वसपोल गुरु बसुन्धरा मांया निपू बाखं धिमती अवदान व विमलावती अवदानयात 
छथासं तयाः सम्पादन यानाबिज्याःगु जुल । गुरुनाप सहलह यानाः बसुन्धरामांया ब्रत 
च्वना: धलं दनाः थुगु बाखं सफ्‌ पितब्वयाः जिम्ह ममतामयी मां बसुन्धरा व श्रद्वय 
बौ रुद्रमानया स्मृतिइ सकसितं थुगु सफ्‌ छछानागु जुल । थुगु पुण्यानुभावं ज्ञात 
अज्ञातपिं जिगु पुर्खापिं नापनापं दिवंगत बौ रुद्रमान व मां बसुन्धरा तुषिता भूवनय्‌ 
बास लानाः निर्वाण मार्गफल प्राप्त जुयाः बुद्धया कूलय्‌ लिन जुयाः वनेमा: । भव 
चक्रया दुःखं मुक्त जुयेमाः । हानं सकल सत्वप्राणिपिं उद्धार जुइमा: । जिगु छॅज: 
परिवारजन सकसिगुं सुख समृद्धि प्राप्त जुयाः रोग ब्याधिं मुक्त जुयाः जीवन 
निर्वाहया दुने छुं नं पःखा पंग: मवयेमाः । पलाःपतिकं प्रगतिपथय्‌ मनंतुना थें ज्या 
पूबनेमाः । सकल धलंदँपिं धःमूखलःपिनिगु नं रोगब्याधि मदया मनं तुनागु ज्याखँ 
पूवनेमाः । गुरुवर सर्वज्ञरत्न वज्जाचार्यजुयात नं यक्वःयक्वः सुभाय्‌ छाना च्वना । 
हानं थुगु सफ्‌ पिथनेत प्रत्यक्ष /अप्रत्यक्षकथं ग्वाहालि यानादिइपिं सकस्यां जय 
जुइमाः, कल्याण जुइमाः मनंतुना थें ज्याखँ सकस्यां पूवनेमाः धकाः बसुन्धरा 
मांयात लुमंकाः आशिका / कामना यानागु जुल । सुभाय्‌। 


ललितमान नकःमि 
१६ वडा, म्हयूपि, येँ । 


तधिम्ह नीती रत्नमाया तुल्‍्सीमाया 


हर्ष बहादुर 


MT Oe क 


डड] 


| 
मैयाँ नक:मि 


सुभद्रा 
(निदं दयेका मदुम्ह) | 


सानुमैया 


नारायण बहादुर तारादेवी बद्रीमान लक्ष्मीमैया धर्मराज 


कल्पना श्रेष्ठ (म्ह्याय्‌ यानातम्हः) 
दिनेश श्रेष्ठ 
| 
दिपेश श्रेष्ठ 
रुपेश श्रेष्ठ 


डा. सुश्री ममिता नकःमि 


अमिता नकःमि 
रोजेस नकःमि 
| 
रोमिशा 


/सुसाज 


सुराज 


सुनिता नकःमि 
राज्‌ नकःमि (साजन) 


निर्मल कुमार 
प्रिया 
| 
तिमिला / प्रिनिला 


अजित 


ह| 
पूर्ण नकःमि 
मनकेशरी 


पूर्ण 


मनंतुना 


दिवंगत पं रत्नकाजी बञज्जाचार्यजु धीमती अवदान ने.सं ११०५ पाखे व 
विमलावती अवदान ने.सं. ११०८ पाखे सम्पादन याना: पिदंगु बाखं सफ्‌ खः । 
बसुन्धरा मांया थुगु निपू बाखं सफ्‌ नं अभाव जुयाच्चंगु खनाः सकसिनं नां कयाच्चंगु 
हाकनं निगगु संस्करण पिथनेमाल, प्रकाशन यायेमाल धयागु सःयात ध्यानय्‌ तयाः 
पिथनेगु कुतः यानागु जुल । 

नेपाःया बौद्ध वज्जयानी परम्पराया दुने जनमानसयात बौद्ध धर्म प्रति आस्था 
व बौद्ध धर्मपाखे दुतकायेत थुजा:गु भक्तिमार्गया बाखं आपालं आपा: उगु इलय्‌ 
रचना जुयाः न्यनावंगु जुल । देयया समय, काल, परिस्थितिं मन्‌ म्वायेया निंतिं 
अतिकं सहयानां सहयाये मफइगु अबस्थाय्‌ मनया मन मष्टिस्कं थःगु मनयात 
बसेतयेया निंतिं सुइगुं सहाराया अपेक्षा याइगु इलय्‌ अनित्यगु संसार धकाः 
सिइकसिइकं नं परचक्रया दुने थःम्बायेत द्यःयात पुकारय्‌ याइगु परम्परा नेपालय 
दयाच्चंगु दु । उकिसं गुलिनं नेपालय्‌ शासकत वल । जुजु जुल । आर्य हिन्दु धर्म, 
संस्कृतियात बःबियाः न्ह्याःवन । थौंतक नं हिन्दु आर्य संस्कृतिं हाः कयावयाच्वंगु 
अक्त नं दनी । थः बौद्ध जुयाः नं हिन्दु आर्य संस्कृति दुने च्वनाः ब्यवहार यायेमाःगु 
बाध्यता दयाच्वंगु परिस्थितिं यानाः सहिष्णुतायात बःब्िइगुकथं बौद्ध आचरणायात नं 
पालना यायेगु व सकसितं याकेत थुगु भक्तिमार्गया जातक अवदान ब्रत दनेगु 
ऋवलय्‌ कनेगु व न्यनेगुकथं बौद्ध ब्रत्त परम्परा न्ह्याःवइच्चंगु खनेदु । थुगु निप 
बाखंया दुने विशेष याना: छखें भक्तिमार्गकथं बसुन्धरा माताया भावना व करुणा 
चित्तया महिमा दयाच्वंगु दुसा मेकथं अन्तस्करणां ब्रत्तदनीपिं उपासक / उपासिकापिसं 
मनन्‌ व चिन्तन्‌ यायेमाःगु, अकुशलकर्म आदिपाखें बचेजुयाः समाजयात हित 
जुइगुपाखें ध्यान तया: पञ्चशील, अष्टशील, व दशपारमिताया खया नापनापं धनी 
व गरिवया दुने दयाच्वनीगु स्थिति गथेकि गरिव जुइगु समाजया लागि अभिशापया 
रुपय्‌ क्यनातःगु व धनाद्यपिनिगु अहम्‌, घमण्ड, फार्येफुई आदिया नकारात्मक 
शोचयात साहित्यिकधंगं न्ह्यइपुक चित्रण यानातःगु दु । 

पं. रत्नकाजी वज्जाचार्यजुं जनबहालय्‌ च्वंम्ह विजुलीमुनि वज्जाचार्ययाके 
दयाच्वंगु हस्तलिखित सफू स्वया: धिमती अवदान व विमलावती अवदान सम्पादन 
यानाः पिथनाबिज्याःगु जुल । थुगु बाखंया संस्कृत मूलरुप महारत्नावदानय्‌ दयाच्वंगु 
दु। 


bi सरे 


द्ध ज्या करुकारुाकणाा गाए “5१ 


बसुन्धरा मांया निप्‌ बाखं पिथनेत म्हयूपिया यजमान ललितमान नक:मि, 
जहान मैयाँ नक:मिनापं स:परिवारया धर्मचित्त उत्पत्ति जुया: थःबौ जन्म जुयाः छं 
दिन लिपा हे तःधंगु ुर्घट्नाय्‌ लाना: दिवंगत जुयावंम्ह श्रद्धय बौ रुद्रमान नकःमि 
खः । मावः लालनपालन याना गुगु दुःखकष्ट सहयाना: थः पुता प्रति अपार माया 


ममतां थौ तुतिं चुइकाथकूगु अवस्थाय नकःमि समाजया दुने प्रतिस्थित यानाः 
थनाब्यूम्ह ममतामयी मां बसुन्धरा नकःमिया पुण्यस्मृतिइ 


पुण्यस्मृतिइ थुगु सफ्‌ पिथना द्रहलप्यूगु 

जुल । 

थुगु पुण्यनुभावं दिवंगत रुद्रमान नकःमि व दिवंगत बसुन्धरा नकःमि 
सुखावतीभूवनय्‌ बासलायेमा: । सम्येक संम्बोधीज्ञान प्राप्त यायेफयेमा: धयाःगु 
कामना यानागु जुल । 

थुगु सफूतिइ भाषा शुद्धिकरण याना: प्रुफ स्वयाः माःगु ग्वाहालि याःम्ह 
किजा ज्ञानेन्द्ररत्न वज्जाचार्ययात सुभाय्‌ देछानाच्चना । थथे तुं कम्प्यूटर याःम्ह भाजु 
अनिलरत्न बज्राचार्य व बुद्धबज्ञ अफसेट प्रिन्टिड़ प्रेसया हामा भाजु रमेश बज्राचार्य 
व प्रेस परिवारयात नं सुभाय्‌ बियाच्वना । माःथाय्‌ माःकथं गवाहालि याःपिं 
सकसितं दुनुगलंनिसें कृतज्ञता देछानाच्चना । 

अन्त्यय्‌ यजमान ललितमान नकःमि, जहान मैया नकःमि, काय्‌ भाजु 
निर्मल नकःमि, भौ प्रीया व छयपिं सहित सकल सःपरिवारया सुख सबृद्धिया 
कामना यानाः रोग, ब्याधि मुक्त जुयाः सकल बुद्धपिनिगु सुदृष्टिं न्ह्याबलें न्ह्याबलें 
खयाच्वनेमा । 

थुगु सफ्‌ पिथनेगु कवलय्‌ द्वनाच्वंगु, स्यनाच्चंगु मगाःमचाःगु 
आपालं दयेफ्‌ । बिज्ञजनपिसं दृंविद्ठं क्षेमा यानाः मगाःमचाःगुयात माःगु 
हःपाःबियाःबिज्याइ/दिइ धइगु मनंतुनाच्चना । सकलसिगुं कल्याण जुइमाः, श्री 
बसुन्धरा माया सुदृष्टिं न्ट्याबलें खयाच्चनेमा: धकाः भिंतुना च्वना । सुभाय्‌ । 


- सर्वज्ञरत्न बज्राचार्य 
च्वयबुँ, धिमेल्वहं, येँ । 


घःसा 


भीगु नेपालमण्डलय्‌ अनुत्तराय सम्यकसम्बोधि ज्ञान साधन यायेगु उपायया 
लँपु तःताजि दु । उकिइ मध्ये वसुन्धरा ब्रत नं छगू खः, गुकिइ तःधंगु उपोषद 
(दश) शीलया नियम (विनय) बांलाक छर्लङ्ग जुइक न्ह्यःब्वयातःगु दु । थ्व संसारं 
मुक्त जुइगु उपाय (उपोषदया) नियम विना सम्भव मदु । थुगु दुःखमय अनित्य 
संसार पार जुइगु अति हे थाकु । थुगु हे झ्वलय्‌ अकुशलादि मभिंगु कर्मयात 
परित्याग याना: लोक हितार्थया ज्याय्‌ सदां सदां मछययेक॑ दुःखरूपी संसार सागरं 
पार जुड मफइगु उजं शास्त्रय्‌ वर्णित यानातल । खःतु थुज्वःगु शास्त्रयागु खँ पायूछि 
मजूधका: धायेगु ला पायूछि मज्‌ । छाय्‌ धाःसा थीथी धर्म, सम्प्रदाय नं थ्व हे खँ 
न्ह्यथनावयाच्वंग दु । मोक्ष वनेत अर्थात निर्वाणय्‌ थ्यंकेत अकुशलकर्म 
(मभिंगु ज्यां) मखु, कुशल कर्म भिंगु ज्यां जक हे मोक्ष वनी अर्थात निर्वाणस 
थ्यनी ॥ तर गुगुं गुगुं धर्म न्ह्याक्व: हे पापकर्म याःसां उगु पाप मोचन यायेगु उपाय 
कनातल-पाठ याना: देवदेवीपिन्त पूजा याना: अवसं आदि च्वना: म्वःजक ल्ह्या: नं 
पापं मुक्त जुइगु उपाय न्ह्यथनातल । तर बौद्ध वाङ्मय कथं- 


न पश्यन्ति कर्माणिं कल्पकोटि शतैरपि । 
सामाग्री प्राप्य कालंच फलन्ति खलु देहिनाम्‌ ॥ 


थथे धयातः थें थःपिसं यानागु कर्म भिंगु व मभिंगु गुगु हालतयनं 
न्हनावनीमखु । भिं याःसा भिंगु हे फल सइ, मभिंया:सा मभिंगु हे फल सइ । गुगुं 
बखतय्‌ उगु कर्मया पुसा बुया: फल सयाः पाकेजुइ । अथे जुयानिंतिं मभिंगु 
दशांकुशलादि ज्या यायेगु परित्याग यायेमाः धकाः बौद्ध धर्मय्‌ आपालं बः बियातःगु 
दु । थुगु खँ पायूछि मजूधकाः धायेमछिं । थ्व बिचाः यायेबहःगु खँ खः । 
ग्रन्थकारतयगु रचनां थःगु भावनायात तेवा बिया: च्वय्‌ न्ह्यब्वयागु मेमेगु धर्मय्‌ थें 
जाःगु खँ नं बौद्ध धर्मय्‌ उल्लेख यानातःगु मदुगु मखु । अवश्य नं दु ग्रन्थय्‌ च्वयातल 
धायेवं तुं फुक्क खः हे खः माने हे यायेमाः धयागु मदु । भसं लूँ कसी चुले थें 


` चुलाः, जाकिइ फि ल्यये थें व चालनिं चाले याये थें ग्रन्थयात नं चालेयाना: परीक्षा 


यानास्वयेगु क्री मानवपिंके अधिकार दु । भगवान्‌ बुद्धं नं धयाबिज्याःगु दु कि - 


ड 


| ळू धाल धायेवं तुं जिगु धालखँय्‌ छिपिं वनेमते जिं धयागु खँ खः मखु बालाक 
मनय्‌ वायेकानिं स्व: । खःसाजक जिगु खँयात पत्या: या, मखुसा चित्तबुझे मजूसा 
पत्या: यायेम्वा: । थुगु वाक्यया आधारकथं नं बिचा: यायेगु अधिकार भीके हे दु । 

खःतु विद्याचरणं सम्पन्न (पूर्ण) म्ह, सुगत ज्वःमदुम्ह लोकविद्‌ लँ मखंपिन्त 
लँ क्यनेगुलिइ सारथि, लोक नायक (लोकया नाथ जुया:) देव व मनुष्यपिनि शास्ता 
भगवान्‌ सम्यक्‌ सम्बुद्ध जुयाबिज्या:म्ह वसपोल तथागतयागु वचन कदापि मिथ्या 
(झूठ) जुइ फइसखु, सत्य हे जुड । आ: थन गुगु वचनयात वसपोल तथागतया वचन 
धायेगु ? छथ्व: थुज्व:पिं दुकि त्रिपिटक हे जक बुद्ध वचन धाइपि नं मदुगु मखु । 
त्रिपिटक विश्व प्रशिद्ध जुयाच्वंगु दुसा महायानय्‌ वैपुल्यसूत्रादि विश्वविख्यात 
जुयाच्वंगु दु । अथेहे तन्त्रयानय्‌ तथागत गुह्येक हेवज़ादि विश्व प्रख्यात जुयाच्वंगु 
दु । थुपिं स्वंगु वसपोलया महाकारुणिक तथागतया उपाय कौसल्यं युक्तगु स्वंगू मार्ग 
(यानजक खः) नामसंगीतिसं थुकथं न्ह्यब्वयात:गु दु । 


नानायान नयोपाय जगदर्थ विभावक: । 
यानत्रिछयनिर्यात एकयान फलेस्थित: ॥ 
आ; थ्व नं बुद्ध वचन खः मखु धका: गथे सिइकेगु ? उजा:गु उपकरण 
भीके दुगु मखु । 
वसपोल तथागत भीगु न्ह्यःने दूणु मखु । तर वसपोल तथागतया जन्म वा 
महापरिनिर्वाण जूगु २५२८ दँ दत धकाः भीसं मानेयाना वयाच्वता । थ्व ला केवल 
शास्त्रया आधारय्‌ भीगु विश्वासजनक खः । धाथें खंगु साक्षात्‌ जूगु ला मखु । 
अपितु गुगु बखते बुद्ध वचनया मूल शास्त्रया आधार कयाः सुं गुम्ह विद्वानं व 
कथाकारं रचना या'गु जूसां लोक हितार्थ जुइगु निर्देशन दत धा:सा उगु बाखंयात 
समाजं साकाररुप बिलं छुँ अज्‌ चायेमाःगु खँ मखु । आः थन बुद्ध वचनया 
विषयग्रन्थ ग्रन्थान्तरे उल्लेख ज्‌ थें तथा थौकन्हय्‌ पण्डित विद्वानजनपिंस निर्णय 
या:कथं 'यत्‌ किचित्‌ सुभाषितं तत्सर्वं बुद्ध भाषितम्‌’ धकाः गुलि नं सुभाषित 
(भिंगु) वचन दु उगु वाक्य बुद्ध वचन धकाः धयावयाच्चन । अथेहे गुगु वञ्जयानया 
तन्त्रशास्त्र बुद्ध वचन खः मखु धायेगु विषय नं लघुतन्त्र टीकास थथे न्ह्यथनात.गु 


दु 


शन्यकरुणयोरैक्यं यस्मिस्तन्त्रे प्रकाशितम्‌ । 


साधनं लोकनाथस्य तत्तत्त्रं बुद्ध देशितम्‌ ॥ 


अर्थ:- (ग॒गुतन्त्र शास्त्रय्‌ शून्यता व करुणा छधी छगू जुयाः प्रकाश 
जयाच्वंगु द॒ उगु तत लोक्या नाथ जुयाः बिज्याःम्हेसिगु साधन ख. बुद्ध देशित ख.) 
छायकि बौद्ध धर्मया मूलतत्त्व हैं प्रज्ञारुपी शून्यता ज्ञान व सत्वप्राणीया उद्धारया 
नितिं महाकरुणा दयेमा:गु खः । थुपिं निगू छधी छगू जुयाः हे सम्यकसम्बुद्धत्व लाभ 
याना: लोकनाथ धायेकाः, गुज्वःम्हेसित गुज्व:गु किसिमं उद्धार यायेमाः, यायेमाःगु 
खः । उकें हे बुद्ध पुरुषपिन्त शास्त्रय्‌ संसार हे निर्वाण, निर्वाण हे संसार धकाः 
वर्णित यानातःगु खः। आःथन श्री वसुन्धरा व्रतया विषयस क्वय्‌ छुं न्ह्यब्वय्‌ । 

आः थन भीगु नेपालमण्डलय्‌ प्रचलित महायान बौद्ध धर्मय्‌ तःच्चतं 
च्वन्ह्यनाच्चंगु व्रत धर्मधातु व्रत, अष्टमी व्रत, आर्यतारा ब्रत व वसुन्धरा व्रत (तिला 
ब्रत) आदि खः। थुगु वसुन्धरा ब्रत पृथ्वीमांया व्रत खः । वसुन्धरा धकाः पृथ्वीयात 
धाइगु खः । वसुन्धरा मांयात थ्वहें छगूजक नामं सम्बोधन याइगु मखुसे गथेकि श्री 
करुणामय लोकेश्वरया १०८ म्ह व ३६० नां दु थें बसुन्धरा मांया नं १०८ ता नां दु। 
बुद्धं कनाबिज्याःगु स्तोत्र थुगु सफुतिइ समावेश जुयाच्वंगु दु । थनंलि ज्या मजुया 
उपाय (यत्न) याइपिंत साधन याकिइगु लक्ष्मी, सिद्धि, सन्तान, आयु, गुण, जश, 
प्रज्ञा, सुख इत्यादि ७ न्हयग्‌ बुद्धि यानाः प्राणीपिन्त दरीद्ररुपी समुद्रं तरे 
याना:बिज्याइम्ह वसुन्धरा देवीया संक्षिप्त ध्यान ब्वमिपिन्त न्ह्यब्वयाच्चना । 


स्वपाः ख्वाःया ध्यान 
जवपाखे कुम्कुमवर्ण (फिक्कागु स्याउँ ख्वाः) पृथ्वीया स्वरुप, दथुइ म्हासूगु 
ख्वा: वर्तमान स्थितिया स्वरुप । खवपाखे हि थें ह्याउँगु (हिंगुलि वर्ण) ख्वाः, संहार 
(विनाशया स्वरुप) । थुपिं स्वंगू स्वरुपया बिचाः याना स्वयेबलय्‌ थ्व पृथ्वी मण्डलय्‌ 
श्रृष्टि लिपा गुलि उथल पृथल विनाश संहार जुल, गुलि भौगोलिक परिवर्तन जुल, 
गुलि संस्कृति जन्म जुल । विश्वय्‌ प्रभुत्ववादया धेंधेंबल्लाय। प्रतिक्रियां विश्व विनाश 
जुइगु शक्ति श्रोत व परमाणु अस्त्रादि तकया विनाश जुल । गुकें गुगु क्षणय्‌ मानव 
मस्तिष्कया धैर्यता चकनाचूर जुयाः दानवताया रुप कायेफू । अले थ्व वर्तमान 


ससारया व्यापक सभ्यता व संस्कृति धरातलय्‌ लुप्त जुया: मवनी धका: धायेमफ । 
थ्व संसारय्‌ सृष्टि-स्थिति, संहार जुइगु प्रकृति हे स्वपाः ख्वाःया नियम जुल । 


जवपाखे ३ पाः ल्हाःया भावार्थ 


क) न्हापांगु ल्हाः 
प्रथमगु ल्हात॑ अभयवर बियातःगुया अर्थ थुगु पृथ्वी मण्डलय्‌ गलितक 
भौतिक शरीर धारण यानाच्वंपिं जलचर (लखसं च्वंपि), वनचर (वनस च्वंपिं) 


स्थलचरया (भूमिस च्वंपि), प्राणीपिं प्यंग योनी व खुगू गतिस जन्म जुड । प्यंगु 
योनीया वर्णन थुकथं दु । ॥ 


१. संस्वेदजावा : धइपिं किमि, त्वँ, सि, कुसि, आदि चःति वा गन्ध याके सूक्ष्म 
मांस पिण्डया अय्‌ धातु वस्तुलिसे संसर्ग जुया: पञ्चोपादान स्कन्धया आत्मां 
थःगु जातीय प्रत्येय विशेषया आकारगु भौतिक शरीर धारण याना: अल्पाय 
प्राणी जुया: थुगु संसारय्‌ जन्म जुड । १ 

२. अण्डजावा : चरखुँ, बखूँ, खा, म्हय्‌खाः, हँय्‌, सर्प आदि ब मेमेपिं अथेहे खेचं 
जन्मजूपिं पंछि आदि क्रमानुसारं छवाः, निवाः, स्ववा:, लछि, निला, अवधि 
पूर्णजुइवलय्‌ मांयागर्भ पिण्डाकार खेँ थ्वइ । थःगु जाति प्रत्यय विशेष लुसि, 
त्वा: इत्यादि अङ्ग सम्पन्न जुइवलय्‌ थःम्हतुं खें तछयाना: थुगु भव संसारय्‌ जन्म 
जुइ । 

३. जरायुजावा : धइपिं धुँ, किसि, सा, म्यँ दुगु, फड, मन्‌, अन्य जीवजन्तु इत्यादि 
बौया शुक्र वीज व माया वीज मिश्रण जुया: जातीय प्रत्यय विशेषं लछि, 
निला, प्यला, भिलाया अवधितक मांया गर्भेय्‌ पिण्डकार पिलिया दुने मचाछ्यँ 
लानाच्वनि, तथा मचायाके लुसिखी आदि अङ्ग परिपूर्ण जुइबलय्‌ पिलि तज्याना: 
मांया योनीया द्वारं जन्मजुइ । 

४. उपपादुकावा : धइपिं न्हापा आरम्भय्‌ जन्मजूपिं मनुष्यत वर्षाकालय्‌ कोबुइँचात, 
गरुडगण, देव लोकगणपिं अन्तराभवय्‌ थःगु पूर्व जन्मया संस्कारया 
उपादानस्कन्धया अनुकूल अङ्गप्रत्यङ्ग पूर्ण जुइबलय्‌ भौतिक शरीर प्राप्त याना: 
bs जुइ । एवं प्रकारं शरीर धारण याये माक्वः वसून्धरा (पृथ्वीमां)या 
सन्तान जुल । 


ख) निपागु ल्हाः 

जवपाखे निपागु ल्हातं ज्वनाबिज्याःगु रत्नकच्चाः-पृथ्वी मण्डलया भुगर्भय्‌ 
गुलि नं धातुया खानी दयाच्चन । गुलि नं रत्नया खानी दयाच्चन । उक्त प्राकृतिक 
श्रोतयात हे धन भा:पा संचय यानावयाच्चन । तापक्रमया अनुकुलय्‌ लः थें छूवालुया 
प्रतिकूल तापक्रमय्‌ लाँह थें धीचिनाच्वंगु विषयवस्तुयात धाइ । गुगुकि लँ, वह, म्हः, 
सीजः नँ कँय्‌ आदि व लखं लख वर्ष बिका: पिहाँवःगु हिरा, मोति, माणिक, 
पद्यराग, पुष्पराज, इत्यादि व्याक्वः धातु (वस्तु) प्राणीपिसं बुद्धि साधन व क्षमता दु 
थें उपाय जतन यानावयाच्चन, धनवृद्धिया सूचक चिं खः रत्नकच्चा । 


ग) स्वपागु ल्हाः 

जवपाखे स्वपागु ल्हाःतं ज्वनाबिज्याःगु जपमालाया भावार्थ प्रकृति धर्मयात 
मनन चिन्तन अध्ययन यानाः बारंबार समृद्विस तयाः प्राप्त जुइगु गुण वृद्धि खः । 
गथे थ्व पृथ्वीइ भौगोलिक परिस्थिति धात्थे धायेमाल धाःसा थ्व संसारय्‌ गुलिनं 
ऋषिमुनि माहात्मगणापिसं एकान्त जंगलय्‌ च्वनाः विभिन्न विषयया प्रकृति धर्मयात 
अन्वेषण य.ना: प्राप्त यानाबिज्याःगु ज्योतिष, न्याय, नीति, अर्थ, गणित, आयुर्वेद, 
योग दर्शन, इत्यादि शास्त्र च्वयाः गुणया अभिवृद्धि यानाथकल । थ्व वाक्य है थुगु 
वसपोलं ज्वनाबिज्याःगु अक्षसूत्र (जपमालाया) मनूया न्ह्यपुइ गुणया अभिवृद्धि 
जुजुंवयाः थौंकन्हय्‌ वैज्ञानिकतयसं सौरमण्डलया ग्रहलय्तकं वनेफूगु गुण दयेके 
धुंकल । अतएव गुण बृद्धिया सूचक खः जपमाला । 


खव (देपा)पाखे स्वापाल्हा:या भावार्थ 

१. न्हापां प्रथमगु ल्हातं ज्वनाबिज्याःगु मंगल सूचक कलश खः । गुणदुम्हेसित यश 
(अभिषेक) बिइमाः धयाःगु कारणं ज्वनाबिज्याःगु कलश खः । थ्व पृथ्वीलय्‌ 
गुलिनं जलासय तुं, बुँगा, पुखु, खुसि, दह, सरोवर, समुद्र व महासागर आदि 
प्राणीपिंत मदयेकं मगाःगु लःया श्रोत दु गुकियात तीर्थ धकाः माने 
यानावयाच्चन तथा उगु तीर्थस म्वःल्हुल धाःसा थःथःगु विश्वासकथं पिनेयागु 
खिति (मल)मदयेकाः छवयेका: भाःपा च्वन । अले गुजाःगु गुण दइ उजाःगु हे 
जशयारूपय्‌ नां बिइगु यानावयाच्चन । दृष्टान्त गथे धाःसा छँ दनेबलय्‌ सिंयागु 
ज्या याइम्हयात सिकःमि, दनेगु ज्या याइम्ह दकःमि, धइ थें लुँकःमि, लोहँँकःमि 


€ 


नकःमि, शिक्षक, वैद्य, ज्योतिष व डाक्टर 
विशेषया नांयात हे उपाधि 
यानातःगु दु । 


इत्यादि विषयया विशेषज्ञ व्यक्ति 

धाइ । थुज्वःगु हे प्रकारं तथागतपिन्त नं थथे वाक्य 

“यथा हि जातमात्रेण स्नापिता: सर्वतथागता:” 

न सकल तथागतपिसं मोल्हुया (थःगु देह शुद्ध यानाः) बिज्यात 
जश बृद्धिया स्वरूप जुयाच्वंगु कलश जुल । 

- खवपाखे निपाल्हातं ज्वनाबिज्याःगु वाग्वीँ । मि (अग्नि) 


वनीगु अब्धातु वस्तु:- अन्न, जल, ब्रीहि, स्कन्दमूल, सिसाबुसा, घाँय्‌, सिमा, 
गुखि इत्यादि प्राकृतिक श्रोत प्राप्त याना: थ्व संसारय्‌ भौगोलिक परिस्थिति 
अनुकूल जलचर, आकाशचर, वनचर, भूचर आदि प्राणिपिं दु । थुपिं प्राणिपिं 
थःगु बुद्धि व आय्‌ बृद्धि तथा मेगु अर्थय्‌ म्वाकातयेमाःगु नितिं वसपोलं थग 
वाग्वीं (धान मञ्जरी) ज्वनाबिज्याःगु जुल । , 


गथे जन्म जुइ मात्र 
ज्यात इत्यादि प्रमाणं 


स तलकि-भष्म जुयाः 


३. खवपाखे स्वपागु ल्हातं ज्वनाबिज्याःगु प्रज्ञापारमिता सफ्‌ खः । प्रज्ञोपायरूपी 
विकल्परहित निर्विकल्प (१) परमार्थ सत्य, व विकल्प युक्त (२) (संवृद्धि 
सत्ययात) क्वातुक्क ज्वना: प्राणीपिंगु हीत सुख याये धइगु छगू जक संकल्प 
यानाबिज्याःपिं बोधिसत्वपिनिगु शून्यता ज्ञानया प्रतिक वसपोलं ज्वनाबिज्या:गु 
प्रज्ञापारमिता पुस्तक जुल । ` 


आ उपोषदब्रतया बारय्‌ भगवान बुद्ध श्रावस्ती अनाथ पिण्डकया 
जेतवनाश्रमय्‌ भिक्षुगणपिन्त कनाबिज्याःगु खँ अड्गुरत्तर निकायस थुकथं न्ह्यब्वया 
तल, मनुष्य जन्म जुइगु नं व्यर्थ खः । छाय्‌ धाःसा थ्वहे अंगुत्तर चतुरमहाराजिका 
देवतापिनि चच्छि न्हिच्छि (छन्ह्‌) अथे हे मनुष्यपिनि सछि दँ (१००) वर्षया त्रायत्रिंश 
देवतापिनि चच्छि न्हिच्छि (छन्ह्‌) थथे तुं मनुष्यपिनि प्यसःदँ (४००) वर्षया 
तुषितभुवन (श्री बसुनधरा देवीया भुवनया देवतापिनि ४००० प्यदठःदँ तक आयू दयाः 
दिव्य सुखभोग स्वया: देवलोकय्‌ अपालं सुख दु धकाः भगवान बुद्ध अनाथपीएडकया 
जेताश्रमय्‌ बिज्यानाः भिक्षुगणपिन्त कनाबिज्याःगु जुल । अतएव श्री बसुन्धरा 
महादेवीया ब्रत उपोषदया नियमय्‌ च्वना: ब्रत दनेगु अति हे उत्तम ज्‌ । थुगु हे 
कारणां भीगु नेपालमण्डलय्‌ थुगु व्रत दनेगु प्रचलन न्हापानिसें हे चलेजुयावयाच्चंगु 
जुल तथा थुज्वःगु ब्रत दनेगु मेमेगु ब्रत नं दु च्वय्‌ न्ह्यथने धुनागु दु । 


थुगु वसुन्धरा ब्रत दनेगु दँय्‌दसं भाद्र कुष्ण तृतीयाकुन्हु वा माघ कृष्ण 
तुतीयाकुन्ह ब्रत दनेगु आपासिया गुथि हे स्थापना यानाः न्हापा न्हापाया आजु 
बाज्यापिसं उपोषदया नियमयात बालाक थुइकाः सिइका गुथि स्थापना यानाथकगु नं 
खड । तर थौं वयाः “बाज्यापिनि दत्त छ्यूपिनि चत्त” धया थें जुयावनाच्चंगु दृ । 
थुलिजक मखु मेमेगु विभिन्न कारणां याना: नं आयस्ता मदया गुथि चलेयाये मफइगु 
अवस्थाय्‌ लाना: आपालं गुथि न्हनावने धुंकल । थथे धकाः फुक्क न्हनावनाः 
फकसिनं मयाः, चले मजुल धयागु मखु । आः नं प्रशस्त मात्रां चलेजुयाच्चंगु दु । 
नए थौंकन्हय्‌ व्रत दनाबिज्याना दिइपिं तथा गुथि चलेयाना बिज्यानादिइपिसं द्यःयात 
लःसि थःत फंसि मयासे उपोषदया नियमय च्वना: दशांकुशलादि (भिंगु मभिंगु कर्म) 
बालाक थुइकाः सिइकाः व्रत विधानयात उल्लंघन मयासे संयम पूर्वक उपोषद ब्रत 
(तिलाब्रत) धारण यात धाःसा अंगुत्तर निकायस उल्लेख ज्‌ थें तुषित भूवनय्‌ अवश्य 
नं वासलाये दइ तथा थुगु मनुष्य जीवन अवश्य नं साकार जुड़ । 

आः थन थुगु वसुन्धरा महादेवीया धर्मब्रतया बाखं पिथनेमाःगु कारण 
छत्वाःचा न्ह्यःने श्री बसुन्धरा देवीया ब्रतया बाखं आपा मदु । निधा /पेधाजक दु 
थुलि बाखं नं दच्छियंकं कनेमाल धाःसा मगाःगु बाखं सफूया अभाव जुयानिंतिं थुगु 
“धिमती वदान” पिकयागु खः । खःतु थुगु “धीमती अवदान” छम्ह निम्ह 
व्यक्तितयसं मिलेमज्‌ केवल दन्त्य कथा थें जाःगु जक खः धकानं धाःगु सः न्यनेदु । 
तर छु आधारं धाःगु खः । जिं बांलाक थुइके मफु । धायेगु तर्क पायूछिमजू । 
छायकि न्ह्यागुहे भाषाय्‌ जूसां बाखंया सिद्धान्त अनुसारं ल्वःगु आदर्श दइ उगु बाखं 
हे जुइ । थुगु धिमती अवदान आ:जक दुगु मखु न्हापांनिसें प्रचलनय्‌ वयाच्चंगु खः । 
तर थौं भीगु न्ह्यःने भाषान्तर जक प्राप्त जुयाच्चन मूल ग्रन्थ प्राप्त मजू । 
कालगति अनुसारं लुप्त नं जुयावन । अथे नं व्यापक अन्वेषण याना: स्वतः धाःसा 
प्राप्त मजुइ धइगु नं मदु । भीगु नेपाःगालय्‌ मालास्वतः धाःसा थुज्वःगु भाषान्तर 
जुयाच्चंगु मूल अप्राप्यगु आपालं हे दइ । उके थुगु धीमती अवदानयात अवदात हे 
मखु धकाधायेगु पायूछि मजू । उके न्स्यागु हे थःजुइमाः वसुन्धरा ब्रत दनादिइपिं 
सकलसितं धःम्‌ (धलंम्‌) खलःपिनिगु प्रेरणाद्वारा थुगु सफ्‌ पिदनेखंगु भचाजक हर्षया 
खँ मखु । साथय्‌ बाखं कनेगु सफ्‌ मदुपिं गुरु वज्ाचार्यपिंत नं उपयोगी हे जुइ धयागु 
भापिया च्वना । 


धीसती अवदातया विषय 

थुगु अवदानस धर्मध्वज महाजनपिसं यानाःवःगु कर्मया फलं द्‌ःख 
जुयेकाच्चनेमाःगु कर्म फलया विपाक थुज्वःगु धइगु याउँक क्यं । शान्तिमतीया 
बोधिचित्तं बिलिबिलि जाःगु आदर्शया नमुना नं थुगु अवदानं याउँक क्यं । 
सत्यमार्गया लँपुइ पला: न्हयाकेमा: धइगु नं याऊँक क्यं । समाजय्‌ कुरिति गुकथं 
न्हया:वनाच्वन धइगु नं ध्वाथुइक क्यं । विष्णुदास ब्राम्हणया अहंकार ममकारं व 
चित्त मदुगुलिं याना: जीवनय्‌ नैराश्यगु कथं न्ह्यातधइगु नं याउँक क्यं । तथा 
धीमती ब्राम्हणनीनं पतिब्रता धर्म गुकथ पालना यात धयागु खँ समेत थुग धीमती 
अवदानं ध्वाथुइकाच्चंगु दु । थ्व बिचाः याये बह: ज्‌ । * 

थुगु अवदान हस्तलिखित ग्रन्थ कनक चैत्य महाविहार (जनबहा:) या श्री 
बिजुली मुनि बज्जाचार्ययाके कयाहया: स्वया: च्वयागु खः तर उक्त सफूतिस दोरे व 
त्योरे जुयाच्वंगु शब्द लिकया फत्तले मिलेयाना च्वयागु खः । अथे नं जिगु अल्प 
बुद्धिंचा:छि सःसःथें सम्पादन यानागु जक खः । द्वंगु स्यंगु दयेफ्‌ उज्वःगु थासय्‌ 
ब्वमिपिसं सूचं बिया: दिलधाःसा लिपाया संस्करणय्‌ शुद्धरूपं ब्वमिपिनिगु न्ह्यःने 
हयेफइ धयागु अभिलाषा दु । 


- रत्नकाजी वज्राचार्य 
(धीमती अवदान न्हापांगु संस्करण ने.सं. ११०५ पारखे) 


उला खँ 


महामानव भगवान बुद्धं जातक अवदानया खँ कनाः उगु समयया 
मानवपिन्त बोध यानाः प्रज्ञा अभिवृद्धिया नितिं बौद्ध आचरणया महिमां जाःगु 
जातक, अवदान आदि आज्ञा जुयाबिज्याःगु खः । अतएव मानव जन्मय्‌ जक 
मखुकि, पतङ्ग, कंग, व पंछि आदि प्राणी सकलें प्यंगू योनी खुगू गति चाचा हिलाः 
जन्म कायेमाः धयाःगु भगवान बुद्धया न्यासः व न्येगू जातक अवदान आदि कर्म 
ब्रिपाकया आदर्श न्ह्यब्वयातःगु दु । थुकिं सिइदु कि कर्मभोग यायेमाः धयाःगु 
यथार्थ ध्वाथुइकाच्चंगु दु । थथे हे धर्मरत्नावदानया थुगु गाथां प्रष्ट याः । 


न प्रणश्यन्ति कर्माणि कल्पकोटि शतैरपि । 
सामग्री प्राप्य कालंञ्च फलन्ति खलु देहिनाम्‌ ॥ 


भीगु जीवनय्‌ यानावयाच्चंगु जन्म, जरा, व्याधि, मृत्यु आदि प्रपंच फुक्कं 
थःगु कर्म अर्थात थःपिसं पिनावयाःगु पुसा खः । थ्व हे पुसा कयाः फल सइगु हे 
कर्म खः । दुःख जुड सुयाजक यः सुख सिड सुयाजक मयः, थःगु विषयस शिक्षा 
समुच्चयेस थथे उल्लेख दु कि दुःखयात अन्त याःसा सुख सिइगु कामना याइपिसं 
श्रद्धा मूलयात दृढयानाः बोधिचर्यास मन लगेयायेमा: गथेकि । 


दुखान्तं कर्तुकामेन सुखान्तं गन्तु मिच्छता । 
श्रद्धामूलं दृढीकृत्य बौद्धौ कार्या मतिदृढा ॥ 


यःसां मयःसां थःपिसं मनंतुना थें, याये मफइगु हे कर्म खः धाइ । थुयात हे 
तृष्णाया अवशेष नं धाइ । थुजाःगु हे अवशेष ल्यैँ थनेगु लागि नानात्तरया अकुशल 
कर्म मदयेकाछवयेगु हे बुद्ध धर्मया म्‌ लँपु खः । 

लःयात चुइकेछ्वयाः भिंगु लँपुइ छवयेगु कुदृष्टी मदयेकाः सुदृष्टी प्रदान 
यायेगु आदर्श, थुजाःगु खँ बाखंया दुने आपालं सुलाच्वंगु दु । यक्वं सुलाच्वंगु 
आर्दशयात बालाक ल्ययाकायेसल धायेव अर्थात कायेफत धायेद चरित्र निर्माण 
जुयाः बांलाःगु लँजुइ वनेफइ । प्रत्येक बाखनय्‌ छगू छगू आर्दशया घट्ना सुलाच्चंगु 
दु । गुगु बाखं जुजुपिनीगु कर्तव्य उलाब्यूसा मेगु बाखं नं जुजुपिनीगु भ्रष्ट बुद्धि 
यानाः प्रजापिसं दुःख स्यूगु गथेकि अश्वघोष नन्दिमुखाबदान (सूर्योदय राजाया बाखं) 
नं ध्वाथुइकाब्य्‌ । 


सुवर्णप्रभा सूत्रया देवेन्द्र समयराज शास्त्र परिवर्तनय्‌ जुजुया कर्तव्य छु खः 
| = बोध याक्‌ । गुगुं बाखनय्‌ भ्रष्ट बुद्धि बिइपिं व्यक्तिपिसं यानाः देश व 
जनताया हे अनिष्ट ज्‌ बंगु नं बाखनय्‌ दु । थथे हे अंगुलिमार बाखनं क्यं । 
अंगुलिकारया तुष्ण बुद्धि स्वयेमफुपिं पासापिसं यानाः बिज्ञम्ह गुर्या दिमाकय्‌ हाक: 
किकाः बिल । फलस्वरुप अंगुलिमारया कारणां यानाः देशय्‌ अनिष्ट जुल । उकें 
थजाःगु भ्रष्ट बुद्धिपिं स्वार्थित थौंकन्हेया समाजय्‌ नं मदइ धकाः धायेमफ्‌ । थथे हे 
दयनीय अवस्थाय्‌ लाःपिं गरिब तथा बिवस्तां जाःगु बाखं मध्ये विमलावती अवदान 
व धिमती अवदान खः थुगु बाखनय्‌ गरिबया कारणं छरछिमेकि, समाजं गुगु दृष्टी 
स्वइ धयाःगु थुकें क्यं । थौंकन्हय्‌ जक मखु, प्राचीनकालय्‌ नं धनी गरिबया 
भेदभावयात ध्वाथुइकेफ्‌ । धिमती अवदानय्‌ थःथितिपिनिपाखें हेला जक मखु 
गरिबया कारणां थःत जन्म ब्यूम्ह, मां, बौपिसं तक्क नं हेला व अपमानित याःगु 
विभत्सग्‌ घटना उकिइ चित्रण जुयाच्चंगु दु । 

थथे हे थ्व बिमलावती अवदानय्‌ नं दरिद्रताया कारणां अलक्षणी दम्पतिया 
रुपय्‌ न्हयब्वयाःतल । गुगु थःगु देय्‌ त्वताः मेगु देशय्‌ वनाः नं अलक्षणया रुपय्‌ 
बनान्तरस वाकाच्चनेमाल । लिपाःवयाः कल्याणमित्रया सहयोगं प्रज्ञा अभिवृद्धि 
याना: जीवनय्‌ ख्यूजःयात चिइकेत याइगु सफलताया न्ह्यइपुगु किच: थ्व बाखं नं 
क्यं । थुगु हे अनुभव थुजा:गु बाखंया दुने काम, क्रोध, लोभ, मोह नं छु गये याइ व 
छगू छगू पारमिताया छगू छगू बाखनय्‌ धारणा यायेगु घटना न्हयब्वयाःतःगु दु । 
गथेकिः- 

महासत्व अबदानय्‌ छम्ह हिसंक प्राणीया उपरय्‌ करुणा युक्त जयाः थम्हं हे 
थःगु ला, हि दान यानाः उम्ह दुर्बल प्राणीपिन्त उद्धार यानाः दानपारमिताया 
उदाहरण बांलाक न्हयब्वःगु खनेद्‌ । मणिचुड राजाया मणिचुडावदानय्‌ 
थःकलाः,काय्‌ जकमख्‌ राक्षेसयात निगर्ब जग्य यानाः ला, हि दान यात सा थः हे 
नाप ल्वाःवःम्ह पाँचाल देयाः जुजुयात थःगु मणि नं लिकयाः दान यानाः 
षतपारमिता जक मखु दशपारमिता हे पूर्णयाःगु खनेदु । सिविराजां मिखा दान 
यात । विश्वन्तर राजकुमारं थःगु सारा सम्पतिया नापं काय्‌, म्ह्याय्‌ कलाः सहितं 
दान यानावन । 

थथे हे शीलपारमिता, क्षान्तिपारमिता, विर्यपारमिता, ध्यानपारमिता, 
प्रज्ञापारमिता, बलपारमिता, प्रणिधिपारमिता, उपायपारमिता, ज्ञानपारमिता, आदि 
दशपारमिता व मैत्री करुणा, मुद्दिता, उपेक्षा आदि चतुर्बरम्ह बिहारया आदर्श 


>] 


छपू/छपू जातक अवदानं बियाच्चंगु दु । क्षान्तिवादी जातक क्षान्तिपारमिता पूर्णताय्‌ 
बःबिया:- बोधिसत्व चर्यायात न्स्यब्वयाः तल । चित्तया स्वभावयात लनेगु 475 
पण्डितया जातकं ब्यूसा बिर्यपारमिताया खँ कबीर कुमार व वीरक्‌सावदान आ 


आपालं जातक अवदानं क्यनावयाच्वंगु दु । थुकथं जातक अवदानया द्ने दुवालेबलय्‌ 
समाजया विभिन्‍न पक्षय्‌ जुइगु अनेक ज्याखँँ व भावनायात कयेच्यानाः वयाच्चंगु 
द । थुजाःगु बाखनं भीत छु न्वानाःच्चं थें च्वं धाःसा समाजया लागि भीसं छुं नं 
छं यायेमाः ब्यक्तिगत स्वार्थयात त्वताः सहयोग सत्भावनायात कयच्याना: पुर्वाग्रह 


मासे न्ह्यज्यायेगु हे दशपारमिताया लँपुड वनेगु खः । न 
थकथं न्ह्यानाच्वंगु महायानी जातक अवदान आदि क्वय्‌ न्ह्यब्वयाःकथं दुगु 


खनेदु । 

१) अवदान सतक 

२) दिब्यावदान 

३) अवदान कल्पलता (क्षमेन्द्र) 

४) सुगतावदान 

५) पीण्ड पात्रावदान 

६) सूवर्णावदान 

७) चैत्यपुंगावदान 

८) कपिसावदान 

९) भद्रकल्पावदान 

१०) ब्रतावदान 

११) विचित्र कर्णिकावदान 

१२) महाबस्तु अवदान 

१३) महारत्नावदान 

१४) चित्र विंसत्यावदान 

१५) द्वाविम्सतिकाबदान 

१६) जातकमाला (आर्यशुल) 

थथेतुं नव्याकर्ण स्वयम्भू पुराण व गुणकारण्डब्यृह आदिया दुने नं आपालं 
अवदान सुलाच्चंगु दु। 

तत:धंपिं महापुरुष बोधिसत्व, कर्मविपाकया चित्रण यायेत आदर्श जीवनीया 
महत्व न्ह्यब्वयेत महापण्डितपिसं काब्यात्मक धंगं काब्य रचना यानावन । आचार्य 
अश्वघो्ष भगवान बुद्धया जीवन चरित्र “सौंदरानन्द महाकाब्य” रचना याना 


k 


RR, I जज क.” ड्िग़ा 


थकल । थथे हे महापण्डित कालिदासं रघुकुलया ब्याख्या याना: “रघुवंश श्री बसुन्धरा मांया निपू बाखं 


महाकाव्य" रचना यात । थनं क्वययापिं पण्डितजनपिसं नं आपालं धर्मग्रन्थ संस्कृतं 
पद्य, गद्य रचना यानावन । थथे हे नेपा:यापिसं नं । 

भगवान बुद्धया पर्यायय्‌ बुद्ध वचनया लिखित ग्रन्थ छं मद्‌ धयाःगु ला 
विभिन्न विद्वानतय्‌ च्वसु व ग्रन्थया आधारकथं भ्ीसं न्यनावयाच्चना i बुद्ध 
महापरिनिर्वाणं लिपा: तृतीय संघायणयतिनी भगवान बृद्धया उपदेश श्रोतात्पत्ति फल 


स्तोत्र 
(श्री वसुन्धरा महादेवीया सछि व च्याता नां) 


प्राप्त जुपिं अरहत भिक्षुपिंगु अथक परिश्रमं त्रिपिटकया निर्माण यात । थ्व हे ग भजना | 
त्रिपिटकया दुने जातक, अबदान ला: व: । थथे महायान (बृद्धयान, बोधिसत्वयान) 
संस्कृत विद्वानपिसं नं गद्य, पद्य आपालं ग्रन्थ व जातक अवदान (बाखं) रचना दिव्यरूपी सुरूपीच सौम्यरूपी वरप्रदा । 
यात । मू आधार भगवान बुद्धया सुवाक्यं यानाः हे खः । बसुधरी बसुधारी वसुश्री वरीवरा ॥ १॥ 
च्वय्‌ उल्लेख याना थें बाखं धयाःगु उगु ईया जनमानसपिनीगु जनजीवनया धरणी धारणी धाता शरणा भक्तिवत्सला । 


घटना नं न्ह्यब्वयातइ । तर फुक्क बाखंया खँ खः धका: पत्या: यायेमा: धयागु नं 
मदु । उजाःगु खँयात लूँ कसिइ चुले थें चुला: भिंगु बांला:गु आदर्श युक्तगु भीसं 
ल्ययाकायेमाः । गुगुं गुगुं बाखनय्‌ पारमिताया खँ द:सा गुगुंलि चर्तुत्रम्ह विहार 


प्रज्ञापारमितादेवी प्रज्ञाश्रीबुद्धिबर्टिनी ॥ २ ॥ 
विद्याधर शिवा शूक्ष्मा सर्वा सर्वत्र भातृका । 


चित्रण यानातइ । थ्व हे खयात थुइकेया निन्तिं छपू छपू बाखनय्‌ उला: क्यनातःग्‌ तरुणी तारुणी देवी विद्या दानेश्वरेशरी ॥ ३॥ 
जुल । अथे जुयानिंतिं बाखं न्यनेमाः बांलाक मनन यायेमा: बाखं नं भि हे याइ । यु भूषिता भूतमाताच सर्वाभरण भूषिणी । 

थौं कन्हयया परिप्रेक्षय्‌ नं साहित्यकारपिसं गुम्हसिनं बाखं रचना या:सा दुर्दान्तत्राशिनी भीमा उग्रा उग्र पराक्रमी ॥ ४ ॥ 
गुम्हसिनं उपन्यास । गुम्हसिनं नाटक व कविता आदि रचना याना: धार्मिक संस्कृति दानपारमिता देवी वर्षनी दिव्यरूपिणी । 
वा राजनीति आदि साहित्य रचना यानावयाच्चंगु भीसं खना: हे च्वना: । गुम्हेसित निधानी सर्वमाङ्गल्या कीर्तिं लक्ष्मी यशीशुभा ॥ ५ ॥ 
बाखं यःसा गुम्हेसित चिनाखँ यः, गुम्हेसितं उपन्यास यःसा गुम्हेसितं नाटक यः, अथे दहनी मारनी चण्डी शर्वरी सर्वमातुका । 


जुयानिंतिं नं तत्कालिन समाजया जनआकांक्षा अनुसारं धार्मिक सहिष्णुतायात 
बःबियाः अबदान रचना यायेगु ज्या जूवन । 


कृतान्त त्राशिनी रौद्री कौमारी विश्व रूपिणी ॥ ६ ॥ 


। 4 विर्यपारमिता देवी जगदानन्द लोचनी । 
थनं ल्य्‌ थ्व छगू नं धायेगु आवश्यक ज्‌ व: । थ्व बिमलावती अवदाननाप 
ज्वः लाःगु विचित्रकर्णिकावदानया खुग्‌ अध्यायस बिमलावती अवदान नाप तायसी उग्ररूपी च ऋद्धिसिद्ध वरप्रदा ॥ ७ ॥ 
ज्वःलाःगु कर्म विपाकया महिमा न्ह्यब्वया तल । झ्वात्त स्वयेबलय्‌ वहे बाखं ख:ला दानपुण्य महाभागा अजिता जित विक्रमाः । 
धया थें च्व॑ तर देशया नां गाँया नां ब पात्रया नां जक फरक जूगुलिं थुगु अवदान जगदेकहितोयुक्ता संग्रामे तारिणी शुभा ॥ ८ ॥ 
अलग्ग हे धयागु सिइदः वः । अस्तु ॥ क्षान्तिपारमिता देवी शीलिनी ध्यानधारिणी । 
- रत्नकाजी वज्जाचार्य पद्मिनी पद्मधारी च पद्मासनभासनी ॥ ९॥ 


(बिमलावती अवदान न्हापांगु संस्करण ने.सं. ११०८ पाखें) 


शुद्धरूपी महातेजा हेमवर्णा प्रभाकरी 
चिन्तामणि धरीदेवी प्रज्ञा प्रस्तक धारिणी ॥ १०॥ 
निधानकूटमारूढी धान्यागारधनप्रीया । 
त्रघातुक महादेवी दिव्याभरणभूषिणी ॥ ११ ॥ 
मातरी सर्वबुद्धानां रत्नधात्वेश्वरेशवरी । 
शून्यता भाविनी देवी भावाभावविवर्जिनी ॥ १२ ॥ 
वैनेयकी विनेता च ट्वीपिनी ल्केशछेदनी । 
भिन्दनी सर्वभाराणां सप्तपाताल क्षोभनी ॥ १३॥ 
ब्राम्हणी वेदमाता च गुस्यराट्‌ गुह्यवासिनी । 
सरस्वती विशालाक्षी चतुव्रम्ह विहारिणी ॥ १४ ॥ 
तथागती महारम्या बञ्जिणी धर्मधारिणी । 
कर्मधात्वेश्वरीविद्या विश्वज्वाला भ्रमण्डली ॥ १५ ॥ 
बोधनी सर्वसत्वानां वोध्यङ्गकृतशेखरी । 
ध्यानादिमुक्ति सम्पन्ना अद्वया द्वयभाविनी ॥ १६ ॥ 
सर्वार्थ साधिनी भद्रा स्त्रीरूपामित विक्रमा । 
दर्शनी बुद्ध मार्गाणां नष्टमार्गप्रदर्शिनी ॥ १७ ॥ 
बागीशवरी महाशास्त्री गोप्ती घात्री धनप्रदा । 
स्त्रीरूप धाररिणी सिद्धा योगिनी योगमीशवरी ॥ १८ ॥ 
मनोहरी महाकाली शौभागय प्रीयदर्शिनी । 
सार्थवाह कूपादृष्टि सर्वताथागतात्मकी ॥ १९ ॥ 
चतुर्दानं प्रदास्यामि चतुर्ब्रम्ह विहारिणी । 
चतुराज्य सत्यदश्च चतुरार्थ वरप्रदा ॥ २० ॥ 
नमस्तेस्तु महादेवी सर्वसत्वार्थ दायिनी । 
नमस्तृते दिव्यरूपि वसून्धारे नमोस्तुते ॥ २१॥ 
अष्टोत्तरशतां नामा त्रिकालं यः पठेदियां । 
प्राप्तोतिनियतां सिद्विमीप्सितार्थांमनोरमां ॥ २२ 


n 


अथवा शीलसम्पन्नः सप्तजातिस्मरो भवेत्‌ । 
प्रीयश्चाद्वेष वाक्यश्च रूपवान्प्रियदर्शनः ॥ २३ ॥ 
कुलेषु विप्रक्षेत्रीणासादेयमुपजायते । 
अन्ते भूमीश्वर प्राप्तः पश्चाद्याति सुखावतीम्‌ ॥ २४ ॥ 


॥ इति बसुन्धरा नामाष्टोत्तरशत बुद्ध भाषितं समाप्त ॥ 


थ॒ग॒ अष्टोतरशत स्तोत्र भगवान बुद्धं आज्ञा दयेकाविज्याःगु खः । 
वसपोलं धयाबिज्यात कि थुगु स्तोत्र स्वंगू कालं अर्थात सुथय्‌ न्हिनय्‌ बहनी 
एक चित्त यानाः ब्वन धाःसा सिद्धि प्राप्त जुयाः मनोरथ पूर्ण जुयाः 
मनकामना नं पूर्ण जुइ । 


रत्नमण्डलया स्तोत्र 
सुवर्ण भूमी सुगन्ध इला: नस्वाः नस्वाःगु स्वांनं जातंजात व्हलाः 
दथुस सुमेरू प्यंगू ट्रीप शोभा चन्द्र सूर्य आदि नवरत्न दूगु ॥ 
बुद्धया भुवनय्‌ भालपाव छाया: षदगति प्राणि सुखावति लायेमाः 
थुगु रत्न मण्डलय्‌ चरेयाना पुण्य, सतगुरू चरणय्‌ वासलाये दयेसा: ॥ 
दण्डवत्‌ पूजा भाव भक्ति याना: हर्ष जि जुयाः गुरूयाके फ्वनाः 
धर्मयागु वाक्य आज्ञाजुये त्यल दुःखि प्राणिपिन्त करूणा तयेमाल ॥ 
बोधिचित्त रत्न मदुपिन्त दयेमाः दुपिन्त याकनं बुद्धपद लायेमाः 
षटगतिसत्व प्राणिपिं धाक्वः तुषिता भुवनय्‌ बास लायेदयेमाः ॥ 


॥ ऑं॥ 
॥ नमो भगवते तथागतया5हते सम्यक्सम्बुद्धाय ॥ 
॥ ओं नमो रत्नत्रियाय ॥ ओं नमः श्री बसुन्धारादेब्यै ॥ 


धीमती अवदान 


थुगु श्री वसुन्धरा ब्रतया महिमा तथा धीमती उद्धार जूगु धर्मकथा 
भगवान्‌ बुद्धं वाराणसी महानगरय्‌ ऋषितप्त मृगडावनय्‌ सारनाथय्‌ 
च्वना: कनाबिज्याःगु जुल । 

उगु बखतस अमृतरूपी सद्धर्म कथा न्यनेत इन्द्रादि देव-लोक, 
ब्रम्हा, विष्णु, महेश्वर, दशदिग्लोकपाल तथा विद्याधर यक्ष गन्धर्व 
किन्नर, महोरग, गरूड, नाग, योगिनी, व तिर्यक्‌ तपश्वी वीतराग, 
मुनिश्वर आदि सकलें धर्म कथा न्यने धका: अतिकं हर्षमान यानाः 
वसपोल भगवान्‌ बिज्यानाच्चंगु थासे थ्यंक: वल । 

हाकनं वाराणसी (काशी) देशया जुजु विश्वभद्र व वया: अग्रणी 
महारानी रत्नमाला, कायम्ह्याय्‌, अमात्य व पुरोहित आदि नं सकलें 
देशया प्रजागणपिं आदि नं पूजाया सामाग्री ज्वनाः उगु ऋषितप्त 
मृगडावनय्‌ भगवान बुद्धया धर्मकथा न्यनेत प्रतिक्षा यानाच्वन । 

भगवान बुद्धं धर्मदेशना यानाबिज्याये न्ह्यः छचा:खेरं मिखा 
व्वयेकाबिज्याःगु बेलस जुजु, मन्त्री प्रमुख नं सकले खना: बोधिचर्या 


आरम्भ याना: उत्तमगु धर्मया उपदेश बियाबिज्यात । हे श्रोतादिगणपिं 

त्वं देवी सर्वगुणरत्न महानिधानं मिस गु. ६ 

सर्वार्थकार्यसिद्धि धनधान्यसमृद्धिहेतोः । छिमिसं एकचित्त याना न्यँ, श्री वसुन्धरा देवीया ब्रत दना: उद्धार जूगु खें 
हारारद्वहारमकुटां मणिकल्पबृक्षां र जिं छिमित कने धका: धर्मदेशना यानाबिज्यात । 

जिलोकजननी आर्यवसुन्धारां सदा नमामि ॥ युग हे खँ कालान्तरय्‌ पातलिपुत्र (पटना) नगरय्‌ बुद्धिमानम्ह 


देंडशासन धारक उपगुप्त भिक्षुं कुक्कुटाराम बिहारय्‌ छगू धर्मसभास 
अशोक महाराजायात कंगु जुल - 


धीमती ८ | 


न्हापा छगू समयय्‌ वाराणसी (काशी) देशस आपालं धनसम्पत्ति 
यक्व: दुम्ह 'धर्मध्वज' धयागु नां जुयाच्वंम्ह महाजन छम्ह दयाच्चन । उया 
कलाः पतिव्रता धर्मय्‌ च्वनाः सत्यवादी जुयाच्चंम्ह 'शान्तमति' धयाम्ह 
महाजननी, थुमि आपालं परिवार (जहानपिं) काय्‌- म्ह्याय्‌, छय्‌-छुइ 
आदि दया: सुखपूर्वक च्वंच्वंगु जुल । 
थुम्ह महाजनया नित्य (न्हिन्हि) छु ज्या धाःसा थःगु दानशालास 
च्वनाः फ्वं वःपिं याचकगणापिन्त धाः धाम्हेसित धाः धाःगु दान-प्रदान 
यानाच्चनिगु जुयाच्चन । दान मबिइकं मनइम्ह उम्ह धर्मध्वज महाजन 
जुयाच्चन । 
दिनगतिं साथ मब्यूबलय्‌ उम्ह महाजनया याना-यानागु ज्या स्यनाः 
हानि जुयाः थिक्वः ज्या तालेमहनाः लाय्‌ नापं घाता जुयाः आपालं थःगु 
सम्पत्ति नाश जुल । उगु बखतय्‌ महाजनजुया आपालं मनय्‌ संताप जुयाः 
नुगः हिइयाः अथे च्वने थथे च्वने मफया दिक्क जुल । तच्वतं धन्दा जुल, 
आः गथे यायेगु धयागु मनय्‌ वाकाः ख्वा: खिउँका थःगु छेंय्‌ लिहां बन । 
थःम्ह भाःत महाजनजुया ख्वाः खिउँगु खनाः शान्तमती 
महाजननीनं थःम्ह भाःतयात थथे धका धाल-भो स्वामी महाजनजु, थौं 
छाय्‌ छितः छु जुल, म्हजकं सुख मदुला (ज्वर वल ला), छु जुल ? छाय्‌ 
ख्वाः खिउँगु ? छाय्‌ दिक्क चायादिया ? छु जुल गुगु जुल सुनानं छं 
धाल ला ? जितः धयादिसँ धकाः धाःगु खँ त्यना: महाजनजुं मिखां खोबि 
पिकया: भसुका तयाः थथे धाल । 


हे प्रीय दुःखि हूदि मे जायतेऽधुना । 
यत्संपदं परिक्षीणा आयामे च न विद्यते ॥ 


धीमती अवढ़ान 


है प्रीय शान्तिमती, जितः तःधंगु दुःख जुल । गुगु सुखया मूल 
जुयाच्वंगु सम्पत्ति खः वहे सम्पत्ति सुनावन । याना-यानागु ज्या गति 
मलानाः दक्वः सम्पत्ति स्वाहा जुयावन । थौं कीगु धुकूति काना कौ छगः 
हे मदये धुंकल, आम्दानी दूगु मखु, गथे याना: थुलि मछि परिवार 
(छय्‌ छुइपिं) हने । इष्टमित्र थःथिति चानं न्हिनं आत्मा सन्तोष यानाः 
प्रतिपाल यानाच्चनागु व याचक गणापिन्त नं दान प्रदान यानाच्चनागु । 
आवंलि जहान परिवारपिन्त न्हापा थें जिं प्रतिपाल यायेफइ मखुत व 
याचकपिन्त नं दान प्रदान यायेफइ मखुत । गरीब दुखीया आत्मा 
सन्तोषयाये धकाः जि जुयाः तर थनिं जिं निराशा यानाछ्बयेमालिगु 
जुल । हे स्त्री, निश्चय नं थुमिगु आत्मा द्यां लाइगु जुल । थौं जिगु हृदय 
कम्प जुल (मनय्‌ भोखाय्‌ बोल) । गृहस्थि जुयाः दान मयासें पशुतयूसं थें 
नजक नयाः परयात निराशा यानाजुइगु जिगु उत्साह मजुल धकाः 
थःस्त्रीया ख्वा: स्वयाः धाःगु खँ न्यनाः महाजननीनं तच्वतं मनय्‌ दुःख 
तयाः थः भाःत धर्मध्वज महाजनजुयात भरोसा (सान्त्वना) बिया थथे 
धाल - हे आर्यपुत्र, हे स्वामी, छुयाये दुःख तायाबिज्याये मते । केवल 
मनयात ताप बिया दुःखया सागरय्‌ जक दुना: शोकाकूल जक यानाच्चनां 
अवश्यमेव नं दुःख तनीमखु । कर्मय्‌ च्वयाहःगु सुनानं न्हंकाछ्वयेफइमखु, 
थ्व फुक्क कर्मया भोग खः । थ्व संसारय्‌ सकलें हे थःथःगु कर्मभोग 
यानाच्वनी । भो स्वामी, भीगु कर्म हे थथे जुल । मनयात ताप बिइगु 
त्वःता भिंगु मतिइ तयादिसँ, दुःख ताया दिइमते, छि छम्ह बुद्धिमानम्ह, 
सहनशीलताय्‌ च्वनादिइम्ह खः । छिगु ईज्जत गौरव यक्वं दु, छिं बालाक 
मनं वायेकादिसँ । 


भो स्वामी, छितः मेगु छगू जिं बिन्तियाये व छु धाःसा थ्बहे 


ऽ 


शहरया ऋषितप्त मृगडावनय्‌ सारनाथय्‌ संसारयात दुःखं मुक्त 


३ 


धीमती अवढान 


धीमती अवढान 


यानाबिज्याइम्ह देव-दैत्य मनष्य सकलया गरू जुयाबिज्या:म्ह भगवान श्री 
शाक्यसिंह बुद्ध आपालं परिषदपिं मुंका: दुःख रुपी समद्र तरेजुइगु 
धर्मोपदेश यानाबिज्यानाच्वंग हे स्वामी, वसपोल भगवान बढ़या 
शरणय्‌ ब्रिज्याःसा जक भीगु दुःख नाश जुड, छिं मतिइ तयाग कार्य नं 
याकनं सिद्ध जुड । थुलि थः कला: शान्तिमतीं धाःग न्यना: खः भाःपा 
धन्य शान्तिमती छंग उपाय तच्वतं हे उपयोगी जुल, अथेहे यायेग जल 
श्रीबुद्ध भगवानया धर्मोपदेश न्यं वनेग जल । 

कन्हेकुन्हु सुथ न्हापां दनाः म्वःल्हुयाः नित्यपूजा आदि यायेधुंकाः 
भगवान बुद्धयात पूजायायेया नितिं पंचोपचारया सामाग्री ज्वना: जगत्‌ 
हितार्थ यायेगु भावना कयाः श्री भगवान बुद्धधा शरणय्‌ बने धकाः मतिइ 
तयाः थःगु छॅय्‌नं ऋषितप्त मृगडावन स्वया गमन जुयावंगु जुल । कथह 
थें अन थ्यंकाः भगवान बुद्धया धर्मदेशना न्यनाः मनयात आनन्द 
यानाच्चनाच्चंगु जुल । धर्मदेशना सिधयेकाः पूजा आदि यानाः थःगु आसनं 
दना: भगवानया पालिनिपासं भ्वसुनाः मिखां खोबिधाः हायेकाः थथे धकाः 
प्रार्थना यात । 

“हे नाथ, हे गुरू, जि पापीम्ह 'धर्मध्वज धायेकाः केवल पशुनं नये 
थें जक नयाः परया आत्मा निराश याना: फ्वंवःपिं याचकगणापिन्त व 
परिब्राजकगणापिन्त आसां द्याकाः च्वनेमाल, जिगु दक्वः धनसम्पत्ति क्षय 
जुल । छु पुण्य याःसा द्रव्य साधन जुड, आज्ञा दयेकाबिज्याहुँ जि पापीयात 
करुणा तयाः उद्धार यानाबिज्याहुँ ।” 

धर्मध्वजया थुगु भाषा न्यनाः महाकारुणिक शाक्यमुनि तथागतं 
धर्मदेशना न्यःवयाच्वंपिं देव-मनुष्य ऋषि-मुनि आदि सकल सभा लोकया 
ख्वा: स्वयाः आज्ञा दयेकाबिज्यात - 


हे सभाया लोकगणापिं, छिमिसं एक चित्त यानाः न्यँ । आपालं 
कल्प न्ह्यः जिन श्री भगवान्‌ वञ्जधर सागर नाम तथागतं आज्ञा 
दयेकाबिज्याःगु दरिद्र दुःख मोचन जुइगु जिं न्यनातयागु खँ छिमित 
कने । गथे धालसा थ्व संसारय्‌ दरिद्र दुःख मोचन याइम्ह श्री वसुन्धरा 
देवी दु । थुम्ह वसुन्धरा देवीया ब्रत च्वंसा जक याकनं दुःखं मुक्त जुइ । 
थकिया विधि गथे धालसा शुद्धगु भूमिस गोवरं बँ थिलाः गुरु आचार्य 
सहित नं मन्त्र स्नानं मोल्हुये, शुचिवस्त्र पुने, चित्त स्थिर याये, गुरुं आज्ञा 
दयेक्‌ थें रजमण्डल स्थापना याये, गुरुया उपदेशानुसार पृथ्वी मांया 
धर्मव्रत दने, थुगु दिन खः भाद्रकृष्णा तृतीयां आरंभ यानाः शुक्लपक्ष, 
कृष्णपक्ष अथवा निगू पक्षय्‌ नं मफुत धालसा कृष्णपक्षे छक; जक अथवा 
थुकिनं मफत सा दच्छि छकः जक जूसां थुगु ब्रत दनेमाल । थुगु व्रत 
दनेकुन्हु सप्तविधानुत्तर पूजा (न्हय्‌गू बिधानया पूजा- १. वन्दना २. पूजना 
३. देशना ४. अनुमोदना ५. अध्येषणा ६. याचना ७. पुण्यपरिणामना) 
याना एकाग्र चित्तं सुनां पूजायाइ, वयात श्री वसुन्धरा महादेवी प्रसन्न 
जुयाः अन्न, धन, रत्नं परिपूर्ण जुया: श्रीवृद्धि जुड । लक्ष्मी सदाकालं 
छँस बास याइ, कुवेरं सदां रक्षा याइ, वसुन्धरा देवीं सदां कल्याण याइ 
धकाः भगवान बुद्धं सकल सभा लोकया ख्वा: स्वयाः श्री वसुन्धरा 
देवीया ब्रतविधान आज्ञा दयेकाबिज्या:गु जुल । 

हाकनं भगवान्‌ बुद्धं आज्ञा दयेकाबिज्यात । हे धर्मध्वज, थुगु 
ब्रतद्वारा छंगु उद्धार जुड । छं थुगु ब्रत दँ । धन सम्पत्तिं परिपूर्ण जुइ, 
अले याचक, भिक्षु, ब्राम्हण, परिव्राजक आदि सकलसितं दान प्रदान 
याः । गुलि गुलि दान प्रदान यात उलि उलि हे वृद्धि जुइ, क्षय गबलें 
जुइमखु । थुगु ब्रत आराधना याःपिन्त दुःख धइगु गबलें दइमखु, ब्याक्क 
भय मदया संसारया षट्गति चक्रे चा:हिले म्वाःला याकनं बुद्धपद प्राप्त 


धीमः पिर रर» नी पिर र अवढ़ान 


धीमती अवढ़ान 


जुइ धकाः भगवान्‌, बुद्धं आज्ञा दयेकाबिज्याःग न्यनाः मनय्‌ हर्षमान 
याना: भाद्रकूष्णा तृतीयाकुन्हु ब्रत दनेगु निश्चय याना: भगवान्‌ बुद्धयात 
वन्दना यानाः थःगु छेँय्‌ लिहांवःगु जुल । 

थःगु छेय्‌ थ्यंसेलि थःम्ह प्रीय स्त्री शान्तिमतीयात सःताः हर्ष 
रर न्हिला: थथे धाल- हे प्रीय कल्याणी, धन्य धन्य छंगु बुद्धि, छंग 
ख न्यनाः दानधर्मया रत्नं परिपूर्ण जुयाः करुणाया खानी जुयाबिज्या:म्ह 
महाकारुणिक भगवान्‌ बुद्धया सद्धर्म सभाय थ्यंका: वसपोल भगवानया 
दर्शन यानावयेधुन । वसपोलं आज्ञा जुयाबिज्या:गु श्री बसुन्धरा 
महादेवीयागु ब्रत भीसं नं आराधना यायेगु जुल धकाः भगवान्‌ बुद्धं 
आज्ञा जूगु खँ फुक्क थःम्ह प्रीययात कना: निमत्यपुलिं अतिकं हर्षमान 
जुयाच्चन । शान्तिमतीं थः स्वामीयागु ख्वा: स्वयाः बिन्ति यात - भो 
स्वामी, शाक्यमुनि बुद्धं आज्ञा जुयाबिज्याःगु थुगु व्रत दनेत छु छु ज्वलं 
माल याकनं ताःलाके धाःगु थः कलाःया भाषा न्यनाः महाजनजुं ज्वलं 
धयाहल- पुष्प, धूप, दीप, नैवद्य, सिसाबुसा, छिकिछिकि स्वाँ, ताय्‌, 
आखे, ब्रतका, सादुरु, घ्यः, कस्ति, तास्वां, कप्‌, म्हासूगु वस्त्र, जाकि, 
रवाः, ग्वय्‌, बजि आदि ज्वलं माल धकाः थःम्ह प्रीय शान्तिमतीयात 
कन । शान्तिमतीं नं तत्कालं उगु हलंज्वलं ज्वरे यानाः थःम्ह भाःत 
महाजनजुयात बिन्ति यात-भो स्वामी, फुक्कं ज्वलं ताःलाकेधुन, व्रत दनेगु 
दिन गुबलय्‌ खः उजं दयेकादिसँ धकाः भार्या नं धाःगु वचन न्यनाः खः 
प्रीय आः वइगु तृतीयाकुन्ह, भी गुरुयात सःतके छवयेमानि धकाः ब्रत 
दने छन्ह्‌ न्ह्यः गुरु, उपाध्याय सःतकेछ्वयाः गुरुयात व्रत दनेगु खँ फुक्कं 
कनाः गुरुया उपदेश अनुसार कन्हयकुन्ह सुथन्हापां दनाः सुची स्नान 
यानाः रजमण्डल स्थापना यानाः श्री वसुन्धरा महादेवीयागु ब्रत दंगु 
जुल । 


मुसुमुस्‌ 


SSS 


उकुन्हु चच्छि निमत्यपू नं एकचित यानाः स्तोत्र ब्वनाः भावभक्ति 
यानाच्वन । इमिगु शुद्ध चित्त, भावभक्ति खनाः श्री वसुन्धरा देवी प्रसन्न 
जया: अमिगु छँय्‌ सप्तबृद्धि अन्न, धन, रत्न कोश कोछागार परिपूर्ण 
जल । निसंकां मण्डल विसर्जन यात, रजमण्डल तीर्थस चुइकेछ्बत । 
` छेय्‌ लिहांबयाः थःगु धुकुतिस सप्तवृद्धि हीरा, मोति, माणिक, 
पन्ना, लावट, भिम्पू, पुष्पराज, नीर कर्केटन आदि आपालं सम्पत्ति 
परिपूर्ण जुयाच्वंगु खनाः महाजन धर्मध्वज तथा शान्तिमती आदि सकल 
जहानया अदभूत आश्चर्य चायाः धन्य धन्य श्री वसुन्धरा महादेवी धकाः 
प्रशंसा यानाः न्हिथं त्रिरत्तमा शरणय्‌ वनाः आनन्दपूर्वक न्हिंन्हिं याचक, 
भिक्षु तथा दुःखि प्राणीपिनिगु उपरय्‌ करुणा तयाः दान प्रदान यानाः 
आनन्दपूर्वकं दिन हनाच्वन । 

धर्मध्वजजुया त्वालय्‌ च्वनाच्वंम्ह अत्यन्त दुखिःम्ह विष्णुदास नां 
जुयाच्वम्ह ब्राम्हणा(बरम्ह्‌) दयाच्वंगु जुल । वया कलाः पतित्रत धर्मय्‌ च्वना: 
शान्त स्वभाव जुयाच्चम्ह धिमती अयाम्ह (ब्रम्हुनी) नं दयाच्चंगु जुल । 
थुमि सन्तान काय्‌ म्स्याय्‌ मचा खाचा आपाः दु । मचा खाचा प्रतिपाल 
यायेत थःगु कमाइ नं मगानाः अतिकं दुःख जूगुलिं कलाम्हयसिनं नं उखें 
थुखें ज्या यानाजुलं नं न्हिं छसाः नयेत हे धउधउ जुइकाः तच्वतं 
दुःखसिया जीवन हनाच्वन । छन्ह्‌ व ब्राम्हणया मनय्‌ थथे वन-जि त्वाय्‌ 
धर्मध्वज महाजनजुं छु पुण्य याःगुलिं उज्वःगु अपार सम्पत्ति प्राप्त जुल- 


तस्य भद्रे मित्रस्य गृहे सम्पत्समृद्धिता । 
किमनेन कृतं धमं यथैव श्रीः प्रवद्धिता ॥ 


धीमती ताडन “फी | 


धीमती अवढान 


हे कल्याणी मिसा ! स्व स्व करी त्वाय्‌ धर्मध्वजया छॅस गुज्वःगु 
ऐश्वर्य, छु धर्म याना वल ? गुगु धर्मया फलं ऐश्वर्यवान्‌ जुल ! सं 
जक पूर्वजन्मय्‌ छु पाप यानावल, थुज्वःगु दुःख जुइकाः, विपत्ति 
जुइकाः च्वनेमाल । आ:भीसं छुयाये, उपाय यायेमाल । छु याःसा 
धनवान्‌ जुड ? सुनां भीत उपाय कनी ? थ्व संसारय्‌ धन धयागु गुणी 
दरिद्रम्ह सद्गुण जुया नं छ्याये । सद्गुण जूसानं गुम्हसिया छेँ धनसम्पत्ति 
मदुम्ह निर्गुणी थें छुँ प्रयोजन मदु । थथे जुयानिंतिं धन मदयेकाः दुःख 
सिया: मचा खाचातयूत द्यां लाकाच्वने सिबें प्राण त्याग यानावने द:सा 
ज्यू, म्वानाच्वनाया छुँ प्रयोजन मदु । हाकनं पण्डित सदगुण दुपिं नं 
धनवान्‌ पुरुषपिनि बसे च्वंच्चन । छुँ दोष मदुम्ह जूसां पण्डित जूसां गरिब 
जुल धा:सा सुनानं पुछे याइमखु, खंसां मखं छु याइ । उकें धिक्कार जिगु 
जन्म, ब्रम्हण जुयाच्वना नं छुयाये । अतिक दुःख, सिनावंसां यल, आपालं 
स्वनाच्वनेमयेल । तच्वतं कष्ट नया: धन मदयेका: सकसिनं हेलायाका: 
फ्वगिं धायेकाः छु म्वनाच्वने धकाः ख्व:या भसुका तया: विष्णुदास 
ब्राम्हण नुगः मछिंका: बरु सिनावनेगु हे जिल धका: ख्वल । 


कष्टं कष्टं महा कष्टं 
निर्धन जिवितं वरं प्राणत्याग:॥ 


थःस्वामी विष्णुदासया दुःख वेदना खनाः नुग: मछिंका: झसुका 
तयाः आकाशय्‌ थस्वयाः मिखां खोवि धरधर हायेकाः हे प्रभु ईश्वर, 
जिमित रक्षा याः धकाः ईश्वरयाके सहारा फ्वना, थः स्वामीया ख्वाल 
स्वया नम्र भावं थथे धाल- भो स्वामी ! मनय्‌ दुःख तायेकाबिज्यायेमते, 
धैर्य यानाबिज्याहुँ, आ: भीसं छु याये, भीगु छँय दैवया सुदृष्टि मदुगुलिं 
धन सम्पत्ति मदयेका दुःख भोग यानाच्वनेमाल । थथे जूसानं हे स्वामी, 


टु 


धैर्य यानाबिज्याहुँ, न्हुगु हे ज्या जूसानं धन द्रव्य साधन यायेत जत्नं जक 
सिद्ध जुड । छलपोलया प्रेम जुया: देह त्वाय्‌ महाजन धर्मध्वज छँस 
बिज्याहुँ । आदरभाव तयाः नम्र भावं न्यनाबिज्याहुँ । हे मित्र, छिसं छु 
ब्रताचार यानाबिज्याना, गुगु ब्रतयागु प्रभावं थुज्वःगु ऐश्वर्य प्राप्त जुइगु 
उपाय कनाबिज्याइ धकाः प्रार्थना यानाबिज्याहुँ। भो स्वामी, अले त्वायूनं 
थःपिसं यानागु ब्रतया उपदेश अवश्यनं कनादिइ । अले भीसं नं उगु हे 
ब्रत याये । भरीपिं नं सुखी जुड धकाः श्रीमतीं धाःगु खँ न्यना: विष्णुदास 
ब्रम्हण त्वायूजु धर्मध्वजया छेसं बना: थःगु दुःखया खँ थः स्त्रीनं धाःगु 
अनुसारं फुक्क बिन्ति यात । 

धर्मध्वज महाजनं त्वाय्‌ विष्णुदास ब्राम्हणया खँ नयनाः थथे लिसः 
बिल-हे त्वायजु, जिनं न्हापा छःपिं थें दुखि जुयाः यानायानागु ज्या 
ताःमलानाः आपालं सम्पत्ति नाश जुयाः तःधंगु दुःख जुयाः दांदांछि हे 
मदयाः न्हिन्हि यायेमाःगु समस्या समाधान मजुयाः तसक हे दुःख जुल । 
छपिसं स्युग्‌ हे खँ खः । हे त्वायूजु, थुगु सम्पत्ति प्राप्त जूगु ऐश्वर्य सुखया 
श्रम श्री बसुन्धरा महादेवी खः बसपोलया निधिं हे छ:पिन्त नं श्री 
वसुन्धरा महादेवीं सुदृष्टि अवश्य नं स्वइ । 

थुलि खँ न्यनाः विष्णुदास ब्राम्हण थःगु छँय्‌ लिहाँ वल । 
श्रीमतीयात नं त्वायूजुं धयाहःगु खँ फुक्क कन । महाजन धर्मध्वज धाःसा 
श्री बसुन्धरा महादेवीया ब्रत दँ धाल । भीपिं धाःसा ब्राम्हण जात थुम्ह 
वसुन्धारा महादेवी बौद्ध देवता जूगुलिं भीगु अधिकार मदु (भझीसं 
दनेमज्य्‌) । अथेया कारणाय्‌ भीगु मतयाम्ह महालक्ष्मीया ब्रत दनाः पूजा 
भाव यात धालसा परमेश्वरी महालक्ष्मी सदाकालं स्थिर जुयाः भीगु छेंसं 
लक्ष्मी बास याइ । अले महासुख ज्वी धका थः स्त्रीयात महालक्ष्मीया 
ब्रतदनेत मा:गु ज्वलं ताःलाकि धका उजं जुल । 


९ 


धीमती अवढान 


धीमतीं ज्वलं ता:लाकेत स्वत । तर छॅय्‌ छुँ दुग मख, जाकि 
छग:, बजि छपू काना कौ हे छेंय दुग मख । धीमतीया तच्वतं नुग 
मछिन, उलिमछि ज्वलं गथे याना ता:लाकेगु धकाः ताकत बिचा: याना 
मनयात धैर्य याना मनं वायेकल: आ: थथे मखु, धर्मध्वज महाजनजुया 
कलाः शान्तिमती नं तच्वतं सुशीलम्ह, दयाधारीम्ह व क्षमावन्तम्ह 
जुयानिंतिं अन वन धालसा अवश्य नं पूजायात मा:गु ज्वलं बिया हे हइ । 
जिपिं गरीबपिं धकाः महाजननीनं सिहे स्यू । खयतला जि स्वामीया त्वाय्‌ 
नं खः । छया मछालेगु धकाः मनय्‌ तया थःगु छेय्‌ नं पिहां वयाः 
महाजनजुया छस थ्यंक: वन । 

दुखिम्ह त्वायूनी थःगु छँ वःगु खना बिज्याहुँ २ धकाः सम्मान 
यानाः आनन्द ज्‌ ला बज्येयात । आपुलुखं बिज्यात धकाः भलाकुशलया 
खँ: न्यनाच्चन शान्तिमतीं । त्वायनी आपुलुखं वःगु जुयानिंतिं धीमतीयात 
कौला याकाः दुःख सुखया खँ ल्हानाच्चन । अले धीमतीं धया हल भो 
साहुनी (त्वायनी), जिपिं आपांलं दुखिपिं छितः धायेमाःगु खँ मखु । म्हिगः 
जि मिजं नं थन वयाः साहुजुयाके सल्ला फ्बं वल । साहुजुया सल्लाकथं 
ब्रत छगू दनेगु ईच्छा याना: जिपिं ब्राम्हण जूगु जुयाः निति वसुन्धरा 
महादेवी बौद्धदेवी जूगु जुयानिंतिं बसुन्धरा ब्रत दनेमज्य्‌, अधिकार मद्‌ । 
अथे जुयानिंतिं कुलेश्वरी श्री महालक्ष्मीया ब्रत दने त्यना साहुनी । ब्रत 
दनेत छुं छुं हे ज्वलं छँय मदु । अथे जुयानिंतिं छितः थौं दुःख व्य्‌ 
वयाच्चना । जिगु उपरे दया करुणा तयादिसँ धकाः धीमतीं मिखाय्‌ 
ख्वोविधा हायेकाः बिन्ति यानाच्वन । 

धीमतीया विन्ति भाषा न्यनाः शान्तिमतीं धैर्य बिया: धयादिल, 
धैर्य यानाबिज्याहुँ, दुःख ताया बिज्यायेमते, थुलिया खँय्‌ जिपि नं न्हापा 
छःपिं थें दुखि जुयावन, वसुन्धरादेवीया भावभक्ति याना सुखी जुल, धन्दा 

कया बिज्यायेमते, एकचित्त यानाबिज्याहुँ, सुखी जुड धकाः छलपोलयात 
माःगु तक ज्वलं यंकाबिज्याहुँ, जिं बियाछ्वये धकाः शान्तमती 
महाजननीनं पूजाकुथि धुकृतिस वनाः तःग्वःगु दाला छगलय्‌ माःगु तक 
पूजा ज्वलं व नयेगु ज्वलं तयाः उम्ह धीमतीयात बियाछ्वत । महाजननी 
शान्तिमतीं ब्यूगु पूजाया ज्वलं धीमतीं मफ्‌ २ ब्यक्‌ं च्यानाः थःगु छँय्‌ 
थ्यंकाः थःमिजं विष्णुदास ब्राम्हणयात धाल-भो स्वामी, श्रीमहालक्ष्मीदेवी 
यागु ब्रत, दनेगु सारजाम सकतां तयार जुल । भीगु दुःख मदयेकेत श्री 
महालक्ष्मीदेवीयागु ब्रत आरम्भ यानाबिज्याहुँ धकाः धाःगु थःस्त्रीया वचन 
न्यनाः विष्णुदास ब्राम्हण अति हर्षमान जुयाः अवश्यनं जिगु दुःख, नाश 
जुइगु जुल धका लय २ तायाः निमत्यप्‌ नं श्रीकुलेशवरी 
महालक्ष्मीदेवीयागु विधिपूर्वकं व्रत च्वन । दिन खः माघकुष्णा अष्टमी । 
अमिसं प्रार्थना यात कि हे महालक्ष्मी देवी, थ्व जिमिगु दुःख, 
दरिद्र नाश याना: श्री सम्पत्ति ऐश्वर्य प्राप्त जुइमाः धकाः आशिका 
यानाः, धनाध्य जुयेमाः धकाः फ्वनाः ब्रत विसर्जन यात । थुगु ब्रतया 
पुण्यं विष्णुदास व धीमतीया एकाग्रतां याना श्रीमहालक्ष्मी देवीं सुदृष्टिं 
स्वयाः नाना प्रकार यागु द्रव्य, नवरत्न, सप्त वृहि आदि व नाना 
अलंकारणं परिपूर्ण जुल । थुज्वःगु अन्न, धन, रत्नं परिपूर्णजृग खना 
निमत्यप्‌ नं लयलय्‌ ताया अत्यन्त हर्षमान यानाच्वन । 'म्वहँ मखंपिसं 
जाकि दूँ खँ' थें उम्ह विष्णुदास ब्राम्हण लोभी जजं बल । व ब्राम्हणा 
मतिइ तल कि थ्व जिगु सम्पत्ति खुँ वया: खुयायंकिइ अथवा सकसिनं 
थगेया:वइ, हेकुचा द्यःतय्‌सं हेक: वइ, धकाः धनफुक्क छेरीस गाःम्हुया 
चा ल्हाका: सुनानं मखंक गुप्त याना तल । श्रीया प्रभावं जजमानपिनि नं 
ततःधंगु ज्या यानाः बाज्यायात फाइदा जुल । अथे नं नुग: स्याः कपति 
भुयाः थः गरिबबलय्‌ यागु खँ ल्वःमंकाः करपिन्त दान धर्म याःपिन्त गनाः 

घीमती अवढान 


थःपिसं जक दानकाये द:सा लयता व यःत दान मविल धा:सा तं पिहाँ 
वइगु युजाःगु कपति जुयाः याचकगणापिन्त ब्व:बिया दायाछ्वत । थ 
जहान परिवारपिन्त मचा खाचापिन्त नं नके नुग: स्याना: उखें वनाः 
फ्वना“फ्वना जूगु पापं लक्ष्मी तंचाया द्ग धन फक्क लोप जया ख 
खुयायकल । अचानक मि च्याना: छे फुक्कं भष्म जल । ) 


तत्पाप परिय येन खड़ोपितं धनं । 
तत्सवं निधनश्चौरैर्निग्श्वश्चापि बन्हिना ॥ 


श्री वसुन्धरा देवीयात निन्दा या:ग तथा धन सम्पत्ति परिपूर्ण 
जुइधुंका नं दान यायेगु चित्त मद्गु पापं याना: न्हापाया सिकं निदगं द:ख 
जुल । च्वनेत छेँ मन्त, नयेत अन्न मन्त, धन सम्पत्ति आदि छं छं मन्त । 
घोर दुःख जुल, तच्वतं दुःख सिल । लोभि पापिम्ह ब्राम्हणया द:खरूपी 
अग्निं दाह जुया-“हा हा दैव ! गथिंग दःख जल धका व्हॉय्‌ व्हॉय्‌ ख्वयाः 
थः स्त्री धीमतीयात घय्‌ पुना: थःगु कपालय्‌ थः थम्हंतुं दाया: तच्वतं 
विलाप यात । थः भा:त॑ विलाप याःगु खना: धीसतीया नगलं 
सहयायेमफया: मचा-खाचाया ख्वाल स्वया: थ्व बालकतयूत छु नका: 
प्रतिपाल यानातय्‌गु हे दैव ! पूर्वजन्मस अथवा थुगु जन्मस यानागु पापं 
याना: थुलित दुःख सिइमाल । आ: छुयायेगु, गन च्वनेगु, गन वनेगु सारै 
दुःख जुल धकाः थःगु छातिस थःथम्हंतुँ दाया: तच्वतं बिलाप यात । 
हाकनं “थःगु लिला, ख्वयां जिइ ला” धका: मनय्‌ तायेका: धैर्य याना: 
थःगु कर्मयात धिक्कार यानाच्वन । अनंलि थःगु हे त्वालय्‌ फलचा 
छगुलिस च्वना: तःच्वःगु दुःखं जीवन हनाच्वन । उगु हे अवसरय्‌ 
धीमतीया थःछँय्‌ बौ हरि शर्मा ब्राम्हणया तःधंगु होम यज्ञ यानाः 
थःथिति, म्ह्याय्‌ मचा, भिनामचा, इष्टमित्र, पासा भाइ बन्धु वर्ग आदि 

सकसितं निमन्त्रणा याना: तःजिक भ्वय्‌ सःतल । थःम्हं दुखिम्ह म्ह्याय्‌ 
मचा धीमतीयात निमन्त्रणा छवया महः । न त छेँयच्वंपिं च्य:-भ्वातिंत 
छूवया सःतके हः । म्ह्याय्‌ नालेमछा: गरीब जूगुलिं । 

धीमती थः बौया महायज्ञ याना: महोत्सव यात धा:गु खबर 
सिया: मनय्‌ तच्वतं दु:ख जुइकाः ब्हाँयव्हाँय्‌ ख्वल । स्व स्व जि मां-बौ नं 
गुलिजक हेला याःगु अथेहे तता त:केहेँपिंसं नं हेला यात, धिक्कार ! 
धिक्कार ! जिगु जन्म थौं थःथिति इष्टमित्र, दाजु-किजा, बन्धुवर्ग 
सकसितं सःता जि मां-बौपिसं जि दुःखि धका गुलि हेपेयाःगु, जि 
मां-बौपिं ला म्वाल धायेका, जि त:केहेँपिं स्व ! इमिसं सम्भे बुभेयाके 
म्वाःला ? हे दैव ! गथिंजा:गु कर्म जुल धिक्कार ! धिक्कार ! जिगु 
जन्म, थुज्वःगु मां-बौ तःकेहँ आदिपिसं नं हेपेयाकाः म्वानाच्चने मयूल, 
सिना वंसां जिल धकाः, हे काल, जितः काःवाः धका थःगु नुगलय्‌ 
थःयम्हंतुं दाया: ग्वाराग्वारा तुलाः व्हाँयव्हाँय्‌ ख्वल । हाकनं धैर्यं यानाः 
कल्पना सागरे दुबित । हा दैव ! आः जिं थ्व मचा-खाचा गथे यानाः 
प्रतिपाल यायेगु, मां-बौ, दाजु किजा, तता, तःकेंहँपिंके ला दुःखि प्रति 
माया मद्‌ धाःसा मेपिं सुयाके माया दइ धका: ऊहिं हा थें हालाच्चंबलय्‌ 
विष्णुदास ब्राम्हणं सस: अबुया होमोत्सवयाःगु कलाःयात कने धकाः वःगु 
बखतस थःम्ह कलाः धीमती बिलाप यानाच्वंगु खनाः भो स्त्री, छं सिल 
मखु ला ? छुयाये झीपिं दुःखि गरीब धकाः थःथिति हातानाता कुतातयूसं 
नं माया दयातयेगु ला गन उल्तां हेलायायेगु जक जुल । थुज्वःगु थ्व 
संसार धिक्कार धकाः निमत्यपूया थीथी सल्लाह यानाः नुगः मछिंकाः 
च्वंच्चन । 

उखे होमोत्सव याःथाय्‌ माम्हयस्यां छचाखेरं चाः- हुलाः स्वःवंगु 
बखतस आमन्त्रित म्ह्यायपिं, छयपिं, भिंचापिं, थःथितिपिं, इष्टमित्रपिं 


didi 

सकलें वयाच्चंगु खन | तर थः म्ह्याय्‌ धीमतीया माचाछि मखनाः नुगः 
खुल्ल मिना वल । छाय्‌ मवल जि म्स्याय्‌ ? दुःखिम्ह धीमती । तर मांया 
माया गन त्याग यायेफइ, चाहे दुःखि जुइमाः, चाहे सुःखि 
जुइमाः, चाहे चरित्र हीनम्ह छाय्‌ मजुइमा:, थ्व संसारय्‌ मांया मायाति 
सुयां नं दइ मखु । छाय्‌ कि थःगु शरीरं अतिकष्ट नयाः भिलातक गर्भय्‌ 
स्वथनाः दुरू त्वंकाः ब्वलंकाः प्रतिपाल यानातयापिं सन्तान प्रति माया गथे 
मवनी । अथे जुयानिंतिं थः म्ह्याय्‌ धीमतीयात सःतके छ्वयेगु निश्चय 
यानाः थःम्ह चेतिनी (भ्वातिनी) सःता धाल- छ तुरुन्त वनाः जिमि 
म्ह्याय्‌ धीमतीयात माचाछिं याकनं वाः धकाः धाय्‌ के छवत । बौम्हं 
सःतके छ्वगु मस्य्‌ । 

उम्ह भ्वातिनी नं धीमतीया मांया वचन न्यना: धीमतीया छँस 
थ्यंकः वन । धीमती नापलानाः धीमती तता, छःपिन्त मानं याकनं मचा 
खाचापिं सकलें ब्वनाः याकनं बिज्याहुँ धकाः धयाहल, विस्तार यानाः 
बिज्याये मते, जिचा भाजु समेतं याकनं बिज्याहुँ धकाः धयाः उम्ह चेतिनी 
लिहां बंगु जुल । 

उगु बखतस छुँय थः भाःत विष्णुदास ब्राम्हण छँ मद्गु 
जुयाच्वन । तर जिमि मां-बौपिसं जि दुःखियात लुमंका हल तिनी, बरू 
बने ला मवने ला, ल्वयेक वसः पुनावनेगु छुं मदु, मवने ला धाःसा छेँय, 
नयेगु छुं मदु । विचरा मचातय्‌ प्वाःजायेक नये मखंगु खुन्ह /न्हयन्ह्‌ 
दयेधुंकल । आः जिं छुयाये ? बने ला, मवने ला । वने हे माली, सःतके 
हःथाय्‌ छाय्‌ मवने थौं मचातयत प्वाः जायेक तृप्त जुइक नकाहये धका: 
मनय्‌ अनेक तर्क-वितर्क वालाच्चंगु बखतस थः भाःत विष्णुदास थ्यंकः 
वल । उखें थुखें चा:हुला दां दांछि हे आम्दानी मयासे ख्वा: ख्यूंकाः छेय्‌ 
दुहाँ वल । 

भो स्वामी, प्राणनाथ, सःतके हल, छै कीत: मचा-खाचा सकलें 
व छःपिं समेत वा धकाः । तर वने ला मवने ला जुयाच्वन । न्ह्यागु हे 
थजइमा: अपाय धंगु महायज्ञया प्रसाद अवश्य नं काःवनेमाः । सःतके 
हसेलि गमानी (घमण्डी) जुइमज्यू । जि मचातनाप वनाच्च छःपिं नं 
हनिचा बिज्याहुँ धकाः दु थें फु थें वसतं पुनाः :मचातयत नं दु-दुगु वसतं 
पंका: थःछँ बने धकाः धीमती वन । ववं थः छेय्‌ थ्यसेंलि अपालं लस्कर 
दया: थःथिति इष्टमित्र तता तःकेहँपिं नं जिगिजिगि वसः पुनाः लँया 
हारमालां तिया, लुंचुरि न्ह्यानाः, न्यासिन्यासि चाया: भभः न्हुयाः 
लिमला पहः याना: जूगु धीमतीं खन । छखे भराय्‌ धंगु यज्ञगाः दयेकाः 
यज्ञ मि दनदन च्याका: ब्राम्हणतय्‌सं वेद मन्त्र उच्चारण याकाः थःबौ 
हरि शर्मा यजमान जुयाच्वंगु नं धीमतीं खन । मछिं मछिं थः बौयाथाय्‌ 
वना: भागियाये ति बा धकाः अन्यावनं नं भाग्यमानी जुइमाः धाः, न वये 
धन ला मैं धका: धाः, झन फस्वयाबिल । थःथिति जहान तता तःकेहँपिसं 
नं वये धुन ला धका छसः तक नं सुनानं नमवाः, झन उल्तां नागः तुग: 
याना: थपाय्‌ धंगु सभाय्‌ नं थुपायसकं स्वय्‌ मजिइक वयेगु ला, छज्‌ 
बांलाक पुनावयेम्वाःला गुज्व:म्ह धीमती ख: धका: अन ज्याय्‌ च्वंच्वंपिं 
छयाजयतयसं धाःगु धीमतीं तायेकाः थःत मां-बौ, तता, तःकेहँपिसं 
वयेधून ला धकाः छकः नं मधाःगु खनाः तच्वतं नुग: मछिनाच्वन । ज्यू 
जक ज्यूसा अन हे व्हाँयव्हाँय्‌ ख्वयेमास्ते वल । वाकु छिना: सहःयाना 
थुज्वःगु अपमान याःथाय्‌ च्वंच्वनागुया छुं प्रयोजन मदु धकाः मचाखाचा 
फुक्कं जाना: शिवालय्‌ महाद्यःया न्ह्यःने च्वनाः तच्वतं बिलाप यात-हे 
दैव ! थौं गुज्वःगु हेला जुल । थुपाय्‌ सकं हेलायाये मत्यः प्रभु ! जि गरीब 
मरुम्ह धकाः ला सिहे स्यू । दःसा ला जिं पुनेगु मस्यू ला ? छुयाये ? 
म्हय्‌ तःसा बँय्‌ तयेत मदु, जन्म ब्यूम्ह मां-बौपिंके गुलि विवेक मदु । 

तःकेहँपिंके गुलि धर्म मदु वये धुत ला धकाः छसःतकनं सःतःगु मखु 
धका: मचाखाताया ख्वाल स्वया: आः जिं थ्व मचातयत छुयायेगु थौंला 
प्वाःत्यंक नयेदइ ला धयागु गुजाःगु आशा यानाः चुलिजायेका वयागु 
फुक्क व्यर्थ हे जुल । मचातयगु कर्म नं धिक्कार, छु पाप यानावल धका 
थःगु छातिस थःथम्हंतुं दाया तच्वतं विलाप यात । म्वाःल ख्वयेमते धाः 
बइपिं सुं दुगु मखु । 

बहनीइ पति विष्णुदास ब्रम्हाण ससले वना: महायज्ञया प्रसाद 
काये धका: तिजक थ्यकं वल । श्रीमती मखं सस: बौ, ससःमांयात 
भागियाना श्रीमती गन वन धकाः न्यन । माँ बौपिसं नहे मवाः, 
विष्णुदासयात नं गन प्रसाद बिइगु, जिचा भाजु धकाः माने यायेगु ? 
उल्तां हे फ्वगिंम्ह जिलाजं जिमि म्ह्याययात बालाक पुंकेम्वाःला ? 
थुज्वःम्ह सभाय्‌ नं हाकुक हुलिहुलि चुलिचुलि वःगु वसः पुंकाः छ्याहयेगु 
ला ? जिगु छु बेइज्जत यानागु ला ? थुज्वःम्ह फ्वगिं, उज्वःम्ह फ्वगिं 
धकाः नागः तुगःयात । उगु बखतय्‌ विष्णुदासया व धाये थ्व याये मदयाः 
वाथाक्क दना: अन च्वनाच्वपिं छजःतयूसं श्रीमती गनवन धकाः मिखाय्‌ 
ख्वबि तयाः न्यन । छँजःतयसं श्रीमती उखे शिवालय्‌ वनाः स्वःवन । अन 
श्रीमती द्य:या न्स्यःने च्वनाः हाला बिन्ती यानाः ख्वयाच्वंगु खनाः 
विष्णुदासं धाल । भो प्रीय, थुज्वःपिं निर्दयीतय्‌थाय्‌ वये लात । छं सःतके 
हल धाःगुलिं जि नं वया, जितः हे अपमान यात धाःसा छन्त अपमान 
मयाइ मखु । म्वाःल नु भीगु छे हे वने । हे दैव, हे परमेश्वर, पूर्वजन्मय्‌ 
छु यानावल । तच्वःगु दुःख जुल धकाः निमत्यपूलिं ख्या मचाखाचा 
सकलें जवनाः थःगु छँय्‌ लिहाँ वया: निम्हेसिया थीथी खँ ल्हाना: क्वाःलः 
दायेकाः सकसियां त्वन धकाः उपगुप्त भिक्षु अशोक महाराजयात कंगु 
जुल । 

हाकनं धीमतीमयूजुं तच्वतं दुःख तायेकाः थुज्वःगु किसिमं प्रार्थना 
यातर छि ति 
हा दैव ! कि मयापापं दारूण कृतपुरा । 
तन्मे न विद्यते संम्यक पित्रोश्चापि दयामपि ॥ 


हे दैव, धिक्कार ! जिगु जन्म, पूर्व जन्मय्‌ जिं गुज्वःगु कर्म 
यानावल, उगु पाप थौं भोगे यानाच्वनेमाल । मनुष्य जन्म जयाः दुःखि 
गरीब निर्धनी जुयेकाः च्वनेमाल, मां-बौपिसं नापं दया मतयेकाः आः जिं 
छयाये ? हे दैव, जि पापी, जि दुःखि । मां-बौपिसं नापं वास्ता मयाम्ह 
जि सयाग शरणय्‌ बने ? दरिद्ररूपी अग्नि दाह जुइकाच्चनाम्ह आ: जितः 
सुनां शरण काइ ? हे विधाता, थुज्वःगु दुःख बिया: थुलि मछि 
बालखतय्‌त द्यां लाका: म्वाकातयां छुयाये ? थौं जिमिगु प्राण 
यंकाबिज्याहुँ । थ्व बालकतयगु हत्या स्वयाः म्वानाच्वने मयेल । थुगु 
बखतस जिपिं यंकाबिज्याहुँ, सिना ला अवश्य वनेमानी धकाः भूमिइ 
ग्वारातुला तच्वतं विलाप यात । हाकनं मनयात धैर्य याना: दना: बिचाः 
यात-थथे च्वनां छुयाये ? थ्व मचाखाचातयगु निं प्राण रक्षा यायेमाल । 
आः गन बने ? त्वायूजुयाथाय्‌ू वना शरण वनेमाली । त्वायूजुं अवश्यमेव 
मचातयूत प्राण रक्षा याइ धकाः मतिइ तया: मचाखाचात सकलें ब्वना: 
धर्मध्वज महाजनजुया छँ वनेधका: वन । 

महाजनजुया छँ थ्यंकाः साहुजु साहुजु धाधां थाहां वन । 
शान्तिमती महाजननीनं खनाः बिज्याहुँ बिज्याहुँ धकाः तले थतब्वनायंकाः 
फ्यतुकाः छाय्‌ थें बिज्यानागु आपुलुखं बिज्यात धदग: शान्तिमतीं न्यन । 
धीमतीं मिखाय्‌ ख्वबि स्वः स्वः वयेकाः थःत थःछँय्‌ हेला यानाहःगु, 
मचातय्‌ नं आसांद्याका हःगु व मां-बौ, दाजु किजा तता तःकेहँपिसं 
हेलायाःगु ब्याक खँ (वृतान्त) शान्तिमतीयात कन । शान्तिमती दयाधारी, 

करुणावन्त, सुशील व दयावानम्ह जुयानिंतिं धीमतीयात धैर्य सान्त्वना 
बिया: धन्दा कया बिज्यायेमते, जिके श्रीसम्पत्ति साधन यायेगु उपाय द 
छपिन्त कने न्यनाबिज्याहुँ- } 

न्हापा नं छलपोल स्वामी जुयात जिमि स्वामी धर्मध्वज साहुजं 
धयादिइगु खः । तर अबलय्‌ छ:पिनि स्वामिजुं खँ मन्यंसे महालक्ष्मीया व्रत 
दनाबिज्यात । उगु बखतस छु जुल ? गये जुल ? न्हयागु हे थः जुइमा:, 
वने धुंकगु खँ ल्हानां साध्य मज्‌ । आ:कुन्हु छःपिनी श्रद्धा भाव, भक्ति, द 
धयागु खःसा श्री पृथ्वीमाता श्री बसुन्धरा देवीयागु त:धंगु ब्रत विधिपूर्वक 
आराधना याना: ब्रत आरम्भ यानाबिज्याहुँ । अले तिनी श्री वसुन्धरा 
देवीं झीगु हृदयस बास यानाबिज्याइ, भझीगु छँय्‌ नं बास यानाबिज्याइ । 
अले भीगु दुःख शान्त जुया: सारा सम्पत्ति प्राप्त जुइ । श्री सम्पत्ति प्राप्त 
जुड व दुःखि ब्राम्हणा याचकपिन्त दान-प्रदान यानाबिज्याहेँ । थुगु ब्रतया 
प्रभावं अनुत्तर सम्यक्‌ सम्बोधि प्राप्त यायेफइगु लँपु जूवनी । अथे 
जुयानिंतिं थुगु ब्रत दनाबिज्याहुँ । 

पर हित यायेगुलिइ तत्पर जुयाच्वंम्ह दयाधारी, शान्तिमतीया 
भाषा (खँ) न्यनाः धीमती अतिकं हर्ष जुयाः ल्हाः बिन्ति यानाः हे 
कल्याणी, परममित्र, जि दुःखिया उपरे करुणा दुम्ह साहुनी, छिसं गये 
आज्ञा दयेका दिल अथे हे जि त्रिरत्नया शरणे बना: श्री वसुन्धरा 
देवीयागु ब्रत बखत बखतस यायेगु जुल, जिं थुगु व्रत यायेगु विषय छुं छुँ 
मस्यूनि । जि पापीयात करुणातया विधि तथा ज्वलं आज्ञा दयेकाबिज्याहु 
धकाः बिन्ति यात । शान्तिमती महाजननी नं थःगुरूपिसं गथे आज्ञा 
जुयाबिज्याःगु खः बहे अनुसार धीमतीयात नं कन-हे धीमती, छःपिंके 
सत्य दु धयागु जूसा सुथय्‌ (प्रातः कालय्‌) सूर्य उदय जुड निघौ न्त्यः 
दना: मोल्हुया शुद्ध वस्त्रं पुना, परयात हित यानाबिज्याकःम्ह मुनिपिनि नं 

मुनि, महामुनि, मुनिश्वर जुयाबिज्याःम्ह श्री शाक्यमुनि भगवान्यागु 
स्मरण याना (लुमंका) पाप-देशना, पुण्यानुमोदना ईत्यादि याना: श्री 
बसुन्धरा देवीयागु व्रत आरम्भ यानाबिज्याहुँ धकाः शान्तिमतीं आज्ञा 
दयेकल । 

शान्तिमतीं उम्ह दुःखिम्ह ब्राम्हणनीया सकल मचापिन्त 
प्वाःजायेक नकाः कान्है मस्त, छिपिं थन च्वनाच्वं धकाः मचातयूत 
सकसितं न्ह्यच्याका: शान्तिमतीं धीमतीयात थःगु न्यातजा:गु कःसी ब्वना 
यंकल । निम्ह्यसियां ताय्‌, जाकि, स्वां ल्हाःतय्‌ तयाः कटागाराशनय्‌ 
(कःसि) च्वना: ऋषितप्त मृगडावन स्वयाः ल्हाःनिपां बिन्ति यानाः मिखा 
तिपां तिसिना: आकाशय्‌ (सर्गतय्‌) थस्वयाः जगत्या गुरू श्री शाक्यमुनि 
भगवान्यात प्रार्थना याना: आशिका फ्वनाच्चन- 

हे भगवान्‌, हे प्रभु, दयानिधि, जिमिगु दुःख फुकाबिज्याहँँ । दुःखि 
ब्राम्हणानी धीमती, पुत्र-पुत्री बालक प्रभृति सकलसिनं दुःखिसया नयेत्वने 
मखनाः हाहाकार जुयाः च्वनेत वास मदयेकाः, विरक्त जुइकाः, सकसिनं 
हेला याकाः पापरूपी पञ्जलय्‌, ध्वपय्‌ दुनाः तच्चःगु दुःख सियाच्चना । हे 
नाथ, छलपोलया शरणय्‌ वये धका: मिखा तिसिना आकाशय्‌ थस्वया 
प्रार्थना यानाच्चन । छलपोलं दया करुणा तया: सुदृष्टिं स्वयाः श्री 
वसुन्धरा देवीया ब्रतविधानं श्रीसम्पत्ति साधन जुइगु उपदेश कनेगु भाग्य 
(ई) जुल धकाः शान्तिमतीं श्री भगवान्यात स्मरण यानाः (लुमंकाः) 
दण्डवत्‌ यानाः थःगु ल्हाःतिस च्चंगु ताय्‌, स्वां, जाकि ह्वलाछ्वत । 
धीमतीं नं शान्तिमतीं धाधा थें धयाः थःगु दुःख व मचा-खाचातयगु दुःख 
लुमंकाः पालन पोषण यायेमफयेकाः चानं न्हिनं हाहाकार जुइका: दुःख 
सियाच्चन । हे प्रभु, न्स्यारगु हे अपराध याःसां नं क्षमा यानाः जि 


_ 

धीमती अवढाल 


दुःखियात उद्धार यानाबिज्याहुँ धका: ल्हातय्‌ च्वंगु स्वां, जाकि, ताय, 
आकाशसय्‌ ह्वलाछवत । 

थुगु निम्हेसिनं ह्वलाछ्वगु ताय्‌, स्वां, जाकि आकाश मागं वना: 
उगु बखतस भगवान्‌ बुद्ध बिज्यानाच्चंगु कोशाम्वि देशय्‌ घोषितारामय्‌ 
भगवान्‌ बुद्धया शिरसं छत्राकार जुयाच्चंवन । उगु दृश्य सकसिनं खना: 
तच्वतं विष्य चाया: (आश्चर्य जुया) च्वन । थुगु बखतस आनन्द भिक्ष 
दनावनाः भगवानयाके प्रार्थना यात-हे भगवान, छलपोलया शिरोपरि 
(शिरसं) पञ्चोपहारसहितं गथे जुया: च्वंवल ? बडो आश्चर्य जुल धका: 
प्रार्थना यासेंलि भगवान्‌ बुद्धं सकल सभालोकया ख्वा: स्वयाः आज्ञा 
दयेकाबिज्यात- 

है सभालोकगणापिं, छिमिसं थ्व विष्मय (आश्चर्य) जूगुया खँ एक 
चित्तं न्यं । हे आनन्द, थुगु मर्त्यलोक काशी धयागु शहरय्‌ तच्वतं दरिद्रम्ह 
विष्णुदास ब्राम्हणया स्त्री धीमती नां जुयाच्चंम्ह ब्राम्हणानी व सदां सदां 
याचकपिन्त दान-प्रदान यानाच्चंम्ह धर्मध्वज महाजनया स्त्री सुचरीत्र 
(चरीत्र भिंम्ह) पतिव्रता धर्मस च्वंच्वंम्ह शान्तिमती निम्हेसिनं हवलाहःगु 
पूजा खः । छाय्‌ धाःसा धीमती शान्तिमतीया छँय्‌ वनाः थःगु दुःख पुकार 
यानाः श्री बसुन्धरा देवीया ब्रत दनेगु ईच्छा यानाः अपिं निम्हेसिनं एकाग्र 
चित्तं पूजा याःगु थ्व पूजा खः । हे आनन्द, छ तत्कालं वनाः उम्ह 
धीमतीयात वसुन्धरा देवीया व्रत दनका उद्धार यानावा: धकाः भगवान्‌ 
बुद्धं आज्ञा जुयाबिज्यात । 

भगवान्‌ बुद्धया आज्ञा शिरोपर यानाः आनन्द भिक्षुं वसपोल 
तथागतयात स्वक्वःतक प्रदक्षिणा यानाः कोशाम्वि देशं घोषिताराम 
(जेतवन महाविहारं) तत्कालनं आकाशमागं ब्वयाः वनाः वारणसी 
महानगरय्‌ (काशी देशय्‌) थ्यंकाः शान्तिमती व धीमती च्वनाच्चंगु न्यात 

जाःगु कःसिइ थ्यंकःबिज्यात । उगु बखतस कोटिसूर्यया तेज प्रकाश थें 
जाज्वल्यमानं थिनाच्वंगु खनाः शान्तिमती व धीमती अतिकं हर्षमान्‌ 
याना: हथाय्‌-मथाय्‌ चायाः साष्टाङ्ग दण्डवत्‌ यानाः नमस्कार यानाच्वन । 
उगु बखतस गुरू आनन्द भिक्षुं थःगु रूप क्यनाबिज्यात । गुरू आनन्द 
भिक्षु खनाः तच्वतं मनय्‌ हर्ष जुयाः थुकथं प्रार्थना यात, हे भगवान्‌, 
छलपोलया चरणकमलसं सहर्ष कोटि बारम्बार नमस्कार, छलपोलया 
शरणस वयाच्चना । जिमिगु उपरे करुणा, कृपा तयाबिज्याहुँ । दुःखरूपी 
सागरं तरेयाना बिज्याहुँ । जिमिगु उपरे कूपा तयाः जिमिगु छँस 
बिज्याना: वसुन्धरा देवीयागु ब्रत आज्ञा दयेकाबिज्याहुँ | थुलि निम्हेसिगु 
प्रार्थना न्यनाः आनन्द भिक्षुं निम्हयसिगु ख्वा: स्वया: छिमिगु उपरे 
भगवान्‌ बुद्धं दुःख रूपी सागरं तरेजुइगु उपदेश बियाबिज्याःगु दु । 
छिमिसं एक चित्त यानाः त्यं धकाः आज्ञा दयेकल- 

श्री गुरूया आज्ञा न्यनाः दुःखिम्ह धीमतीं गुरू आनन्दयागु 
चरणकमलय्‌ भोपुया हर्षमान यानाः हे गुरू, अभागी, दुःखि, दरिद्र, सुयां 
मयःम्ह, मां बौपिसं वाकाः, दाजु किजा तता तःकेहँपिसं मयेकाः, 
मचाखाचा प्रतिपाल यायेमफयेकाः अतिकं दुःख सियाच्चनाम्ह जि धकाः 
थःगु वृत्तान्त खँ बिन्ति यात । धीमतीया खँ न्यनाः जिन पुत्रं आनन्दं 
शान्तिमतीया गृहस उत्तमगु आशनं दनाः शान्तिमती, धीमतीनापं छॅँसं 
पिहां वया: धीमतीया छँस बिज्यात । धीमतीं नं वसपोल गुरू बिज्याकेत 
थःके दुगु अनुसारं लासा लायाः आशनसं बिज्याकाः पादार्ध यानाः (तुति 
सिकाः) उगु लखं मिखा पिया: प्रार्थना यात-हे भगवान्‌, भूत, भविष्य, 
वर्तमानया खँ सियाबिज्याःम्ह, जगत संसारया सत्वप्राणीपिनि उद्धार 
जुइगु सद्धर्मरूपी अमृत वर्षे यानाबिज्याःगु योग्य (कल्याण) जुल धकाः 

प्रार्थना यात । धीमतीया खँ न्यना: आनन्द भिक्षु प्रसन्न जुया: श्री 
महादेवी वसुन्धरादेवीयागु धर्मकथा आज्ञा दयेकाबिज्यात- हे 

थुगु बखतस विष्णुदास ब्राम्हणं आनन्द भिक्षु धर्मासनय्‌ 
बिज्यानाच्वंगु खना: चरणकमलय्‌ भोपुया छखे लिक्क च्वना: नमस्कार 
यानाच्वन । थुखे धीमतीयात शान्तिमतीं दु:ःखिया उपरे दया तया: आपालं 
नयेगु, त्वनेगु, द्रव्य आदि सहयोग यानात:गु जूगुलिं वसपोल गुरूयात पूजा 
यायेत मा:गुतक सकतां पुरे जुयाच्वन । वसपोलयात पंचोपचारं पूजाभाव 
याना: श्रद्धाभावं भोजन याकाः आशिर्वाद फ्वनाच्वन । 

आनन्द भिक्षुं थथे धका: धयाबिज्यात- 


भाद्रपदे5सिति पक्षे तृतीयायां तिथो तथा । 
माघे5पि वासे पक्षे शुक्लपक्षे5पि वा तथा ॥ 


है ब्राम्हण, हे धीमती, भाद्रकृष्णया तृतीया अथवा माघशुक्लया 
तृतीयाखुन्हु अर्थात फतिंफत्तले कृष्णपक्षया तृतीयाकुन्हु हे व्रत दने । थुगु 
श्री बसुन्धरा देवीया ब्रत दनेगु स्थान खः, देवालय, शुद्धभूमि, छे आदिस 
दनेज्यू । थुगु ब्रत तच्वतं उत्तम जुयाच्वंगु दरिद्र नाश जुइगु थुगु व्रत खः । 
थुगु व्रत दनेबलय्‌ भीगु मभिंगु कर्म जुइगु पाप (दशांकुशल पाप) 
त्वतेमाः । यदि दशाकुशल पाप मत्वःतुसे ब्रत दन धाःसा ब्रत दनागु फुक्कं 
निष्फल जुइ (फल दइमखु), खालि आडम्बर (तमासा) जक हे जुइ । हे 
धीमती, दशाकुशल पाप धइगु झिग्‌ शरीरं याइगु स्वता, म्हुतुँ याइगु 
प्यता व मनं (चित्त) याइगु स्वता यानाः भिता अकुशल (मभिंगु कर्म) 
दु । गुगु कर्म दुःख सिया: भीसं पाप भोगे यायेमालिगु खः । जिं 
कनाहये, एकचित्तं न्यं- 

कायिक त्रिविधं पापं वाचिकं पापं वाचिकं तु चतुविधम्‌ । 
मानसिक त्रिविश्‍्वं च दशैते कुशलता मताः ॥ 


क) कायिक (शरीरं) यायेगु स्वता पाप अकुशल कर्म (मभिंगु ज्या) छु छु 


धा:सा:- 

१. प्राणातिपात - परयात स्यायेगु, पालेगु, इत्यादि हिंसा कर्म यायेगु 

२. अदत्तादान - परयागु धन मबिइकं कायेगु, खुयाकायेगु थगे याना 
कायेगु । 

३. काममिथ्याचार-परया स्त्री हरण यायेगु, करपिनि मिसा मिजं 
हेका: कायेगु, मभिंगु काम वासनाय्‌ लगे जुइगु । 


ख) वाचिकं (वचनं-म्हुतुं) याइगु प्यता पाप (अकुशल कर्म) छु छु धाःसा- 


१. मुषावाद-मखुगु (फता:) खँ ल्हायेगु (असत्य वचन) । 
२. पैशुन्य-(उपाय खँ) उपाय कनेगु खँ उपाय कना: चुकरी 
यायेगु । 
३. पारुष्य-मेपिन्त म्वाःसां म्वाःसां ब्वः बिइगु (श्राप बिइगु-सराः 
बिइगु) । 
४. संभिन्न प्रलाप-मेपिन्त नुगलय्‌ स्याइगु वचन ल्हानाव 
मिले जुयाच्वंपिन्त फायाबिइगु । 


ग) मानसिकं (मनं-चित्त) याइगु स्वता पाप (अकुशल कर्म) छु छु धाःसा- 


१. अविद्या-लोभ चित्त, मभिंगु मनस तयेगु, कुविद्या स्यनेगु । 
२. मेपिनि जय जूगु खनाः स्वये मफयाः अमित स्यंके धकाः 
मनस तयेगु । 

३. मिथ्यादृष्टि-धर्म-शास्त्रादिस उल्लिखित गुरू, देव आदि सुं हे 
मदु, पाप व धर्मया फल मदु धकाः अविश्वास यानाः 
जथाभावि (न्ह्यःने लाःथे) सना जुइगु । 


॥ थुलि किता पाप (१० गू मभिंगु अकुशल कर्म) त्वःते माल ॥ 

हे धीमती, थ्वहे पापं (मभिंगु कर्म) यानाः देव-दैत्य-तिर्यक्‌-प्रेतादि 
सकसिनं कर्म-भोग यानाच्चनी, गुकें याना: दुःख सियाच्चनी । थ्व खे 
सिइका: बांलाक धर्माचरण या । हाकनं कायेयःगु वस्तु-गजि, भांग, 
चरेश, ऐला:, श्वं, बजां, चुरोट आदि त्वतेमा: । तःजा:गु लासाय्‌ द्यनेगु, 
प्याखं ल्हुयेगु, नस्वाःगु अत्तर, क्रिम पाउडर आदि बुलेगु व स्वांमाः व 
सिख: आदि क्वखाया रस-रङ्ग यायेगु सकतां त्वःतेमाः । ला, खँ, डा व 
चिसवा: आदि त्वःता दान यायेगुलिइ दत्तचित्त जुया, करुणावन्त जुयाः 
ब्रत दनेमाः । थुलि यानाः नियमानुसार च्वनेफूसा जक ब्रत दनेगु, मफूसा 
मदनेगु धकाः श्री आनन्द भिक्षुं आज्ञा दयेकल । 

थुलि गुरूया आज्ञा न्यना: विष्णुदास ब्राम्हण व धीमतीं गुथायूतक 
थ्व शरीर दयाच्वनी उथायतक मभिंगु कर्म (अकुशल) याये मखुत, सदां 
सदां जिमिसं लोक-हितार्थ जुइगु ज्यास तत्पर जुइगु जुल । हे गुरु, 
जिमित बसुन्धरा देवीयागु ब्रत आरम्भ याकाबिज्याहुँ धकाः निम्हत्यपू नं 
बिनम्रपूर्वक अनुरोध यासेलि जिन पुत्र आनन्दं धयाबिज्यात-आः थन थतिं 
स्वन्ह्या दिनस भाद्रकुष्ण तृतीया कुन्हु ब्रत आरम्भ याये ज्वलं ताःलाकि 
धकाः आज्ञा दयेकाबिज्यात । गुरू आनन्द भिक्षया आज्ञा न्यनाः 
धीमतीमयूजुं स्वां, धुं, धुपायें, होजा-बोजा, नैवद्य, सिसा-बुसा, ध्वँजा, 
पताका, वारवीं, छिकिछिकि स्वां, ब्रतका, हिंसि आदि सम्पूर्ण ज्वलं 
ताःलाकाः गुरूयात निवेदन यात । अले गुरू नं श्री वसुन्धरा महादेवीया 
रजमण्डल स्थापना यानाः न्हापां भूमि शोधन यानाः ब्राम्हण-ब्राम्हणीयात 

फ्यतकाः श्री वसुन्धरादेवीया मण्डल थाना: पंचगर्भ बिया: 
त्रिरत्न गमन याकाः वसुन्धरा देवी विराजमान जुयाच्वन धकाः 
निम्हत्यपुयां भावना यानाः एकाग्र चित्त यानाः काय वाक्‌ चित्त शुद्ध 
यानाः सप्तविधानुत्तर पूजा यानाः सम्पूर्ण पूजाभाव यायेधुंकाः धारणीय 
पाठ याना: गुरू बियाबिज्या:गु देवीया मन्त्र ब्वता: जप याना: एकाग्रचित्तं 
अष्टाड़ प्रणाम यानाः श्री वसुन्धरा देवीयागु गुणवर्णन लुमंकाः पाप 
देशना यानाच्चन । गुरूया कृपां धर्म शरीर जुल, शुद्ध देह जुल, चित्त 
निर्मम जुल धकाः भाःपा श्री गुरुद्वारा धर्मदेशना न्यनाः ब्रत 
क्वचायेकल । क्वचायेकाः गुरूयात यथाश्रद्धां दान दक्षिणा दोहलपा 
त्रिप्रदक्षिणा यानाः पाद कमलय्‌ भोपुया क्षमा याचना यानाच्चन । 

श्री गुरू जिन पुत्र आनन्द भिक्षुं थःके क्षमा फ्वनाच्वंगु खनाः थथे 
धका: आशीर्वाद बिल-हे विष्णुदास, हे धीमती, छिमित थनिंनिसें भूत- 
प्रेत-पिशाच-डांकिनी-सांकिनी-क्षेत्रपाल, ध्वीपाल, दुवात, मसानेच्वंपिं प्रेत 
पिशाच दुष्ट ग्रहपिसं नं दुःख बिड फइमखु, दशाकुशल पाप आदि नं थिइ 
फइमखु, थुगु छँय्‌ सदां सदां नवरत्न, सप्तवृद्धि, कोश-कोष्ठगार परिपूर्ण 
जुयेमाः धकाः थ्व दुःखिपिं ब्राम्हण-ब्राम्हणनीपिन्त शुभ (भिंगु) आशीर्वाद 
बियाबिज्यात । पूजा नं विसर्जन जुल । गुरूयात नं थःपिनि नं पालं यात । 

सूर्य अस्तये जुसेलि व्रत दनाथासे छचाखेरं मत च्याकाः निमत्यपूनं 
तःधंगु मण्डलया न्ह्यःनेसं च्वनाः साष्टाङ्ग दण्डवत्‌ त्रिप्रदक्षिणा सहित 
धारणी मन्त्र ब्वना: एकाग्र चित्त यानाच्वन । मिखा निपां तिसिनाः उम्ह 
वसुन्धरादेवीयात लुमंकाच्चन । 

प्रातःकाल सुथय्‌ जुसेलि तीर्थस वनाः मोल्हुया वसुन्धरादेवीया 
सगुण मण्डलस छसिनिसें पूजा याना: पूजा विसर्जन याना: श्री गुरू जिन 
पृत्रयात दान दक्षिणा बिया: आशिर्वाद फ्वना: विसर्जन या:गु जुल । श्री 


शद्ठणु आशने फ्यतु 

बसुन्धरा महादेवीयात दोहलप्यूगु हिँसि धुकुटीस तया: गोप्य यानातल । 
मेगु रजमण्डल फुक्क तीर्थस चुइके छवया: तीर्थसं बास यानाबिज्या:म्ह 
नागराजयात नं अर्घ याना: पुई हाया: पंचोपचार सहितं पूजा यात । 
पूर्णकलशय्‌ तीर्थया जल तया: लितहयाः महामण्डल स्थापना यानाग्‌ 
स्थानसं विधिपूर्वक कुमारी आराधना यानाः यथाश्रद्धां कुमारी पूजा 
यानाः सिधयेकाः दम्पत्ति निम्हसिनं श्री वसुन्धरा देवीया ध्यान लुमंका: 
ल्हाः निपां बिन्ति याना: श्रीसम्पत्ति प्रार्थना याना: क्षेमा फ्वनाच्वन । 

तुषिता भूवनसं बिज्या:म्ह श्री वसुन्दरा महादेवी पृथ्वी मण्डलय्‌ 
प्राणीपिन्त उद्धार यायेया निंतिं दिव्यचक्षुं स्वःगु बखतस काशी देशया 
दुःखि दरिद्र विष्णुदास व धीमतीं थःगु स्मरण यानाच्वंगु व इमिग 
भावभक्ति खनाः सन्तुष्ट जुयाः तुषिता भूवनं क्वहां बिज्यानाः धीमतीया 
बाससं बिज्यानाः सम्पूर्ण धन-धान्य, अन्न, रत्न, अष्ट धातु, सप्तवृद्धि, 
नव-रत्न सम्पूर्ण भण्डार परिपूर्ण यानाः अर्न्तध्यान जुयाः थःगु भुवनसं 
लिहाँ बिज्यात । 

विष्णुदास ब्राम्हाण व ब्राम्हाणी धीमतीया ध्यान यायेगाका: 
मिखा कना: स्वःगु बखतस थःगु न्हयःने तयाः तःगु पूजा ज्वलं देयमा, 
लःथल, अंप आदि सकतां लूँयागु जुयाच्चन । उगु अदभूत दृश्य खना: 
आश्चर्य चायाः दनाः उखेंथुखें स्वःगु बखतस नवरत्न, हीरा, मोती, 
माणिक्य आदि छुतक माल वतक नं दयाः नयेगु, त्वनेगु, पुनेगु, 
बांबांलाःगु लासा, फांगा, क्वेचिन, तास तिनखा आदि गृहस्थय्‌ च्वनीपिन्त 
माःगुतक व मदु थ्व मदु धाये म्वायेक परिपूर्ण जुयाच्वन । थुज्वःगु 
अद्भूत आश्चर्य खनाः नित्यपूजा तःधंकाः विष्मय चायाः निम्हं 
खॅल्हाःबल्हाः यानाः सपना ला विपना ला धकाः हाला: हर्षविभोर जुयाः 
लयतायाच्चन । 

श्री गुरुं उपदेश बियाबिज्याः थें निश्चयनं जुल धन्य धन्य श्री 
गुरुया प्रसादं थौं थुलिमछि सुख ऐश्वर्यभोग यायेदत धका: इमिसं 
प्रणिधान यात कि गुथायतक थ्व जीव दैच्वनी उथायतक थुगु ब्रत 
त्वतेमखुत धकाः प्रतिज्ञा यानाः नित्य (न्हिथं) याचकगण (फ्वगिंतयूत) दान 
प्रदान यानाः सुखपूर्वकं च्वंच्चन । उकुन्हुया दिनस गुरु आनन्द भिक्षुं 
धीमती व विष्णुदासयाके बिदा कया: मा:गु उपदेश बिया: आकाशमार्ग 
ऋंगः ब्वये थें ब्वयाः वनाः कोशाम्वि नगरे घोषिताराम जेतवन 
महाविहारय्‌ श्री शाक्यसिंह भगवान्‌ बिज्यानाच्चंगु थासय्‌ ्यंकः 
बिज्यात । 

अन थ्यंकाः भगवान्‌ बुद्धया चरण कमलय्‌ भोपुया ल्हाःनिपां 
बिन्ति यानाः थथे धयाबिज्यात-विष्णुदास ब्राम्हण व उया कला: धीमती 
ब्राम्हणनीपिं श्री वसुन्धरा देवीया सुवृष्टिं दुःखं मुक्त जुयाः धनधान्य, 
ऐश्वर्यादि प्राप्त जूगु खँ भगवान्‌ बुद्धयात आनन्द भिक्षुं बिन्ति यानाः 
छखेलाक सुम्क च्वं च्वंवन । 

आनन्द भिक्षुं बिन्ति याःगु नयनाः भगवान्‌ बुद्धं सभास वयाच्वंपिं 
आनन्द प्रमुखं सकल सभालोकया ख्वा: स्वया: धर्म ध्वज महाजनया 
कलाः शान्तिमती व धीमती ब्राम्हणनीया उपरे प्रशन्न जुया: आज्ञा दयेका 
बिज्यात-हे श्रोतादिगणपिं, छिमिसं एकचित्त याना न्यः । शान्तिमती व 
धीमती थुपिं निम्हं तःधंगु पुण्य ऐश्वर्य लाभ जुयेकाः सकल सत्व 
प्राणीपिन्त हित याइपिं जुया: बोधिज्ञान लाइतिनि । अन्तस थुपिं बुद्ध 
पदबी लाइतिनि धकाः भगवान्‌ बुद्धं आज्ञा दयेकाबिज्यात । थुगु उपदेश 
न्यताः सकल देव, नाग, यक्ष, असुर, किन्नर, महोरग, ऋषि-मुनि, 
भिक्षु सकल सभालोकपिं आश्चर्य चाया: धन्य धन्य धकाः श्री बसुन्धरा 
देवीयात स्मरण यानाः प्रशंसा यानाच्चन व भगवान बुद्धयात नं पंचोपचारं 

धीमती अवढान 


पूजा यानाच्चन धकाः उपगुप्त भिक्षुं अशोक महाराजयात कनाबिज्या 


ज्याःग 
जुल । 


हे अशोक महाराज, न्यनाबिज्याहुँ श्री वसुन्धरा महादेवीया ब्रतया 
प्रभावं धीमतीया समान ऐश्वर्यया भाग्यमानी उगु वाराणशी शहरय्‌ सुं हे 
मदया वाराणशी देशया लोकजनपिंसं धन्य धन्य धायेका: तच्वतं नां 
प्रख्यात जुयाच्वन । धीमतीपिंसं नं न्हिन्हि दुःखि, गरीब प्राणीयात नं थःहे 
सन्तान भाःपा माया दया तया: थःपिंसं यानां ज्यूगु उपकार आदि लोक 
हितार्थ याना: आनन्दपूर्वकं दिन हनाच्वन । थुगु खँ “छपा न्हायपनं मेग 
निपागु न्हायपने थ्यनी, निपागु न्हायपनं मैदान (ख्यले) श्यनी” थें 
धीमतीया अबु 'हरि शर्मा ब्राम्हणया न्हायूपनय्‌ नं थ्यन । 

थुगु खँ उम्ह हरि शर्मा ब्राम्हणया मने अति हे हर्ष जुल । धन्य 
धन्य जि म्ह्याय्‌ धीमती धका: मने स्वाँ स्वयेकाः काचाकाचां थः 
बुरीयात सःता म्ह्याय्‌ मयजु तःमि जूगु खँ कन । मनय्‌ निमत्यपूया 
हर्ष लयूताल । तर इमि मने दुःखं नं थाय्‌ काल छाय्‌ धाःसा न्हापा भीसं 
व म्ह्याय्यात तःधंगु अपमान याये धुन । उया भाःतयात नं तच्वतं 
अपमान यानागुलिं भीगु तःधंगु हे भूल जुल । आःछु यायेगु ? तर 
न्ह्याक्वः हे थःजुझमाः थुगु भ्ीगु कूले जन्म जूपिं सूनं अभाग्य मदु, सकलें 
है त:मि तर धीमतीया कमं भचा दुःख सिल । आ:ला तच्चतं सुख जुल । 
धन्य धन्य जि म्ह्यायया कर्म धका: हरि शर्मा ब्राम्हणं धासेलि मांम्ह 
ब्राम्हणीनं थथे धाल-छलपोलयात सुनां धाल ? जिं ला थौतकतं 
मन्यनानी । थननं वःगु मखु, भझीसं नं सःतके मछवया: धकाः बुरीयागु खँ 
त्यना: कलाःया ख्वा: स्वयाः ब्राम्हणं थथे धकाः धाल-हे प्रीय स्त्री, थ्व 
खँ सत्यगु खे खः । जि उकुन्हु छक वाराणसी चास्यू वनाबलय्‌ 
वाराणसीया देशवासीपिसं भीम्ह म्स्याय्‌ मयूजुयात अपालं प्रशंसा यानाः | 


र्ठ 


सकसिनं नां कयाच्वन । अनया लोकजनपिसं थ्व नं धाल कि थ्व 
वाराणसी देशय्‌ थ्व ज्वःम्ह थुलि धनवान्म्ह मदु धकाः सकलें विष्मय 
चायाच्वन धका: बुरीयात कन । भी म्ह्याय्‌ मयूजु तःमि जूगु 
श्रीबसुन्धरा महादेवीयागु उपोषध ब्रत दंगुलिं नं तःमि जूगु धकाः 
लोकवासीपिसं धाल धकाः बुरीयात कन । थ्व खँ न्यना: मांम्ह बुरी नं 
अथे मखु, प्राण नाथ भी म्ह्याय्‌ मयजु धीमतीयात थन हे सतःके छ्वयाः 
बालाक न्यने द:सा बांलाक सिइ । म्ह्याय्‌ मयजु धीमती व उया मचात 
फक्क (माचाछि) न्हिछिं तया: बांलाक सुख, दुःखया खँ ल्हाये धकाः 
बुरीचां धाःगु न्यना बुरां नं ज्यू धकाः सःतना कन्हेय्‌ हे सःतके छवये 
धकाः उजं बिल । 

उकुन्हु बहनिसिया बेलि सिधयेकाः निम्हत्यपुलिं द्यने कोथाय्‌ 
(सयनागारे) दं वन । तर न्ह्यः मवः, बुरा-बुरी निम्हे सियां आ: भी 
म्ह्याय्‌ मय्‌जु वड, न्हापा थें लाला थे यायेमज्यू छाय्‌ धाःसा वाराणसी 
काशी देशय्‌ नां दंम्ह भी म्ह्याय्‌ खः । उयात बांलाक साक्क ज्वरे 
यायेसःपिं भरी (सुपकार) त तयाः ८४ चयप्यता घासा (चौरासी -व्यंजन) 
ज्वरे यानाः बांलाक नकाः छ्वयेमाः । की म्ह्याय्‌ धीमती भीगु कलया 
व छंगु गर्भयात तःधंगु हे ईज्जत धकाः दुइ-मदु, सुइ-मदुगु कल्पना सागरे 
दुबिनाच्चंच्चं नसंचा ई जुल (सुथय्‌ जुल) । दनाः थःम्ह दासी 
भ्वातिंनीयात सःता थथे धकाः बौ म्हय्स्यां धाल- हे सखी, सत्य नं जिमि 
म्ह्याययागु ख्वा: स्वये आपुलु जुल, थथ्थें छ वना: जि म्ह्याय्‌ छक 
सःताव्य्‌ । जि छयमचापिं नं म्हं फुलामफुला छाय्‌ छरु नापं मवल, 
साँबौया माया नं मदु ला ख्वा: स्वये आपुलु जुयाच्चन । छपिनि मां-बौया 
नुग: तयां तये मजिइका च्वन धका धा: । छःपिं व मचा-खाचापिं सकलें 
ब्वना थौं हे बिज्याहुँ धका: खँ माक्व: स्यना: उम्ह भ्वातिनीयात अरेयात 

धीमती अवढान 


भ्यातिंनी नं मालिकपिनिगु वचन शिरोपर याना: धीमतीयात सःतः वने 
धकाः छँ पिहां वन । 

उम्ह भ्वातिंनी कथहं थें वाराणसी देशय्‌ (काशिस) थ्यंका: 
धीमतीया छँ म्हसीका: दुहां वना: धीमती तता, तता धका: सःता थाहां 
वन । उगु छँया वातावरण चहल-पहल न्हापा थें मखयाच्वंगु खना: उम्ह 
भ्वातिंनी तीनछक्क परे जुल । धन्य धन्य धीमती धका: मनंमनं पुतुपुतु 
हाला: धीमतीयात सःता च्वन । मन्‌ वःगु सःताया धीमतीं कुने सु थें 
धका क्वाहां वल । थःगु छेँ (थःछँ) वःम्ह जुयाच्वन । धीमतीं लयूलय्‌ 
ताया तले थत ब्वनायंका: कोथाय्‌ दुत यंकल । कोथाय्‌ ब्वयातःगु ज्वलं 
खॅबलय्‌ झन हे मे वांन्यात । पात वस्त्रया लासा फाँगा, मेच, टेबुल, स्वां, 
गमला तयाः सिंगार पतार याना: छायपा मानो नृत्यशाला थें च्वना: 
अतिहे बालाक सजय्‌ यानातःगु दु । अले धीमती नं काचाकाचां वना: 
कौला यायेगु कयाहयाः कौला याकल । कौला यायां भ्वातिंनी नं 
मां-बौपिसं धया हःथे फुक्क बिन्ति यात । धीमतीनं ज्यू मां-बौपिसं 
म्ह्यायूप्रति थुलितक प्रीति यासेलिं जि छाय्‌ मवये, जि अवश्यनं वये । 
बरू थौं हे वये धा:सा मचातय्‌ बौम्ह द्रहाँ बिमज्यानी । थौं वये म्हाल, 
कन्हे न्हापां हे वये । जि माँ-बौयात धयाब्यू धका: भ्वातिंनीयात धाल । 
थुलि धीमतीं धाःगु भाषा न्यनाः हसूका जि वने धका: धीमती याके बिदा 
कया छँ पिहाँ वया: थःगु छे थ्यंक वन । छँय्‌ मां-बौपिन्त धीमती कन्हे 
जक बिज्याइ, थौं बिज्याइ मखत धका खँ फुक्क कन । 

माँ-बौपिनि कन्हय्‌ म्ह्याय्‌ मयूजु धीमती वइगु । जिमि म्स्याय्‌ 
साहुनी धकाः लय्‌लय्‌ तायाः कन्हेय्यात माःगु फुक्क ज्वलं ता:लाकि 
धकाः अरे यानाः मेपिं म्ह्यायूपिं नं सःतके छवया: तच्वतं हर्ष यानाच्वन 
धकाः उपगुप्त भिक्षुं अशोक महाराजयात कंगु जुल । 

क्क . पक अवढान 


विष्णदास ब्राम्हण नं पलख लिपा छुँय्‌ दुहाँवल । थः भाःतयात 


माःग नकेगु त्वंकेगु (कौला) याकाः थथे धकाः धीमतीं pps 
प्राणनाथ, थौं क्रीयाय्‌ जिमि माँ-बौ नं थः छे वा धकाः सःतके हल । 

कन्हेय्‌ जक वये धकाः धयाछ्वयाः । बने ला मवने ला लुरे । न्दा 
अहीपिं तसक हे दरिद्र जयाः नयेत्वने मखना दुःख जुयाच्वबलय्‌ माँ-बौ नं 
दःखिम्ह म्ह्याय्‌ खः धकाः दया माया मया:, वंसां नालेमछा: । मां-बौ 
जक मखु, दाजु-किजा तता तःकेहँपिं सकसिनं अपहेलना यात । थुलि 
अपमान यात खँ ल्हानां साध्य मज्‌ । तर थौं भीत त्वायनी शान्तिमतीया 
दयां श्री वसुन्धरादेवीया अनुग्रह व महान्‌ करूणाया कूपां भीत अन्न 
धन-रत्नं परिपूर्ण यानाबिल । भो स्वामी, आः वया मां-बौपिसं नं भीत 
सःतके हल छुयाये ? वने ला, मवने ला । जिं धासा कन्हय्‌ मचातनं ब्वना 
वने धकाः धयाछवये धुन धकाः धाःगु थः स्त्री धीमतीया खँ न्यनाः 
बिष्णदास ब्राम्हणं थथे धाल-भो स्त्री, धीमती, छिमि मां-बौपिसं थुलितक 
हेला याना: थः मचाप्रति माया करुणा मदु थाय्‌ छ छुयायेत वनेगु धकाः 
थः स्वामिनं धाःगु वचन न्यना: थः भाःतयात थथे धाल-भो स्वामी, 
थुज्वःपिं मूर्खतयत बिना छुं यानाः बोध मयायेकं बोध जुड मखु । अतएव 
जि मचाखाचात सकलें ब्वना: कन्हे अवश्य नं वने । छायकि लिपालिपा 
सुयात नं थुज्वःगु अपमान मयायेमाः, थुगु ज्ञानं लोकहितार्थं यायेगु लँपुड 
न्स्यःज्यावनेफयेमाः । थुलिया कारणां जि कन्हे वनेत्यनाः धकाः धीमतीं 
धासेलि उम्ह विष्णुदास ब्राम्हणं छं स्वया: गथे यायेमाल अथे याः धकाः 
आज्ञा जुल । कन्हेकुन्ह सृथ न्हापां दनाः छँय्‌ यायेमाःगु नित्याचार ज्या 
सिधयेका थःकाय्‌ म्स्यायपिं सकलें सःता सकसितं बां-बांलाःगु पातवस्त्रया 
नहून्ह् वसः पुंका: अजः नं उयेका, घंगला, पाउजु न्ह्याकाः रत्नमाला व 
मोतिमाला नं क्वखायेकाः फयां फछि रत्नाभरणां पुंकाः षोदशसिंगार 

धीमती oF. क्रम ली 


धीमती अवढान 


(झिं खुता प्रकारं सिंगार पतार) याका: थःम्हं नं शरीरय्‌ जिगिजिगि 
च्वंक वसतं पुना: मानो देवराज ईन्द्रया वगिचाय्‌ रमण याइपिं अपसरा 
थें च्वंका: थःछेँ वने धका: छे नं पिहां वन । बिचय्‌ लँय्‌ नाप लाक्व: 
इष्टमित्र पासापिसं नं न्हापा नं हे मतूपिं ख्वा:हे मस्वःपिं सकसिनं भला 
कुशलया खँ ल्हाना: जिमिथायनिं वा धका: जित्ति जित्ति यात । सकसितं 
दय्‌ लाइबलय्‌ वयेका धकाः थःछेँय्‌ थ्यंकवन । 

थः मां-बौ व तता, तः केहँपिं सकलें झ्यालय्‌ च्वना: धीमती वइ 
धका: स्वयाच्चगु जुयाच्चन । उगु हे बखतय्‌ धीमती अन थ्यक:वसेलि 
सकसियां लयूलयताया च्वन । कुने पिखालखुइ थ्यकं वयाः वयेधुन ला मैं 
धीमती जि पुत्री छय्चापिं सकलें म्हं फुला ? वा पुत्री धकाः दकसिवय्‌ 
चिधिम्ह मचायात बुयाः लयूलय्‌ तायाः थाहां वना: बैठकय्‌ थ्यँका: फ्यत 
मैं फ्यतु पुत्री धकाः तच्वतं मानेयात । थुज्वःगु स्वयाः थः अबुया चरण 
कमले भागियाना बिन्ति यात, हे बुबा, छलपोलयागु धर्म जिमिगु शरीरस 
रोगव्याधि धयागु छुंछुं हे मदु, आनन्द हे जुयाच्चन । यक्व: हे दत मां बौ, 
दाजु-किजापिं सकले वया: धन्य धन्य धीमती धका: धन्यवाद ब्यू वल । 
सकलसिगु ख्वा: स्वयाः धीमतीं सकलसितं नमस्कार यानाः, हे पाजु, 


मले-निनि जःला.ख.ला.तता तःकेहँपि सकलसितं आनन्द हे ज्‌ मखूला | 


धका: न्हिला-न्हिला धयाच्वन । 

धीमतीं पुनावःगु, तियावःगु तिसा, वस: खनाः सकलें म्ये 
वाँन्याना: धन्यधन्य धीमतीया गुज्वःगु भाग्य धकाः विष्मय चायाच्चन । 
मां-बौ निम्हेसिनं का का छयूचापिनि नये पित्यात जुड धका: हथासं हथासं 
ज्वरेयानातःगु चयप्यूता घासां (चौरासी व्यञ्जनं) चाःह्यूगु घासाघुसु 
तयाः झ्वःलिक धीमतींनिसें तयेहल । नाना (अने-तने) किसिमया 
मरीचरी, सिसा-बुसा, धक, दुरु आदि तया: नन मस्त न धकाः मसतयत 

तं बिचाः याना थःम्स्याय्‌ धीमतीयात नं बिचाः यानाच्चन । हे पुत्री 
धीमती, हे कल्याणी, थौं छ थन वःगुलिं जिपिं साप लयूता: । धन्यधन्य 
जि म्त्यायया कर्म धकाः बौम्हं ग्वाय्‌ नीक्‌-नीकुं खँ सयेकाः म्ह्याययात 
बिचा: यानाच्वन । 

थुज्वःगु बखतय्‌ धीमतीया मनय्‌ थथे वन कि जि न्हापा दुःखि 
जुयाः नयेमखंबलय्‌ वसः पुनेगु मदुबलय्‌, तिसां तिइगु मदुबलय्‌ गुलि 
अपमान यात । थौं थ्व वसः तिसा दुबलय्‌ गुलि मान, थ्व छु केवल बस: 
तिसाःयात माने याःगु खः, जितः मानेयाःगु मखु धयागु मने वायेकाः 
मुसुमुसु न्हिला स्वयाच्चन । अले धीमतीं थः मचाखाचापिंकेच्बंगु तिसा 
दक्वः त्वकाः कँय्‌यागु देयमा छपाते तयाः थःगु अमूल्य रत्नया माला, 
अंग, सिखःव तिसा आदि दकव: त्वयाः बहे देमायतुं तयाः तिसाभूस 
स्वया: थथे धाल हे इज्जतधारी तिसा, हे अंग, हे लुँसिखः, हे रत्नया 
माला आदि छं जिमिगु इज्जत तयाबिल, ईज्जत धाने यानाबिल । हे 
तिसा, जिमि मां-बौ तता-तःकेहँपिसं भोजन याकग॒ खत । चयप्यता 
किसिमया रसं संयुक्त जुयाच्चंगु छःपिसं तृप्त जुइक भोजन यानाबिज्याहुँ 
धकाः तिसायात बिन्ति यानाच्चन । थ्व बिन्ति यानाच्वंगु मां-बौ, तता 
केहें, दाजु-किजा सकलसिनं वातां च्वना: स्वयाच्चन । हाकनं धीमतीं थथे 
धाल- हे तिसा, थुगु भोजन छलपोलयात नकेत ज्वरे यानातःगु खः । 
जितः नकेत ज्वरे याना तःगु मखु । जितः नकेगु जूसा हाकनं जि 
मचाखाचायात नक्गु जूसा न्हापा जि नये मखना फ्वनाः नया: जुयागु 
बखत थ्व शरीर स्यँ व क्वैँ जुयाच्वंगु अवस्थाय्‌ थन मां-बौया होम याःगु 
महोत्सवय्‌ जि प्रभूति नाबालक मचातयसं प्वाः सुकू चिंकाः आशां द्याकाः 
लिहां बनेमाल । उजाःबलय्‌ जिगु उपरे दया, माया स्नेह तःला ? न 
मां-बौ, दाजु-किजा व तता, केहँपिं सुनानं लिहां वनेमते धकाः छसः 

हि । हे आभूषण, थ्व भोजन छःपिनिगु निमित्तय्‌ खः । भोजन 
भपिया: बिज्याहुँ, नयाबिज्याहुँ । थ्व संसारय्‌ धिवा जक दयाः धनवान्‌ 
जूसा नीच हे थःजुइमा मानेयाइ । धन मदुम्ह गरीबम्ह गुणवानम्ह 
सत्यधारीम्ह जूसां सुनानं माने याइमखु । छुयाये ? थ्व असत्य संसार 
धकाः धयाःगु तिसा फुक्कं थःपिसं तुं तिया मचा खाचतयत नं थःथःगु 
तिसां पुंकाः द्यः जक छायाः नुसिला (म्हतु सिला) मां-बौया तुतिपालिस 
भोपुया मां-बौयाके बिदा कया: थःगु हे छँ सरासर लिहां वल । धीमती 
लिहां बंगु खनाः थःपिसं यानागु अपमान लुमंकाः सकलें व्हाय व्हाये 
ख्वयाच्चन । 

थःगु छँस थ्यनेवं मचातयगु व थःम्हं नं तिसा वसः फुक्क त्वयाः 
मेगु वसः पुनाः थःभाःत विष्णुदास ब्राम्हणयात थःछँ जूगु घटना (खँ) 
सकतां बिन्तियात । धीमतीयागु बिन्ति न्यनाः विष्णुदास ब्राम्हण अति हर्ष 
जुयाः थथे धकाः आज्ञा दयेकल-हे प्रीय, हे कल्याणी, धन्य धन्य छंगु 
बुद्धि । छंगु हे उपदेशानुसार श्री परमेश्वरी पृथ्वीमाता श्री वसुन्धरा 
देवीयागु ब्रत मध्ये उत्तम जुयाच्वंगु ब्रत आराधना यानागुलिं श्री सम्पत्ति 
दयाः दुःख धइगु मदयावन । धन्यधन्य श्री वसुन्धरा देवीयात सदां सदां 
नमस्कार, धकाः नमस्कार यानाः भोछिसियां मन आनन्द यानाः 
सुखपूर्वक च्वनाच्वन । 

हाकनं विष्णुदास ब्राम्हणं थथे धका: धीमतीयात धाल- हे प्रीय, 
कल्याणी धीमती, छंगु बुद्धिया क्षमतां मनुष्य (मन्‌) धायेकाः जन्म जुयागु 
सफल जुल । श्री वसुन्धरा देवीया उपासक उपासिका नं धायेके दत । 


फ्रीसं ८ 
आः भीसं गथे गुरू श्री आनन्द भिक्षुं आज्ञादयेका बिज्या: थें झीसं दुःखि | 


व असहायपिन्त सदां सेवा याना: त्रिरत्नया शरणय्‌ वनाः उपोषदया 
नियमयात क्वातुक्क ज्वना: पालनयाये । थुगु पुण्यद्ठारा क्रीपिं अन्तस 

तषित भुवने बास लाना: बोधिज्ञान पूर्ण जुयाः बुद्धघद लागेदइ । हे स्त्री, 
धन-सम्पत्ति धयागु गरीब, कंगाल जुयाः नयेमखंपिं मनुष्यपिन्त उद्धार 
य्ायेग खः । गथे गुरू अज्ञानी (ज्ञान मदुपिं) मूर्ख जनपिन्त ज्ञान बियाः 
भिंग लंपु क्यनाः दुःख रूपी संसार समुद्रं तरेयाइ, अथे हे जुजुं प्रजापिन्त 
पालन याइ । उके धन दुपिसं गरीब, कंगाल, फोगिं आदि याचक 
गणपिन्त उद्धार यायेमाः । काँ, खू, धुसि, बुरा-बुरी आदि सकलसितं 
दया करुणा तया: दान मबिल धाःसा उज्वःम्हेसिगु धन-एऐश्वर्य निरर्थक 
(छं ज्या खेले मज्‌) धका: ऋषि-मुनिपिसं धयावनाच्वंगु दु । 
थः भाःतयागु थुगु वचन न्यनाः मनस हर्षमान यानाः श्री वसुन्धरा 
देवीया धर्म-ब्रत दनाः न्हिथं याचक गणापिन्त दान प्रदान यानाः सुख पूर्वकं 
दिन हना: आनन्दपूर्वकं च्वनाच्वन | छन्हु धीमतीया मतिइ वनकि त्वाय्‌ 
धर्मध्वज महाजनजुया स्त्री शान्तिमतीया थास छक: वनेमाल धकाः मतिइ 
तयाः महाजननीया छे थ्यंकवन । अन थ्यंका: शान्तिमतीयात यथा प्रणाम 
नमस्कार याना: धीमतीं थथे धाल-भो कल्याण मित्र, छलपोलयागु 
उपदेश न्यना: श्री भगवान्या शिष्य आनन्द भिक्षु गुरूया कृपां श्री 
बसुन्धरा देवीया करुणां तथा सुदृष्टिं खनावः दुःख धयागु छुँ छुँ मन्त, 
सुनानं हेला नं मयात । माँ-बौ इष्ट मित्र थःथितिपिसं नं स्नेह तल । 
जन्म-जन्मान्तरस यानावयागु पाप फुक्कं मदया वन । छलपोल थें जा:म्ह 
परममित्र थ्व संसारया दुःख रुपी सागरं मुक्त (पार तरे) यानादिइम्ह 
मेपिं सुं मखु । छलपोलयागु अनुकम्पां सम्यक्‌ सम्बुद्ध पद लायेदइतिनी 
धका: जिमिसं आशिका यानाच्वन । जिमिगु उपरे दया तयादिसँ । 

युलि थःत्वाय्नी धीमतीयागु वचन न्यना: शान्तिमती महाजनी नं 
बरो हर्षमान जुयाः थः त्वायूनी धीमतीया ख्वा: स्वयाः बोधयाना 
धयादिल, हे कल्याणी, परममित्र धीमती, सम्यक्सम्बुद्ध भगवान्यागु 

शरणय्‌ वना: पाप देशना याना: आदरपूर्वक श्रद्धा-भाव-भक्ति तया: श्री ॥ ओं नमो भगवते तथागतया5हते सम्यक्सम्बुद्धाय ॥ 

बसुन्धरा देवीयागु व्रत गुबलेसनं त्वताः ब्रिज्यायेमते सदा सर्वदाकालं 

सत्मार्ग (भिंगु लंपुस) बने फःसा जक सम्यकसम्बोधि ज्ञान लाइ । मख्य विमलावती अवदान 

चित्त(मन)यात क्वातुकेमाः धकाः आज्ञा ज॒सँलि धीमती नं 

धाल-छलपोलयागु वचनयात गुबलेसनं उल्लंघन प्रायमख धर्म-ब्रत नं ओं नमो वसुन्धरायै ॥ ॥ न्हापा छग्‌ इलय्‌ भगवान बुद्ध जेतवन 


गुबलेसनं त्वतेमखु धका: हर्षमान याना: त्वायूनी शान्तिमतीयाके बिदा 
कयाः थःगु छँस थ्यंकः वल । 

थःगु छेँ थ्यंकाः आनन्दपूर्वकं दिन हनाच्चन । भाद्र शुक्लपक्ष व 
कृष्णापक्षया तृतीया पतिकं ब्रत दनाः दुःखि गरीब याचकपिन्त न्हिन्हि 
दान-प्रदान याना: संसारया सत्व प्राणीपिनि उपरे करुणातया दान-धर्म 
यानाः दया, माया, स्नेहं बिलिबिलि जायेकाः कालान्तरय्‌ निमत्यपूनं 
सिना: वसँलि तुषिता भुवनय्‌ श्री वसुन्धरा भुवनय्‌ जन्म काःवन धकाः 
भगवान्‌ बुद्धं सकल सभा लोकयात कनाबिज्याःगु खँ पातलिपुत्र नगरे 
Fs शहरे कुटकुटाराम बिहारे उपगुप्त भिक्षुं जितः नं जि गुरू जिन 
श्री बोधिसत्वं कनाबिज्याःगु छलपोलयात कना: धकाः अशोक महाराजा 
नं जिं नं थुगु वसुन्धरा व्रत त्वतेमखु धकाः प्रतिज्ञा यानाः गुरूया चरण 
कमलय्‌ भोपृयाः थःगु लायकूस ल्याहाँ बिज्यात । सकल सभालोकगणापिं 
नं लिहां वंगु जुल । लायकूस थ्यंकाः सकल जुजु 

लानी, अमात्य गण 


(सन्त्रिगणपिं), प्रजापिं, सकलें च्वनाः थुगु बसुन्धरा ब्रत आराधना 
यानाबिज्या:गु जुल । 


® 
॥ धीमती अवदान क्वचाल ॥ 


॥ शुभमस्तु सर्वजगताम्‌ ॥ 

महाविहारस बिज्याना: धर्म देशना यानाबिज्यात । उगु इलय्‌ आनन्द 
भिक्षुयात व सकल सभा लोकयात श्री बसुन्धरा महादेवी (पृथ्वी मां)या 
ब्रतया महिमा तथा ब्रत दना: उधार जुयाः विमलावतीया वंश जीवन 
चरित्र सकल सभा लोकयात कनाबिज्यात । थ्व हे खँ कालान्तरय्‌ पटना 
शहरय्‌ कुक्कुटाराम महाविहारय्‌ उपगुप्त भिक्षुं, अशोक महाराजयात 
कनाबिज्या:गु जुल । 

न्हापा छगू समयय्‌ खुसीया किनारय्‌ विमलप्रभा नां जुयाच्चंगु गां 
छगू दयाच्छन । थुगु गामय्‌ शाक्य वंशय्‌ उत्पन्न जयाः गृहपति छम्ह 
दयाच्चन । थुपिं केवल निम्हःत्यपू दया: अपालं गरीब जुयाच्चंपिं कलाःम्ह 
मयजु विमलावती खः । थुमिगु दयनीय अवस्था तच्वतं बांमला, नये, त्वने 
मखं, च्वनेत बास भ्वाथःगु भिखाचा छें छखा: जक दु, उयागु थुयागु 
ज्याः यानाः अतिकष्टं जीवन हनाच्वंपिं । लोकय्‌ दरिद्र धयाःगु नां 
कायेकाः भाग्यहीन जुयेकाः तच्वतं दुःख सिया जीवन हनाच्वन । परम्‌ 
दरिद्र जूगुलिं निम्हत्यपूया जीवन जुयाः नं छछाः हे गति लाकक चूमलाःगु 
न्ह्याक्वः हे थ्व निम्हत्यपूया जीवन घोतय्‌ यानाः चुलाःसां नं जीवनांचा 
न्स्याके मफूगुलिं अजूचायाः थथे मतिइ लुइकल हे भगवान आःजिं छु 
यायेगु ? सुयागु भरय्‌ च्वनेगु ? सुनां जिमित प्रतिपाल याइगु ? थ्व 
प्राणयात सुनां रक्षा याइगु धका मनं हरेस नया: खछि विचार सागरय्‌ 
दनाः दुःखया वेदनां मनय्‌ दासि वयेकाः निम्हत्यप्‌ नं नैराश्यताया सासः 
ल्हाना: आः गथे यायेगु छु यायेगु ? धयाःगु खँला:बला: यात । 

गृहपतिं धाल । भो प्रीय ! विमलावती थुज्वःगु किसिम 
नयेमखंका: निर्वल जुइका: सः हहः पंकाः ग्वन्हतक भीपिं म्वायेफइ 
धिक्कार ! भीगु कर्म । निम्हत्यपूया जिविका नं यायेमफुम्ह पूर्वजन्मय्‌ छु 
कर्म यानावल ? गुगु कर्म यानावल ? थपाय्‌सकं दुःख जुड़का: 
म्वानाच्वनेसिनं सिनावनेगु हे भिन धका: नुगः मछिंका: ख्वया: थःगु 
कपालय्‌ थम्हं दाया: तःच्वतं विलाप यात । विमलावतीया नं थःम्ह 
प्राणनाथं विलाप या:गु स्वया मिखां खोबि खुसीधा हाये थेँ हाया: गःपः 
ततःपुया नुग: तःज्याइ थें च्वनाः छाति भभःन्ह्याः अयेमिं थयूमिं मदया: 
तच्वतं विलाप यात । उयागु मुलय्‌ व भ्वसुना: उयागु मुलय्‌ व भ्वसना: 
निम्हत्यपूलिं त:च्वतं विलाप यात । विमलावती धैर्य यानाः ख्वया: थः 
स्वामीयात थुकथं सान्त्वना बिया: धाल - 


कर्मया लिला ख्वया नं जिइ ला । 
हे दैव छु जूगु थ्व ला ! 


भो स्वामी हे प्राणनाथ धैर्य यानादिसँ छु यायेगु भीगु कर्मय्‌ मदु, 
दुःख सिइमाःगु कर्म, भीगु कर्मया लिला सुयां छुं लगय्‌ मजूगु छिं 
नकतिनी धयादयू थें पूर्वजन्मय्‌ तच्वःगु पापकर्म यानावल जुइ व हे कारणं 
यानाः थपायच्व दुःख सियेमाल नये, त्वने, तिये मखंका: ज्या मदयेका: 
भीपिं च्वनेमाल अल्छि, थकाः जुया: ज्या याये थाकुचायागु मखु । अथेनं 
थुपायूच्व भीत दुःखकष्ट जुल थ्व सुयागु दोष ? भीत थमकायेगु भीगु 
दुःख सुख स्वये मयःगु जुड धका: मनय्‌ आसंका ब्वलंकाच्वन । 

भी थें जाःपिं दुःखिफ्न्ति दुःख बियाः उयात छु सुख जुइ न्ह्याथ्ये 
हे थःजुइमा:, हे प्राण नाथ दुःख तायादिइमते थ्व प्राण छगू दतले | 
दुःखकष्ट सहयाये धकाः थीथी खँल्हाबल्हा याना: निम्हत्यपूलिं मन धैर्य | 

प्राना: आः थथे मखु । गांया दाजु-किजापिंथाय्‌ वनाः बुँज्या: यानाः सा 
तये धयाःगु क्वःछित । किक 
निर्धनवनिया जुरुक्क दनाः जःला खःला, दाजु-किजापिथाय्‌ बना: 


स्वयादिसँ दाजु-किया, आवापिं जि दुःखि धकाः 
छिकपिसं नं स्यू छिकपिनीगु बुड छुँ ज्या यायेत ग्वाहालि माःसा जितः नं 
ब्वना: यंकादिंसँ । नये मखंगु थनि प्यन्हू दतः धकाः विनम्रपूर्वकं सकसितं 
अनरोध याःगु जुल । तर अन त्वाः बहाःया किसान (ज्यापु) वाज. 
किजापिसं नं आ बँड वनेमालेव धाःवये धाल । गुलिसिनं छु बुँज्या 
ग्रानानइ ख्वा:बःला ? छ जुल लुकुथुकु जुयाः नयेमाःम्ह, बॅ ऱ्या याये 
धयाःगु अःपु मजू । निभाः, फय्‌, वा वल धाये मदु । तच्वक थाक 
धाल । गुम्हसियां यः यः थे सना:जुल आ दुःख जुल धयां जिइ ला धकाः 
हेबाय्‌ यानाः धासँलि बिचराया व धाये थ्व धाये मदयाः जि थें ज्वःम्ह 
दुःखि प्रति माया दया सुनां नं मतः । गुलिजक हेपेयाःगु धकाः अन न 
पिहाँ बयाः, आः गन वने धकाः बिचाः यानाः थथे मत्तिइ लुइकल । निन्हू 
प्यन्ह्या समस्या हल्‌ जूसा थ्व प्राण रहे जुड । मछाला च्वनां छुयाये 
धकाः थः थिति, निनी, पाजु, दाजु किजापिंथाय्‌ वनाः जूसां दुःख प्यंकाः 
फ्वना: जूसां छछाः निछाः तरे याये मालिइ, छछाः निछाःया लागि ला 
जिगु उपरय्‌ दया माया मयाइ ला, अवश्य नं याइ धयाःगु आसाया चुलि 
व्हयेकाः थःथितिपिंथाय्‌ दुस्ववन । सकसितं थःगु दुःख प्बंकल तर उम्ह 
निर्धबनियायात माया दया यानाः दुःखया खँ न्यनेगु गनं, खँ जक नं 
मन्यः । झन हे जक अःकथं नानातरया द्वपं बिया: हेबाय्‌ चबाय्‌ यानाः 
खिचायात हक्क्‌ थें हक्का ब्वः बिया: हल । गुलि आसा दुगु खः व फुक्कं 
चकनाचुर जुल । निरासया वाफसं कयेकाच्चंम्ह निर्धनबनियां थुकथं 
बिलौना यात । 


थःगु दुःखया सःप्वंकाः, 

परन्तु धिवा मदुसा अभागी 
जुइ थ्व लोकय्‌ खोंमो थें दागी ॥ 


जि ला केवल खोंमो समान जुल । हे भगवान थ्व लोकय 
दुःखिप्रति गुजा:गु माया, गुज्वःगु ममता गथे याना: श्वः प्राणयात रक्षा 
यायेगु थुलि मछि थःथितिपिनिग दया माया गुज्वःगु, गुलि निर्माया हा 


देव ! धका: नुग: पंम्हुयेका: थःगु छेंपाखे स्वया: वःगु जुल । थुखे छे 
बिमलावतीया थौं ला अवश्य नं छछा: सां साक्क नयेदइगु जुल तन्हू हे 
दत दा लानाच्वना:गु जि स्वामी नं आ:तकं मझा:नी अवश्यनं छुं नं छं 
प्राप्त यानाः भाइधइगु आसा याना: थः भातयात स्वये धयाःगु बिचा: 
यानाः थःगु छेंया झ्यालं स्वयाच्वन । निर्धनबनिया नं मन दिक्क जुयेका: 
पाउँख्वा: यानाः वःगु खँबलय्‌ झ्यालय्‌ च्वनाच्वंम्ह बिमलाबतीया आसा 
फुक्कं नावन । । 
निर्धनबनिया तले थाहाँ वना: हिहिलना: छुं हे खँ ल्हायेमफयाः 
अचेत जुयाः मुर्छा जूवन । लिपा मूर्छा लंका: थःम्ह प्रीयतम्‌ बिमलावती 
भीगु उपरय्‌ दया माया दुपिं थ्व लोकय्‌ सुं हे मदु । क्रीपिं दुःखि जूगुलिं 
सुनानं श्रद्धा मतः । उल्तां नजक हेबाय्‌ चबाय्‌ यानाः अपमान जक 
यानाहल । थःथितिपाखें नं गावः अपमान नयावयाः । हे भगवान थ्व 
प्राणयात गथे याना: रक्षा यायेगु धकाः थःगु कपालय्‌ थम्हं दाया: तच्वतं 
बिलाप यात । थः प्राणनाथं तच्वतं विलाप यात । हा दैव ! “मया पापं 
दारुण कृतं पुरा” धकाः धैर्य यानाः बिमलावती भो प्राण ! धैर्य 
यानादिसँ । भीसं कर्मय्‌ पिनाःवःगु हे थुजाःगु जुल । थुलिमछि थःथति 
दयानं कीगु उपरय्‌ दयामाया दुपिं सुं मदुगु थ्व गुजाःगु संसार आ: छु | 


यायेगु छँ जाकि, बजि, वा, छव,.कयगु, छुचुं, जाकिचुं चोकि आदि अन्त | 
| 


०७०१ SS 


४० 


पदार्थ छुँ छुं दुगु मखु छु नया: म्वायेगु, गुगु नयाः म्वायेगु धकाः ख्वयाः 
हिहिलना: ख्वल । अथे नं मनयात धैर्य याना थः स्वामीयात भरोसा 
बियाधाल । धैर्य यानादिसँ क्वाःलः छखोला सां दायेका हये धकाः 
भुतुलिइवन । छँ दुगु छुसी च्याका: क्वाःलः दायेकल । निम्हत्यपुयां 
क्वाःल: त्वन । दुरु भाःपा त्वनादिसँ धकाः उगु क्वाःलःयात दुरु भाःपा 
निम्हसियां त्वन । 

उमिगु दाँपत्य जीवनय्‌ दुर्वलतां लिनाच्वंगु न्यान्ह्‌/ खुन्हृ दये 
धुंकल । ख्वा:या आकूति मदये धुंकल । मिखा द्वाहाँ वनाः न्हाय्‌ छ्वाँ 
वयाः क्वयूँ क्वयूँ जुयाः सनेगु हे साहस मदयाः मानौं तुरुन्त प्राणान्त जुड 
थें दुर्वलतां लिनाच्वंपिं इपिं क्वाःलः छखोला नं दुरु हे जुया: निर्वलताया 
फय्यात पुइकाछ्वत । भतिचा साहास थाहाँ वल । अले निर्धनबनियां 
थःम्ह स्त्री बिमलवतीयात थथे धकाः धाल । हे स्त्री झी निम्हत्यपूया 
जिबिका यायेत आपालं जत्न जुक्ति याये धुन । अथेनं थन क्री निम्हसिया 
प्राण रक्षा याये फइमखु थें च्वन अथे जुयानिंतिं भीसं थ्व बिमलप्रभा गां 
त्वताः कंचनपुर देशय्‌ दुःखि प्राणिपिनी उपरय्‌ दया माया दुस्ह चक्रवतिं 
कंचन देवराजां राज्य याना: बिज्यानाच्चंगु दु । भीपिं निम्हं वनाः उम्ह 
राजाया सेवा याना: चाकरी यानाः सेवक जुयाच्चने धकाः धाःगु थः 
भातया खँ न्यना: अतिहर्ष याना: ज्यू धकाः स्वीकार यात । 

अवस्था व पूर्वजन्मया संस्कारं यानाः थःगु जन्म जातया गां 
जूसानं थाय्‌ जूसानं थःगु अत्यन्त मतिनाया त्वा: जूसा नं बिबशतां यानाः 
त्वःतेमाःगु बाध्यता जुड । दैवं साथ मब्यूबलय्‌ कर्मया चक्रय्‌ लाइबलय्‌ 
सुया नं छुं लगे मज्‌ । निम्हत्यपू नं छन्ह्या दिनय्‌ उगु विमलप्रभा गांयात 
परित्याग यानाः इपिं दुःख असहाय निम्हं दाम्पत्यं थःगु गां त्याग यानाः 
कंचनपुर देय्‌ स्वया: गमन जुल । ववं ववं तःन्हू बिका: कंचनपुर देयया 

समिपस थ्यंक:वन । देशय्‌ द्रहाँवन । उगु कंचनपुर देश अत्यन्त रमणीय 
न्ह्याइपुसेच्चंगु अति हे मनोहर जुयाच्चंगु मानौं लुँया तेज थेँ जाज्वल्यमानं 
थिनाच्चंगु स्वये हे यइपुसेच्चंगु अपालं धर्मात्मा, ज्ञानी, गुणी, पण्डित 
जनपिसं बास यानाच्वंगु हानं उगु देशय्‌ थासंथाय्‌ पुखु, हिती, बुँगा, सतः, 
फलेचा व धर्मशाला आदि दया: लँजुवाःपिन्त आपालं सुबिधा बियाः 
तःतःधंपिं ऋषिमुनिपिसं बास याना: आनन्दपूर्वक च्वंच्वंगु जुल । हानं 
ब्यरोजगारी (ज्यामदुपिं) धयापि नं मदु । अथे जुयानिंतिं खुँ, डाका, 
लुच्चा, फताहा, धयापि नं सुं मदु । देयया जनताय्‌ आनन्द सुख, मानौं 
स्वर्ग भुवनय्‌ देवराज ईन्द्रया अमरावतिपुर थें । > 


थथे धयाःतः थें तुं । 

हरम्येऽतिरंम्ये सुविधोगपम्ये 

यथा स्वकीये सुखमारयभन्ति ॥ 
राज्ञ सदाचारपरस्य राज्ये 
तथा मनुष्याः सुखमारभन्ति । 


गथे खः लोकपिनी आपालं सुःख सुविधा दयेवं न्स्यइपुसेच्वंगु 
प्रसादय्‌ (छँय्‌) सुःखपूर्वकं च्वंच्वनी । अथे हे न्याय निसाफ दुम्ह भिम्ह 
सदाचारम्ह जुजुया राज्यय्‌ नं प्रजापिं सुःखपूर्वकं च्वंच्वनी । 

उगु देय्या जुजु श्री कचनदेवं स्वर्ग समान यानाः देय्‌ दयेकाः थः 
प्रजापिन्त थः काय्‌ म्ह्याय्‌ सरी मायाममता यानाः देय्यात बांलाःगु 
सुव्यवस्था यानाः आनन्दपूर्वकं राज्य चले यानाच्वन । वसपोल महाराजया 
लानी (महारानी) सुमति खः । वसपोल लानी नं रुप यौवनं सम्पन्न जुयाः 
लक्ष्मी समान जुयाः गथे वसपोलया नां सुमति खः । अथे हे बुद्धि नं भिंगु 

जुयाः बिज्याःम्ह खः । उम्ह जुजुया काय्‌ म्ह्यायूपिं दयाः आनन्द, 
सुःखपूर्वकं राज्य यानाः च्वंच्वन । उगु देशय्‌ दुःखि गरिब याचकपिन्त 
दान प्रदान यायेगु, अपाङ्गतयूत सहयोग यायेगु निंतिं प्रतिदिन राजकुलय्‌ 
(लायकुलिइ) दानशाला ग्वया: दान प्रदान यानाच्चंगु जुल । 

निम्ह दाम्पत्यत कंचनपुर देशया वातावरण स्वया: ववं छन्ह्‌ 
जुजुया लायकुलिइ थ्यंकाः ध्वाकास (लुखास) च्वंच्वंम्ह द्वारेयात 
निर्धनबनिया व बिमलबतीं थःगु दुःख प्वंकाः बिन्ति यानाः अनुरोध यात । 
भो द्वारे कका जिमिगु सः छगू जुजुया हजुरिइ थ्यंकाब्य्‌ । जिपिं सारै 
दुःखिपिं बिमलाप्रभा गांया बासिन्दा खः । जिमिगु उपरे दया तयाव्यू 
छिकपिनिगु शरणय्‌ वयाच्चना । इमिगु करुणां युक्तगु सः न्यनाः द्वारे 
ककाया नं कारुणा उत्पन्न जुया: द्वारें धाल । धैर्य या, ख्वयेमते । जिं 
जुजुया हजुरिइ बिन्ति यानाबिइ धकाः आश्वासन बिया: इमित अनंत 
पिइकाः द्वारे राजप्रसादय्‌ वनाः निर्धनबनिया ब बिमलावती वया उमिगु 
दुःख प्वंक्‌गु खँ फुक्क जुजुयात बिन्ति यात । द्वारेया खेँ न्यनाः जुजु नं 
करुणा चित्त उत्पन्न यानाः द्वारेयात हुकुम जुल । भो द्वारे उम्ह दुःखिपिं 
ग्रामबासीत थन ब्वनाहती । जुजुया वचन शिरोपर याना: तत्कालं अन 
ध्वाकाय्‌ बना: धाल, जुजुं छिमित ब्वनाहति धयाःगु हुकुम जूगु दु । का 
नू धकाः द्वारें निम्हेसितं जुजुया अन्तपुरस ब्वनायंकल । जुजुया न्हयःने 
थ्यसँलि मन अति हर्ष यानाः जय जयकार यानाः अभिवादन यात ह 
महाराज ! छलपोल दुःखि गरिब प्रजापिनीगु उपरय्‌ आपालं दया माया 
स्नेह तयाः बिज्याःम्ह दुःख जुयाच्चंपिन्त धाःधाःगु बरदान बिया 
बिज्याःम्ह, सकल प्रजापिन्त थःहे काय्‌ समान भा:पा बिज्या:म्ह जिमित 
रक्षा यानाबिज्याहुँ । महाराज ! जिपिं निम्हं छलपोलयागु शरणय्‌ वयाः । 
महाराज ! जिपिं निम्हं दुःखिपिं नये त्वने पुनेत ज्या मदयाः तच्वतं दुर्बल 


४३ 


विमलावती अवढान 


वर्णन न्यना: जिपिं निम्हं अवश्य नं प्रतिपाल यानातइ धयाःगु तःधंगृ 
आशा कया: छलपोलयागु शरणय्‌ वया: । जिमित रक्षा यानाबिज्याहूँ 
धका: निम्हसिनं बिन्ति यानाच्वन । 

प्रजापिनी उपरे करुणा दुम्ह लोकहितार्थ यायेगुलिइ बोधिसत्व 
समानम्ह जुजु कंचनदेव निम्हसिगु ख्वा: स्वया: अति करुणा तया: आज्ञा 
दयेकाबिज्यात । भो पुरुष छिपिं निम्ह सु ? गनं वयाः पिं ? छिमिगु नां 
छु, गोत्र छु, जात छु ? यथार्थ कने माल धका: जुजुं हुकुम जुसेलि उम्ह 
निर्धनबनियां राजायात बिन्ति यात । हे महाराज जिपिं मेपिं मखु 
छलपोलया रैति हे खः । बिमलाप्रभा ग्रामस जन्म जुयाच्चंपिं खः जि 
निर्धनपति बनिया खः थ्व मिसा जिम्ह जहान खः । थुयागु नां बिमलावती 
खः । जिपिं सारै दुःखि जुयानिंतिं छलपोल याःगु शरणय्‌ वया । जिमिगु 
दुःख तरे यानाबिज्याहुँ धकाः मिखां ख्वबि धाः हायेकाः निम्हत्यप्‌ नं थःगु 
दुःखया खँ फुक्क बिन्ति यात । 

इमिगु करुणां युक्तगु स्वर न्यनाः इमिप्रति करुणा उत्पन्न यानाः 
कंचनदेव राजां थथे धकाः आज्ञा दयेकाबिज्यात । धिर्ज या, ख्येमते 
छिमित जिं रक्षा याये । धन्दाकाये मते थुलितक्क दुःख जुसेलि छिपिं 
निम्हं जिगु लायकूलिस च्वनाः लायूकूया द्वारे जुयाच्चं । छिमित जिं 
प्रतिपाल यानातये धकाः हुकुम जुसेलि निम्हत्यपूयां हर्ष जुया: महाराजाया 
जय जय जुइमाः धकाः सुवा: बियाः आनन्दपूर्वकं लायकूस ज्या 
यानाच्वन, धकाः भगवान बुद्धं आज्ञा दयेकाबिज्यात । 

हे आनन्द सोवा: प्यवा: लिपा इमिगु कर्मभोगं यानाः उपायसकं 
सुभिक्ष व आनन्द जुयाच्वंगु राजकूलय्‌ विभिन्न किसिमं उपद्रव 
जुयावल । जुजुया न्हि न्हि गयाजुइम्ह अश्वराज(सल) छुं हे म्वाकं 


जुयाः सनेमफयाः दुःख सियाच्चनापिं, हे महाराज थौं छलपोलयागु गुण 


ड्ड 


oo रा अवढ्ाब 


सित । हानं थुयां छवा लिपा जजया गःपतय्‌ क्वखानातःगु मोतिया माला 
अकस्मानं चुबुना: चिचाः दनावल | थ्व दिनकन्ह देशय्‌ सकभनं उपद्र 
जया: प्रजागणपिन्त रोग ब्याधिं कल । अकस्मात्रं देशय्‌ उपद्रव चन 
खना: राजा अमात्य तथा प्रजापिं तसकं अजूचाया छु जुगु गये जूगु गबर्ल 
गबलें मज्‌गु जुल धकाः सकलें ब्रिष्मयचाया च्वन | उज्वःगु अवस्था खना 
जज अत्यन्त चिन्तित जुयाः अहो ! आश्चर्य हेतु जुल अकस्मात्रं सा 
म्ये. सल, सिना: महारानीया क्वखाया तःगु मोतिया माला नं चबूना 
बन । नानारोग उत्पत्ति जुया प्रजागणापिं नं आपालं सिनावन धका 
जजया मनय्‌ त्रासचाया तत्कालं द्वारेयात सःता हुकूम जुल । हे दवारे ! छ 
तरुन्त वना दैवज्ञयात (जोशी यात) सःता हयेमाल । थ्व उपद्रब जूगु भिंगु 
मख तत्कालं निदान याये माल धकाः हुकुम जूगु न्यनाः जुजुया हुकुस 
सिरोपर याना: उम्ह द्वारे तत्कालं दैबज्ञया छॅस थ्यंकवन । दैबज्ञजुयात 
नाप लाना: जजं लायकुलिइ सतकेह:गु धकाः द्वारें धासेलि दैबज्ञजुयात थ 
नापं तं लायकलिइ ब्वनाहल । जुजुया कोथाय्‌ यंकल । दैबज्ञयात योग्य 
आसनय फ्यतका: जज थथे धका प्रश्‍न यात । भो दैबज्ञ छितः सतके 
हयाःगु कारण मेता मखु । थ्व भीगु देशय्‌ मंगलमय जुया अतिकं 
सभिक्ष तथा राजा प्रजा आदि सकसितं आनन्द जुयाच्चंगुलिइ थनी न्यावा 
न्ह्यःनिसें देशय्‌ नानातर नं उपद्रब जुया सा, म्ये, दुगु, फै आदि आपालं 
बस्तु अचानक सिनावन । हाकनं जिगु मोतिमाः नं अचानक चबुनावन । 
थन लाय्‌कुलिइ नं जिम्ह अश्वराज सल समेतं सित । अथे हे जिमि 
रानीया नं कवखानाः तःगु रत्नया माँ: नं चबुनावन । थ्व बरा आश्चर्य ! 
अतएव छिं बांलाक ज्योतिषशास्त्रया आधारकथं स्वयादिइमाल धकाः जुजुं 
हुकूम जूगु नयनाः दैबज्ञज्‌ं ल्हाः ज्वज्वलपा (बिन्ति यानाः) धाल । हस्‌ 
महाराज जिं बांलाक स्वया: बिचाः याये धकाः भरायधंगु गोरलय्‌ लग्न 


दश 


वय आळ... स्स्स अवढ़ान 


विमनावती अवढ़ान 


कुण्डल च्याः जाकि आकाशं कृतुंबंकाः भुनुभुनु मन्त्र ब्वनाः लग्न 
कुण्डल छ्यानाः हिसाब यात । हिसाब-याना लग्न कुण्डल छ्याये 
सिधयेकाः लग्न फल देशय्‌ जुयाच्वंगु प्रकोप, उपद्रव जूगु कारण 
छसिकथं बिस्तार जुजुयात बिन्ति यात । 

भो महाराज ! छलपोलया जन्म पत्रिका (जात) या जन्म लग्नया 
अनुसारं नं छलपोलया दसा तच्वतं मभिं । आपालं हानी जुइगु सम्भावना 
दु । यक्वः हानी नं जुड धुंकल आः हाकनं जुइतिनी । महाराज ! तर थुगु 
विषयलय्‌ ग्रहशान्ति याना पूजा आजा जप, पाठ आदि यानाबिल धा:सा 
बिस्तार शान्त जुयावनी । भो महाराज । मेगु छता छु धाःसा देशय्‌ 
अशान्ति जूगु शास्त्रया आधारकथं छु खनेदत धाःसा थनी पेवा: न्यावा: 
[ लायकुलिइ अलक्षणपिं मनूत मिजं मिसापिं दुहाँ वयाच्वंगु 
दयेमाः । थ्व अलक्षणपिनिगु कर्मभोगं यानाः हे देशय्‌ उपद्रव जूगु खनेदः 
वः । थुजाःपिं द्वाहाँ वयाच्वंगु दु मदु बिचाः यानाबिज्याह्‌ँ महाराज धकाः 
दैबज्ञं बिन्ति यासेलि जुजुया मन अति हर्षित जुयाः दैबज्ञयात आपालं धन 
बकस्‌ बिया: बिदा बियाछ्वत । 

जुजुँ उकुन्हु हे मन्त्री, अमात्यपिं सःता दैबज्ञजुया खँ न्ह्यथना 
धाल । भो मन्त्री आः व बिमलप्रभा गामं वयाच्वपिं निम्हत्यप्‌ तच्वतं 
गरिब धकाः थ्व लायकूलिइ तयाः द्वारेया ज्याः बियातया । तर थुपिं थन 
लायूकुलिइ वसांनिसें विभिन्न उपद्रम जुल । दैबज्ञ नं थ्वकय्‌ याना: हे 
धाल । शास्त्रया उक्ति गथे मखु धायेगु । अथे जुयानिंतिं निम्हत्यपूयात नं 
पितिनाछ्वः । थुमित माःगु लँ खर्च बिया: मान मिजासं वंसा वन, मवंसा 
जबरजस्ती यानाः सां झीगु देयया सिमाना पुयेकाः अघोर जङ्गलय्‌ यंकाः 
वानाथकि धकाः जुजु कंचनदेबं हुकुम जुसेलि मन्त्री जुजुया हुकुम सिरोपर 
यानाः निम्ह पेम्ह सैनेत नं सःता तत्कालं निर्धनबनिया व बिमलावतीया 


४६ 


थास बना: हे अलक्षणत थनिनिसें छिपिं निम्हत्यपू त लाय त्वते १०" 
छिपिं थ्व देय्‌ त्वताः पिहाँ वनेमाल का आः थत्थ्ये पिहाँ हूँ bs ] bss 
जग धकाः हतुमत्तु हकल । सैनेतयत नं अऱ्हेयात कि = क 
ठ्या बंसावन, मवंसा पाता कसेयाना देशं पिने वाये यंकि धकाः 
अऱ्हें यानाथकल धकाः भगवान बुद्धं आनन्द भिक्षयात थुगु गाथा आज्ञा 
जुयाबिज्यात । 
` न प्रणश्यन्ति कर्माणि कल्पकोटिशतैरपि । 

सामाग्री प्राप्य कालञ्च फलन्ति खलु देहिनाम्‌ । 


हे आनन्द थःपिसं यानागु कर्म गुबलेसं अर्थात कल्पकोटि सलसः 
बिते ज॒यावंसां तबिनं थःपिसं यानागु कर्म न्हनावनी मखु । समय बखत 
तेल धायेव गथे सिमाय्‌ फल सइ थें सयाः कमभोग याये मालिइ । आः 
अमि निम्हः गपूया कर्मभोगया फल आ: हाकनं दोहरे जुया वल । न 

निर्धनबनिया व बिमलाबती च्वंच्वंथाय्‌ आकाभाका मन्त्री 
सिपाईत वया: थत्थ्यें पिहाँ हुँ। हे पापित छिमिसं याना: थ्व देशय्‌ उपद्रब 
जल धाःग सः न्यना: मानौं थुपिं निम्ह पलिं कुतुंवःपिं भौ थें जुल । 
निर्धनवनियां ल्हाः निपां बिन्ति याना भो मन्त्री सायूब जिमिसं थौं तक छुं 
अन्याय मयाना । लायकूया आदेशानुसार ज्या याना हे च्वना । जिपिं 
दुःखि गन बने जिमिगु अपराध दःसा क्षमा यानाबिज्याहँ धका निम्हत्यपू 
नं व्हायँव्हायँ. ख्वया: बिन्ति व अनुरोध याःसां छेमा व माया सुना नं 
याइमख्‌ जबर्जस्ति सिपाईतयसं लुत्तुलुया अघोर जङ्गलय्‌ वायेयंकल । छुं 
लिपा उपिं दुतपिं लिहाँ वया: जुजुयात वानाः वये धुन धयागु सःकन । 
उकुन्हुनिसें उगु कंचनपुर देशय्‌ उपद्रब बिस्तारं मदयावनाः न्हापा थें तुं हे 
सुभिक्षु व आनन्द जुल । 


७ 


विमलावती अवढान 


विमलावती अवढाग 


बिमलाबती व निर्धनबनिया निम्हं घनघोर जङ्गलय्‌ च्वना: जुजं 
वनेय्‌ वाकेह:गु स्वया: आश्चर्य अद्भुत चाया: मिखां ख्वबिधा हायेका: 
गथिजाःगु कर्म धका: तच्वतं ब्रिलाप याना: ख्वयाच्वन । थः कला: 
बिमलाबतीयात स्वया: अत्यन्त तंपिकया धाल । हे चण्डाल मिसा छ 
अलक्षण जूगुलिं वना बना थासं अलक्षण जुयेका: पितिंका च्वनेमाल । 
याना यानागु ज्या बिध्न जुइका: च्वनेमाल थनीनिसें छन्त जिं वानाथके 
धकाः तँचायाः ब्वबिया: मनय्‌ खँ ल्हाका: भुके जुया: च्वंच्वन । 

थः स्वामीं ब्वबियाः धाःगु बिमलाबतीं न्यना: थथे धका: बिन्ति 
यात, भो स्वामी छितः जिं छु अपराध यानागु दु । जि अनाथ अबलायात 
छाय्‌ निर्माया यानादिइ त्यना: थौं जि न मां दु, न बौ दु । दाजु किजा 
इष्ट मित्र सुं मदुम्ह केबल जिमि मां बौ नं बियाहसांनिसें छिगु शरणय्‌ 
च्वना नये, त्वने, तिये, पुने आदि छुँ हे च्यूता मतसे दुःख सुख भोगय्‌ 
यानाच्वना । थौं छाय्‌ छिं जितः निर्माया यानादिया । हे स्वामी छिं जित: 
त्वःता थकेमते धका: नुगः मछिंका मिखां ख्वबि धरधर हायेका: थः 
स्वामीया पालिब्वसं भ्वसुना: झसुकातया: तच्वतं बिलाप यात । 

निर्धनबनियाया मनय्‌ थ्व पापिम्ह स्त्रीयात त्व:ता: गुबले जक जि 
याक:चा च्वनेदइ धका: अभिलाषा यानाच्वन । कथहं थें सूर्य अस्तय्‌ 
जुसेलि उक्त जड़लया तःमाःगु कल्पवृक्षया क्वसं निम्हत्यपू नं दयेने धकाः 
झंवन । उगु बखतय्‌ निर्धनया न्स्यः मवयकुसे च्वंच्वन । बिमलाबतीं 
जङ्गलया लपुं वःगु जुयानिंतिं तच्वतं म्ह न्यलाच्वंगुलिं सरक्क न्हयःवलकि 
जिं त्वःतावने धकाः पियाच्चंगु जुल । थ्व मिसां यानाः जिगु सम्पूर्ण कार्य 
नास जुल धकाः थःस्ढी बिमलाबतीयात त्वताः जङ्गलं पुलावन । 
बिमलाबतीया स्याक्क न्ह्यः वइच्वगु जूगुलिं थः भातं वानावंगु मचा: । 


निर्धनबनिया जङ्गल पुलावना लँ सिथंसिथं बुलुहु थःगु दुःख 
लुमंकाः तच्वतं बिरह यानाः वनाच्चन । “कष्ट कष्टम्‌ महाकष्टम्‌ निर्धन 
जुयेकाः म्वानाच्चनेगु स्वयाः सिनावनेगु हे भिन । अहो ! गुज्वःगु दुर्भाग्य 
पूवजन्मय्‌ छु पाप यानावल गुज्वःगु कुकर्म यानावल । माँ, बौ, थः थिति, 
छे, बँ सकतां मदयेकाः सकसिनं हेला याका: नये मखंका: च्वनेमाल । 
आः जि गन वनेगु, गन च्वनेगु । हे बिधाता जि थ्व संसारय्‌ च्वनेमयेल, 
जि सिनावने, जितः काःवाः धकाः मनमनं वाक्कु छिनाः आकुल ब्याकुल 
जुयेका पला: छयू थें मछ्यू थें च्वंक वयाच्चन । उगु हे इलय्‌ धर्म श्री 
भिक्षु वहे लॅपु शान्तगु मुद्रा ज्याना: वयाच्वंगु जुयाच्वन । निर्धनबनिया 
एकान्तगु जंगल वयाच्चंगु खनाः थथे धकाः आज्ञा जुयाबिज्यात । भो 
दुःखि मनुष्य छन्त छु दुःख छाय्‌ छ थुजाःगु अनकन्तार जङ्गलय्‌ याकःचा 
चाःहिलाच्चना । छं जितः यथार्थ खँ कं धकाः भिक्षुं धाःगु खँ न्यनाः उम्ह 
निर्धनबनियां भिक्षुया ख्वा: स्वयाः बिन्ति यात । भो भन्ते ! धन्य धन्य ! 
जिगु भाग्य, थौं छलपाल नाप लात । जि स्त्री अलक्षण जूगु जुयानिंतिं 
यानायानागु ज्या सुथां मलात कंचनपुर देशया जुजु नं पितंका च्वनेमाल । 
यक्व: हे प्रयत्न यानानं नयेमखं धकाः निर्धनबनियाया करुणा युक्तगु दुःखं 
विव्हल जूगु सः न्यनाः राग रहितम्ह उम्ह भिक्षुया दुःखिया उपरय्‌ 
करुणा युक्त जुया: धैर्य बिया: आज्ञा जुयाबिज्यात । हे मानव छं 
पूर्वजन्मय्‌ अघोर पाप यानावल थ्व हे पापं याना: थुगु जन्मय्‌ याना 
यानागु ज्याः तालय्‌ महनाः नयेमखंका दुःख जुइकाः च्वनेमाल । थ्व दुःखं 
मुक्त जुइगु खःसा जेतवन महाविहारय्‌ बिज्याकम्ह देव मनुष्य सकसितं 
भिंगु लँपु क्यनाबिज्या:म्ह श्री शाक्यमुनि भगवानयागु दर्शन या: हँ । अले 
तिनि छंगु पाप क्षय्‌ जुयाः दुःखं मुक्त जुइ धकाः धर्म श्री भिक्षुं आज्ञा 
दयेकाबिज्यात । उम्ह धर्म श्री भिक्षया आज्ञा न्यना: भिक्षुया ख्वा स्वयाः 

बिन्ति यात । भो भन्ते जेतवन धयाग गन दु जितः सुनां ब्वना यंकि जिं 
मस्यू धकाः ख्वखनासलं बिन्तियागु न्यना: भिक्ष नं आज्ञा दयेकाबिज्यात । 
हे दुःखिम्ह मन्‌ छं धन्दा कायेमते जिं छन्त ब्वनायंके धका: ल्यूल्य तया 
जेतवन महाविहारय्‌ स्वया: गमन जयावन । कथहं थें जेतवन महाविहारस 
थ्यका: भगवान बुद्धयात वन्दना याना: निर्धनबनियायात नं वन्दना याके 
बिया: छ थन च्वना: धर्म देशना न्यनाच्वं धका: विहारस त्वताः थः 
भिक्षातनया नितिं बिज्याःत । 

थुखे अर्धरात्रीइ भातं वानाथकम्ह बिमलावती सथया पहराय्‌ 
न्हयलचाल । दनाः स्वबलय्‌ थः नापं देनाच्वंम्ह थः भात प्राणनाथ मदग 
खनाः वाथाइथिं दनाः उखें थुखेँ मा: जल उजा:ग अनकन्तार जङ्गलय्‌ 
जिक्वः मालेथाय्‌ मालाः नं मदयाः थुकथं विलाप यानाः बिलौना 
यात । भो प्राणनाथ छि गन भायाः । जि थें जाःम्ह दुःखि अवलायात 
त्वता: छि याकःचा गन काया: धका लाय्लाय्‌ बया: भो निर्धन छिं छु 
यानाथकादियागु आ:जि गन वने सुयागु भरय्‌ च्वने ? थ्व प्राण जिं गये 
याना रक्षा यायेगु प्रभु । थ्व जङ्गलया हिंसक जन्तुतय्‌सं जकं मयंकला ? 
अथवा सुं डाकात खुँत वया: जक जि प्राणनाथयात अपहरण याना 
मयंकूला ? जिं गथे होस मन्त ? जिं गथे न्हयलंचायेके मफुत ? धका: 
ख्वख्वं उखें थुखें सकभनं मा:जुल । 


दाँपत्य जीवनय्‌ प्रेमया आगाध प्राय: स्वाभाविक हे जुड । छाय्‌ 
धाःसा निम्हत्यपूया माया ममता अत्यन्त तच्वः उलि प्रेम थ्व दुनियाय्‌ 


छुकियात नं दइमखु । छाय्‌ धाःसा संसारया गति न्हयाकेगु व मानव 
गृहस्थि जीवननांचा न्हयाकेगु आगाध प्रेमणा माया ममता खः । थःभातं 
वाकाः च्वनेधया:गु सुं मिसा नं सहयानाच्वने फइमखु । कथोर हृदययात 
चिनाच्चने फइमखु । उम्ह बिमलावती थःगु सतित्वयात मत्वतुसे प्रतिब्रता 

धर्मय्‌ च्वनाः पतिया दुःख नं थःगु हे दुःख भापाच्चंम्ह बिमलाबतीयात 
आकाभाकां थःभातं वाकाः च्वनेमाःबलय्‌ थ्व थेंन्याःगु दुःख मेगु दुःख छु 
दइ । थःगु छातिइ दाया: ख्वख्वं मूर्छा ज्‌ बन । मूर्छा लंका: मनयात धैर्य 
यानाः विस्तारं दनाः व वं गुँ पुलावनाः लंया सिथयूसं भ्वसुनाः भसुका 
तयाः ख्वयाच्चन । अथे जुयानिंतिं अत्यन्त दुर्लभगु मन्‌ जन्म जुयाच्वनिगु 
अवस्थास ज्ञां दयेकाः सदां सत्धर्मया कामना याना: परउपकारया निति 
दत्तचित्त जुयाः लोक हितार्थ कार्यस न्हयःज्यानाः थःग कर्म थ म्हं 
भिंकेमाः । थःगु कर्म थम्हं भिके मसल धाःसा जन्म जन्मान्तर दुःखया 
भागी जुया: च्चनेमालिइ धका: भगवान बुद्धं आनन्द भिक्षयात कंगु जुल । 
है आनन्द छं एकचित्त याना न्य: । उगु बखतय्‌ उगु जङ्गगलया लँ 
वःपिं छगू फौज मिसात बिमलावती च्वंच्वंथाय्‌ थ्यंकवल । उपिं सघन 
नांगु ग्राम बासिपिं खः । थुपिं मिसात श्री नगरदेशय वसन्धराया 
(पृथ्वीमाता) उपोषद व्रत दै वनेत्यंपिं खः । थुपिं मिसापिसं अथे लँय 
भ्वसुनाच्वंम्ह मिसा खना: उम्ह मिसा ख्वयाच्वंगु खनाः इमिसं उम्ह 
बिमलमवतीया ख्वा: खनेमात्रं सकसियां करुणाचित्त उत्पन्न जुयाः नुग 
मछिंका धाल । अहो आश्चर्य ! स्व थ्व मिसाया गति भ्वाथ गु लं फिना: 
हुलिहुलि वःगु पतासिं सिना: अत्यन्त गंसि जुयेकाः नयेमखंगुलिं 
सनेमफयाच्चंगु खना: सकसियां नुग: मछिंकाः मिखां खोबिहायेकाः 
केरणाचाया ख्वयेमते ख्वयेमते धका धिर्ज बिया: थथे धका धाल । छन्त 
छु दुःख जुल भो अबला केहँँ मयजु छ सु? छंगु नां छु? छ सया स्त्री ? 
छंगु छं गन ? जात छु ? छ्या नितिं छ थूजा गु जङ्गलस च्वना 
ख्वयाच्चनाः धकाः न्यसँलि उम्ह बिमलावती भो तता केहँपिं जि 
बिमलप्रभा गांया बासि ख: । जि स्वामीया नां निर्धनबनिया शाक्य बनिया 
खः । जिगु नां बिमलावती खः । जिपिं तच्वतं दुःखिपिं । नयेमखना 

कंचनपुर देशय्‌ कंचनदेव जुजुया दासीजुया लायकुलिइ च्वंच्चना । तर 
छन्हू उगु देशय्‌ उपद्रव जुयाः रोग आदि पिडित जुयावसँलि जिपिं 
निम्हत्यपू नं पापिपिं धका देशं वितिना घनघोर जङ्गलय्‌ वायेहल । जि 
स्वामी नं छ मिसा अलक्षण धकाः जि याकचित वनस वाना: थौंया 
चानय्‌ अबला याना थकल । आ: जि गनवने गनच्वने ? थः स्वामीं तक 
नं अलक्षण धायेका: च्वनेमाल धका: अश्रुधारा हायेका: मनस अति हे 
संताप जुयेका: हिहिलनं व्हायँव्हायँ ख्वया: थःगु दुःख फुक्कं बिमलावती 
उपि म्हासु वसःपुनाः वःपिं तता केहेपिन्त कन । बिमलावतीयागु संताप, 
दुःख सहयाये मफया: तता केहँपिसं धाल । हे बिमलमवती दुःख तायेमते ! 
छुयाये कर्मया लिला हे अजाःगु दुःख जुल धका: ख्वयाच्वनाया छु सार 
मदु । ख्वये मते, छ थें हे न्हापा जिपिं नं दुःखिपिं खः । जिमिसं नं 
आपालं दुःख सिड धुन । आ: तिनी जिपिं वसुन्धरादेवीया सु-दृष्टी सुख 
सिल । अथेया कारणय्‌ जिपिं श्री नगर देशस श्री वसुन्धरा व्रत दनेत 
म्हासूगु वसतं पुनाः वयाच्वना । थुगु व्रत अति हे उत्तम अन्न, धन, रत्नं 
परिपूर्ण जुयाः वइगु ब्रत खः । हे बिमलमावती श्री नगरयागु महिमा छन्त 
कने गथे धाःसा श्री नगर देशया जुजु जुयाबिज्या:म्ह श्री सूर्योदय राजा 
तसक हे पापि जुयाः मखु मखुगु कर्म यानाः प्रजागणपिन्त दु:ख बिया: 
मत्यः मत्यःगु कर्म यानाच्वंगुलिं श्री नगरस दुर्भिक्ष जुयाः वा मवयाः 
प्रजागणपिनी नये मखना हाहाकार जुल । नाना उपद्र, उत्पाद जुल । 
प्रजागण सकलें हाहाकारं कष्ट नयाः दुःख सियाच्चंगु बेलस तुषिता भूवनं 
अश्वघोष व नन्दिमुख निम्ह श्री नगरस क्वहाँ वयाः आज्ञा 
दयेकाबिज्यात । भो प्रजागणपिं छिमिगु देशस जलवृष्टी मजुया: नयेमखना 
दुःख स्यूगुलिं छिमित देशस उधार याये धका: जिपिं थन वयाच्चना । 
जिमिगु खँ न्यः । थ्व दुःख तरेयायेगु जूसा भाद्र कृष्ण तृतीयाकुन्ह श्री 

बसुन्धरा देवीयागु ब्रत दै । उपोषदय्‌ च्वँ । थ्वया पुण्यं नये मखनाच्वंपिन्त 
अन्न, धन, रत्नं परिपूर्ण जुयाः पाप नास जुयावनी धका: आज्ञा 
दयेकाबिज्यात । थथिजा:गु दुःख रुपी सागरं पार तरे जुइगु श्री देवीयागु 
वचनयात नं जुजुं वास्ता मयासे प्रजागणपिनीगु दुःखयात नं जुजुं ल्वमंका 
यश आराम व भोगविलासय्‌ दुनाच्चंगुलि देशय्‌ झन हे उपद्रव उत्पाद 
जुल । पुनः देवीया आज्ञा जुसेलिं श्री देवीयागु वचन जुजु, लानी व 
प्रजागणपिं सकसिनं शिरस धारणा याना: प्रजापिं सहितं सच्छि व च्याम्ह 
जुजुया दरवारस भाद्र कृष्ण तृतीयाकुन्हुनिसें देवीयागु व्रत दन । थ्व पुण्यं 
श्री नगरस क्षणमात्रं दुर्भिक्ष, शान्त जुयाः सुभिक्ष जलवृष्टी जुल । अन्न, 
धन, रत्न नं परिपूर्ण पुष्प बिमानय्‌ तयाः तुषिता भूवनय्‌ यंकगु जुल । 
अथे यंकुसेलिं सूर्योदय राजाया काय्‌ चन्द्रोदय राजां जीवनकाछिं थुगु श्री 
बसून्धरा देवीया ब्रत दनाबिज्यात । व थें हे लयूलय्‌ पतिकं थुगु ब्रत दने 
धकाः मत्तिइ तयाः थःगु देशय्‌ ग्राम (गां) ग्राम पतिं दुःख सियाच्चपिं 
मनुष्यपिन्त उद्धार यायेया कारणां घण्ठा घोषणा यानाबिज्यात । हे 
प्रजागणपिं दुःख सियाच्चंपिसं सुःख सिइगु इच्छा दःसा चन्द्रोदये 
महाराजाया दरवारस श्री वसुन्धरा देवीयागु व्रत दनेत वा: धकाः घण्ठा 
घोषणाया सःन्यनाः जिपिं नं व्रत दँ वना । थुगु पुण्य जिमिगु दुःख नास 
जुल । आः नं जिपिं व्रत दनेत अन हे बने त्यना: । कथह थें जिमिसं व्रत 
दनाच्चनागु निला: दत धकाः जुयावंगु खँ फुक्कं दुःखि बिमलावतीयात 
कनाच्चन । हे बिमलावती छं एकचित्त याना न्य: । थ्व ब्रतया प्रभावं श्री 
बसुन्धरा देवी प्रसन्न जुयाः जिमिगु गृहस छुं छुं मदुगु थासय्‌ गथे बुइँ 
पिना: तयाःगु थासं माः बुयावइ थें गरिब दुःखि दरिद्रपिनीगु उपरय्‌ श्री 
वसून्धरा महालक्ष्मी कृपा तयाः अन्न, धन, रत्न आदि परिपूर्ण 
यानाबिल । थथे जूगु खनाः जिपिं सकलें तसकं लयूलयताया: बदो हर्षमान 


श्रे 

याना: आवंलि गुबलेसं व्रत दनेगु त्वतेमखु धका: भाःपा थौं नं जिपिं ब्रत 
दनेत श्री नगर देशस वनेत्यनागु धका: कनेव विमलावतीं जितः नं श्री 
वसून्धरा देवीया ब्रत दंकादिसँ । जि पापियात त्वताथकेमते । दुःखया 
समुद्रस कुतुंवनाच्चम्ह जि पापियात छिकपिसं थकया: तरे यानादिसँ । 
जितः भरोसा बिइपिं छिकपिं बाहेक मेपिं सुं मखना धका: करुणां युक्तग 
स्वरं बिन्ति यात । 

इपिं धर्मपासा तता, केहँपिसं दुःखिया उपरय्‌ करुणा तयाः धैर्य 
बिया: थःपिं नापं तुं बिमलावतीयात नं श्री नगर देशय्‌ ब्वनायंकल । 
लाय्‌कुलिइ थ्यंकाः ब्रत दनेत बिमलाबतीयात नं व हे पासापिसं हलंज्वलं 
ताः लाका: बिया: सकलें हर्ष नं एकाग्र चित्त याना: ब्रतदन । कथह थें 
ब्रत बिसर्जन जुल | सकलें थः थःगु छेंय्‌ वन | तर बिमलावतीया गन | 
धकाः नुगः मछिकाच्वंगु इलय्‌ व हे धर्मपासा तता केहँपिं दयालु श्रद्धा 
भक्तपिसं उयागु मनय्‌ सन्ताप जूगु सिइकाः उमिगु छें हे ब्वनायंकल । 
उमिगु छे हे माःगु ज्या यायेगु ज्या: बिया: ज्या याकातल । थुकथं थः 
छम्हेसिगु समस्या समाधान जुइगु लक्ष्य प्राप्त जुल । अन हे ज्याः याना 
तन, मन, वचनं श्री वसुन्धरा देवी लुमंकाः श्रद्धा तयाः आनन्दं जीवन 
हनाच्वन । उक्त लय्‌ लय्‌ पतिकं एकाग्र चित्त यानाः मनस बिकल्प छुं हे 
मतसे श्री वसून्धरा देवी छम्हेसिगु जक आराधना याना: ब्रत दनाच्वंगुया 
प्रभावं बिमलावतीयात प्रेम याइपिं मेमेपिं न्हन्हूपिं नं दयावल । शरीरस 
रोग ब्याधि नं छुं मदया रुप यौवनं सम्नन्न जुयावल । 

छन्ह्या दिनय्‌ बिमलावती याकचा थःगु कोथासं एकाग्र चित्त 
याना श्री वसून्धरा देबीया ध्यान यानाच्चंच्चं मनस थः स्वामी 
निर्धनबनिया लुमना वयाः मिखास ख्बबि तयाः हे प्राणनाथ स्वामी छिं 
जितः त्वताः याकचा जक गन भायाः च्वना ? छिगु प्राण दनी धयाःगु 

जसा क्यंवाः धका वसन्धरादेवीया चरण कमलय्‌ भोकपुया च्वच्चन । 
उगबखतस श्री माता वसून्धरा देवीया प्रभावं श्री धर्म श्री भिक्षु चाहिला 
बर्व थ्व हे श्री नगर देशय्‌ सघन नागु गामय थ्यंका: बिमलावती 
च्वंच्वंग थासय थ्यंगु जुयाच्चन । बिमलावतीया खछि ध्यान यायेधुनेव 
दता: झ्याल क्वस्वःगु बखतय्‌ शान्त स्वभावम्ह भिक्ष भिक्षातन 


ब्रिज्यानाच्चंगु खना: काचाकाचा थ के दुगु भोजन दान यायेगु हेतं 


निपाल्हातं भिक्षया पात्रस श्रद्धाया भोजन प्रदान यात । 
निपा: न्हातं बिन्ति यानाः धर्म श्री भिक्षुयात थःगु दुःखया वेदना 


प्वंकल, भो भन्ते ! छलपोल सदां देश देशं ग्राम ग्राम चाहुला भिक्षुतन 
याः बिज्याइम्ह खः । अतएव जि स्वामी गनं नापला ला ? गर्न खँ ला ? 
जि स्वामीयागु वर्ण थुजा:गु थुजाःगु । हाकनं वया नां ख निर्धनबनिया । 
जि स्वामीया ख्याल मखनागु यक्व: दत । भो भन्ते ! जिं स्वामीया दर्शन 
याये धका: श्री बसून्धरा देवीया ब्रत धारणा यानाच्चना धका बिन्ति 
यात । बिमलाबतीया करुणां युक्तगु सः न्यनाः धर्म श्री भिक्षुं थथे धकाः 

हे ब्रतधारक मिसा गथे जुयाः बायेमाल ? धकाः न्यसँलि 
बिमलावतीं बिन्ति यानाः धाल भो भन्ते ! जि स्वामीं जितः अलक्षणा 
धकाः जङ्गलय्‌ वानावन । थ्व हे कारणां यानाः जि स्वामीनाप बियोग 
जुयेकाच्चनागु यक्वः दत । छलपोलं गनं खँ ला धकाः न्यंगु बखतय्‌ धर्म 
श्री भिक्षुया भिक्षातन याये धकाः लँया सिथं सिथं वयाच्चंगु इलय्‌ मनस 
अति संताप जुयेका जड्गलया लँपुं वयाच्चंम्ह मानवयात जेतबन विहारय्‌ 
यंकाबियागु खँ झसंग लुमनावल । उम्ह दरिद्रम्ह मानव अवश्य नं थुया 
स्वामी खड धकाः: बिमलावतीया ख्वा: स्वया: दयाःतयाः आज्ञा 
दयेकाबिज्यात । 

हे ब्रत धारक मिसा छंम्ह स्वामीयात थथे हे भिक्षातन वनेत 
वयागु बखतय्‌ जङ्गलया पिने लँया दथुस अति हे दुःख तायेकाः, आकुल 
ब्याकुल जुयेका:, वयाच्चंगु खनाः जिं उम्ह मानवयात जेतबन महाविहारय्‌ 
श्री भगबान बुद्धया थाय्‌ यंकाबियागु दु । उम्ह भगवान बुद्ध याःगु धर्म 
देशना न्यनाच्चंच्चंगु दु । छं स्वामी पक्का नं व हे खड । धकाः आज्ञा 
दयेकुगु न्यना: बिमलावतीं बिन्ति यात भो भन्ते ! धन्य धन्य छलपोलयात 
बसुन्धरा देवीं छवया: हःथें जुल । भो भन्ते ! जि दुःखियात याकनं 
जेतबन महाविहारस यंकाबिज्याहुँ । श्री भगवानयात नं दर्शन याका: जि 
स्वामीयात नं नाप लाका: बिज्याहुँ धकाः बिन्ति यासेंलि धर्म श्री भिक्षु नं 
थ्व मिसा खना: करुणा वना: बिमलावतीयात ल्यूल्य्‌ तयाः श्री भगवान 
बिज्यानाच्वंगु जेतबन महाविहारया लॅपु लिनावनाच्चन । जेतबन 
महाविहारस थ्यंकाः शाक्यसिंह भगवान बुद्धयागु दर्शन याकाः थःम्ह नं 
दर्शन यानाः निर्धनबनिया च्वंच्वंगु थासय्‌ ब्वनायंकल । निर्धनबनियां धर्म 
श्री भिक्षुया ल्यूल्यू थः स्त्री बिमलावती तापाकंनिसें वयाच्चंगु खना: मनस 


अति हर्ष जुयेकाः थः नापंतुं बिमलावतीयात फ्यतुकाः आनन्दपूर्वकं | 


भगवान बुद्धया धर्मकथा न्यनाच्चन । बिमलावतीं थः स्वामी 
निर्धनबनिंयायात मखंगु यक्व: दुगुलिं अतिमाया प्रिति यानाः सुखनं धर्म 
कथा न्यनाच्चन । 

थुगु बखतय्‌ धर्म श्री भिक्षुं जवःपुलिं पृथ्वीइ चयाः खबःगु पुलि 
थकया: श्री भगवानया ख्वा: स्वयाः बिन्ति यात । हे भगवान थुपिं 
निर्धनबनिया व बिमलावती निम्हत्यपूलिं छ्या कारणय्‌ दरिद्र जुल ? 
ूर्वजन्मय्‌ छु पाप यानावःगुलिं नये,मखन ? छुया नितिं निम्हत्यप्‌ नं 
बियोग जुयेकाः बायाच्वनेमाल ? धकाः धर्म श्री भिक्षुं न्यसेलिं श्री 
भगवानं सकल भिक्षु सभालोकया ख्वा: स्वयाः आज्ञा दयेकाबिज्यात । हे 

धर्म श्री भिक्षु थ्व निर्धनबनिया व थ्वया स्त्री बिमलावतीपिसं पूर्व जन्मय्‌ 
यानावःग पाप कर्म छिमित कने, छिमिसं एकचित्त यानाः न्यः । 

थुपिं न्हापा पूर्वजन्मय्‌ छगू “साम” धयाःगु ग्रामस माधब 
(निर्धनबनिया) नां जुयाच्वंम्ह श्रेष्ठ पुत्र व थ्वयाः कलाः निमती 
(बिमलाबती) नां जुया: लोकय्‌ धनबानपिं जुया भोग बिलासय्‌ दुना: 
परस्पर रतिक्रिडा याना सुखं आनन्दपूर्वकं गामय्‌ च्वंच्वन । तर थुपिं 
निम्हत्यप॒ नं बरो पापी, थःजक नये थःजक तिये लोकजनपिन्त व 
थ:थितिपिन्त नके मालकि सारै नुगः स्याना: फत्ता खँ ल्हानाः, मिलय्‌ 
जयाच्वंपिन्त फाया:, म्वासांम्वासां करपिन्त नुगलय्‌ स्याक्क ब्वः बियाः 
च्वंच्वन । हानं दान प्रदान यानाच्वंपिन्त दान यायेमते धकाः गनीपिं जुयाः 
पुन्ही, सन्हु, अष्टमी तृतीयाकुन्हु व्रत यानाच्चंपिं लोकपिन्त नाना प्रकारं 
खिजय्‌ याना: जुइगु जुयाच्चन । थुकथं भग्‌ अकशल पापस भुलेजुयाः 
थः जक नये थः जक च्वने धयागु पशु समान जीवन हनाच्वंगु जुयाः 
निति थुगु जन्मस अलक्षणपिं स्त्री पुरुष धायेका अघोर दुःख सिया 
च्वनेमाल । अतएव पूर्वजन्मस पिनावया:गु पाप थुगु जन्मस म्वानान दुःख 
कष्ट भोगेयाना च्वनेमाल । अथेया कारणय्‌ छिपिं सकसिनं थथे धकाः 
सिइका मभिंगु कर्मयात हाकृतिना: न्ह्याबलें सत्‌ धर्मय्‌ लगेजुइगु स्वः । 
चित्तयात क्वातुकी, भिंगु चित्त दयेकि, सत्धर्म न्यनेगु त्वतेमते । सत्धर्म 
न्यनाः चित्तयात एकाग्र यायेगु यात धायेव मभिंगु, मज्यूगु ज्याय्‌ सतर्क 
जुया: भीग्‌ अकुशलपाखें तापाक्क च्वनेफइ धका: भगवान बुद्धं धर्म श्री 
भिक्षु प्रभिति सकल सभालोकयात आज्ञा दयेकाबिज्यात । 

थुगु बखतय्‌ निर्धनबनिया व बिमलाबती निम्हत्यपूयां थःगु 
पूर्वजन्मया खँ न्यनाः मनस त्राहिमानं ग्यानाः श्री शाक्यसिंह बुद्धया न्ह्यःने 
वनाः ल्हाः निपां बिन्ति यानाच्चत । भो भगवान ! जिपिं निम्हं तच्वतं 


Let 

| = खः । जिमिसं पूर्वजन्मस अघोर पाप यानावयाः । थ्व पापं यानाः 
जिमिसं थुगु जन्मस आपालं दुःख सियेमाल । जिपिं आः त्राहि त्राहिमानं 
ग्यात प्रभु । भो भगवान आः जिमिंसं छु धर्म याःसा थ्व पाप नास 
जुयावनी जिमित करुणा दृष्टिं स्वया: पाप नास जुइगु धर्म कथा आज्ञा 
दयेकाबिज्याहुँ धका करुणा युक्तगु स्वरं बिन्ति यात । 

निम्हत्यपूयागु करुणां युक्तगु स्वरं बिन्ति याःगु न्यनाः श्री 
भगवान बुद्धं आज्ञा दयेकाबिज्यात । हे निर्धनबनिया छं स्त्री बिमलावती 
श्री नगर देशस वनाः श्री वसून्धरा देवी पृथ्वी मांया आराधना यानाः 
उपोषढ नियमय्‌ च्वनाः पुण्यानुभाव याना वयेधुंकल । पृथ्वीमांया ब्रत 
दंगुया प्रभावं बियोग जुयाच्वंम्ह पुरुषनाप संयोग जुयेदत । हानं जिगु धर्म 
न्यंगुया प्रभाबं छिमिसं जन्मजन्मान्तरस यानावःगु पाप फुक्कं क्षेय जुयावने 
धुंकल धकाः भगवान बुद्धं भिक्षु प्रभिति सकल सभालोकयात आज्ञा 
दयेकाबिज्यात । 

धर्म श्री भिक्षुं पुनः भगवान बुद्धयात प्रार्थना यात । हे सास्ता ! 
थ्व संसारय्‌ तःधना बिज्याकम्ह पृथ्वीमां बसुन्धराया ब्रत सेवा यात 
धाःसा गुलितक्क फल लाइ ? धकाः न्यसेलि श्री बसुन्धरा महादेवीयात 
पूजा भाव, भक्ति यानाया अनन्त फल दइ धकाः फलया प्रशंसा आज्ञा 
दयेकाबिज्यात । 

हे धर्म श्री भिक्षु छं एकचित्त यानाः न्यः । गुम्ह मनुष्यं बसुन्धरा 
देवीयागु सेवा याइ, भाव भक्तियाइ, उम्हयात जन्म जन्मान्तरसं यानावःगु 
पाप नास जुया: अन्तकालस तुषिताभुवनसं बास लाइ । हाकनं गुम्ह मनुष्यं 
छिकिछिकि बँया कच्चा तया स्वां छाया पुजा यात धाःसा थ्वया पुण्यं 
चक्रबर्ती जुजु जुयाः जन्म कायेदइ । हाकनं थुम्ह बसुन्धरा महालक्ष्मीयात 
धुँ धुपांय्‌ नस्वाःगु श्रीखण्ड, अंगुर, कुम्कुम सुगन्ध इत्यादि व्हालाव्हाला 


श्र 


विमलावती अवढान 


बासना वयेकाः सेवा यात धाःसा थ्वया पुण्यं अत्यन्त तेजवन्त सुगन्धया 
देह जुड । गुम्ह मनुष्यं जगतमातायात निमन्त्रणा याना: ब्रत दन धाःसा 
निर्मल चित्त जुयाः याकनं मोक्षगामी जुड । श्री वसुन्धरा मातायात सुगन्ध 
जल, घ्योकस्ती, सा दुरु, साख, पंचामृत मृतादिं स्नान याकल धाःसा 
थ्बया पण्य नं स्वर्गबासी जुयाः देवपुत्र धायेका जन्म कायेदइ । हाकनं 
थ॒म्ह देवीयात पंचसुगन्धं श्रीखण्डं चुला लेपन याकल धा:सा चेपेंगु गुणां 
पर्ण जइ । हाकनं गुम्ह मनुष्यं श्री बसुन्धरा देवीयात म्हासूगु वस्त्र द्ृहलपा 
प्जायात धा:सा थग पण्यद्वारा तच्वतं ज्यासःम्ह जुयाः (शिल्कार जुया) 
जन्म जइ । हाकनं नस्वाः नस्वाःगु धगः स्वां, कपु सिन्हाय्‌, ता स्वां आदि 
२१ ता प्रकारयागु स्वां स्वांमाः हना: पुजा याइ । थ्वया पुण्यं स्वर्या जुजु 
इन्द्र धायेका जन्म कायेदइ । हाकनं साः साःगु मरिचरी छाया पूजायात 
धाःसा थ्वया पुण्य अपालं धनाध्य जुयाः छं, बँ, लाभ जुयाः आनन्दपूर्वकं 
सुःखं च्वनेदइ । हाकनं ग्वय्‌, ग्वा: सिसाफल आदि छायाः श्राद्ध भावयात 
धाःसा सदां रोग मदया आपालं आयु बधेजुयाः सन्तानयागु ख्वाल स्वयाः 
च्वनेदइ । हाकनं थुम्ह श्री त्रिभूवनया मां जुयाबिज्याम्हयात घ्य: मत, 
चिकं मत, हामोचिकं, नैक्या चिकं, तू चिक देवा आदि थना: चाकः मत 
आदि च्याकाबिल धाःसा थुगु पुण्यं तेजवन्त जुयाः जाज्वल्यमान जुइकाः 
सुइनिता लक्षणां पूर्ण जुयाः अन्त्यकालस तुषिता भूवनस बासलाइ । श्री 
बसुन्धरा देवीयात लँ बहः, हेरा, मोति, माणिक, पन्ना, पुष्पराज, लालगु 
भिंपु, आदि नवरत्न छायाः सुनां भाव भक्ति याइ थ्व पुण्यं कुबेर समानं 
धनबान जुया जन्म कायेदइ । हानं गुम्ह देवीयात ताय्‌ आखे व्हलाः पूजा 
याइ थुगु पुण्यं आपालं सल, किसी, सा, म्ये, आदि दुम्ह व अन्नं पूर्णम्ह 
तःधंम्ह महाजन धायेका जन्म कायेदइ । गुम्ह मनुष्यं श्री मांयात १०८ 
सच्छि व च्याक्वः स्वांवा तिना: भावना याइ थ्वया पुण्यं छेंस लक्ष्मी 

विमलावती क 


वास यानाः वा, जाकि, कयगु, छो, भुटी, सिंपु, आदि ब॒हीं परिपर्ण 
जुयाः धन्दा म्वाम्ह जुइ । गुम्ह देवीयात हिंसी दृहलपा पूजा याइ 
उम्हसिया धुकतिइ लक्ष्मी बास याइ । हाकनं बसुन्धरा वीया ब्रतका 
क्वखाया, अथवा ल्हातस न्ह्यात धा:सा शरीर हृष्टपुष्ट जुया: रोग, 
शोक, कष्ट मदया: गृह दशा, अरिष्ट दशा आदि मदया: अन्त्यकालस 
मुक्ति फल लाइ । हाकनं गुम्ह मनुष्य क्षमा फ्वना: आत्मालोचना याना: 
पाठ स्तोत्र याइ । थ्वया पुण्यं अनुत्तर सम्यकसम्बोधि ज्ञान लाइ धका: 
भगवान बुद्ध धर्म श्री भिक्षुया ख्वा: स्वया: पूजाया प्रशंसा, फल, पण्यया 
महिमा आज्ञा दयेकाबिज्यात । थुलि श्री बसुन्धरा देवीया ब्रतया | 
डे धुसेलि हाकनं धर्म श्री भिक्षुं भगवानया ख्वा: स्वयाः फ्रिंनिग 
महिनास श्री बसुन्धरा देवीयागु व्रतदन धा:सा छ फल लाइ ? थुकिया 
पुण्य फल न्यनेगु ईच्छा जुल आज्ञा दयेकाबिज्याहुँ धका: बिन्ति यासेंलि 
द्वादश मास व्रत फल आज्ञा दयेकाबिज्यात । 


द्वादश मास ब्रतफल 

१) हे धर्म श्री भिक्षु एक चित्त याना न्यः, भाद्रकृष्ण तृतीया दिनस 
बसुन्धरा देवीया व्रत आरम्भ यात धालसा थ्वया पुण्यं खुइदँ तक्क 
तुषिता भूवनस बास लाइ । 

२) आश्विनकृष्ण तृतीयाकुन्हु व्रत दन धाःसा नाना रोगादि नास जुयाः 
स्वच्छ देह जुइ । 

३) हानं गुम्ह मनुष्यं कार्तिककृष्ण तृढीया दिनस उक्त ब्रत दन धा:सा 
थ्वया पुण्यं पद्मराग द्व:छि दान यानागु फल प्राप्त जुइ । 

४) गुम्ह मनुष्यं मार्गकृष्ण तृतीया दिनकुन्हु व्रत दन धाःसा थ्वया पुण्यं 
द्वःछि कर्केटन लाभ यानाः अन्त्य चक्रवर्ती राजा जुया: जन्म जुइ । 

विमलावती अवढान 


५) पौषकृष्ण तृतीयाकुन्ह व्रत दन धा:सा थ्वया पुण्यं हृःछि सा दान 
यानागु फल प्राप्त जुड । 

६) माघकृष्ण तृतीयाया दिनस व्रत दन धा:सा थ्वया पुण्यं चन्द्रमा थें तेज 
थिनाच्वंगु माणिक दान यानाया फल प्राप्त जुइ । 

७) हानं फाल्गुणकृष्ण तृतीयाया दिनस व्रत दन धाःसा च्याद्दः वा दान 
यानागु फल प्राप्त जुइ । 

८) चैत्रकृष्ण तृतीयाकुन्हु व्रत दन धाःसा नाना द्रव्य दान यानागु फल 
प्राप्त जुइ । 

९) बैशाखकृष्ण तृतीयाकुन्हु व्रत दन धाःसा भिट्वल दँ तक्क त्रायत्रींस 
भूबनय्‌ बास यायेदइ । 

१०) जेष्ठकृष्ण तृतीयाकुन्हु व्रतदन धाःसा थ्वया पुण्यं न्याद्वल दान यानागु 
पुण्य फल दइ । 

११) आषाढकृष्ण तृतीयाकुन्हु व्रत दन धाःसा थ्वयागु पुण्यं अनन्त सिद्धि 
व अन्न आदि प्राप्त जुइ । 

१२) श्रावणकृष्ण तृतीयाकुन्हु व्रत दन धाःसा थ्वया पुण्यं स्वंगू लाख दान 
यानागु पुण्य प्राप्त जुइ । 

हे धर्म श्री भिक्षु ! श्री बसुन्धरा ब्रतया महिमा थुलि दु धकाः 

कनेमफु तर सागर समुद्रस च्वंगु लःया संख्या थुलि दु धका: धायेफ्‌ । 

जलवृष्टी जुइबलय्‌ थ्वफुति ल: क्वहाँवल धका धायेगु सामर्थ दु । श्री 

बसुन्धरा देवीयागु महिमा न्हापा जुयाबिज्याःपिं तथागतपिसं नं धायेमफ्‌, 

जिंनं वसपोलयागु महिमा थथे हे धका: धायेथाकु । अथेया कारणय्‌ 

वसपोलया ब्रत, धारणी आदि पाठयात धा:सा अनन्त पुण्य लाइ । जन्म 

जनमान्तरसं यानागु पाप क्षणमात्रं नास जुया: अन्त्यकालस मोक्षपद 

लाइ । अथे जूगुलिं हे धर्म श्री भिक्षु ! छ बना गुरु जुयाः थुपिं 

निम्हत्यपूयात व्रत दंका: उद्धार याना: वा, धका: आज्ञा दयेकाबिज्यात । 
थुकथं श्री भगवान बुद्ध आनन्द भिक्षुयात छसिकथं कनाच्वन । 

थनंलि हे आनन्द ! धर्म श्री भिक्षु, निर्धनवनिया व बिमलाबती 
स्वम्हं जेतबन महाबिहारं बिमलप्रभा ग्रामस (थःगुछेंस) वया: धर्म श्री 
गुरुया आज्ञा अनुसारं भाद्रकृष्ण तृतीयाकुन्हु निर्धनबनिया व बिमलाबती 
सहित तीर्थस म्वः ल्हुयाः श्री बसुन्धरा व्रत दने धकाः म्हासूगु वस्त्र पुना: 
एकचित्त यानाच्वंगु जुल । गुरु श्री भिक्षु रजमण्डल स्थापना याना: सगुन 
मण्डलस छसिकथं पूजा याना: व्रत दने थासय्‌ छचाखेरं मत च्याकाः 
निम्हत्यपू नं त:धंगु मण्डलया न्ह्यःने च्वना: गुरु ब्यूगु धर्म देशना उपदेश 
न्यनाः सास्टाङ्ग दण्डवत यानाः त्रिप्रदक्षिणा सहित धारणी मन्त्र ब्वना: 
एकाग्र चित्त यानाच्वन । कथह थें ब्रत बिसर्जन यानाः श्री गुरुयात 
यथाश्चद्धां दान याना भोजन (पालं) याकाः थःपिनी निम्हत्यपूया नं पालं 
याना: मन अति हर्षमान यानाच्चन । बहनी जुसेलि रजमण्डल स्थापना 
यानातइगु स्थानस चाकः मत चा:हुयेका: वसपोलया मन्त्र धारणी ब्वना, 
एकाग्र चित्त यानाः निम्हत्यप्‌ नं द्यंबने न्ह्यः गुरु धर्म श्री भिक्षुयात नं 
थःगु हे छँस थ्यनेत कोथा सफा याना: यचुसे पिचुसेच्चंगु आसनय्‌ 
फ्यतुकल । गुरुं नं ग्रहण यानाः उकुन्हया चाः अन हे बिश्राम 
यानाबिज्यात । 

चानसिया तृतीया प्रहर जुसँलि तुषिता भूवनं बसुन्धरा महादेवी 
बिज्यानाः निम्हत्यपूयातं दर्शन बियाबिज्यात । गुगु प्रकारं दर्शन बिया 
बिज्या:त धाःसा अत्यन्त ज्योति प्रकाश जुयाः सुबर्णया तेज थें थिंनाच्चंगु 
म्हासूगु ख्वा: रत्या मकुट पुयाः खुका न्हातं जोसा ज्वनाबिज्याःगु 
जुल । जोसा थथे खः जवपाखे सोका: ल्हातय्‌ जपमाला, रत्नकच्चा, 
अभय, व देपापाखे सोका: ल्हातं प्रज्ञापुस्तक, वारवीं, पूर्णकलश ज्वना: 

ललितासन यानाः रत्तया मालां क्वखाया मुसुंहु न्हिलाः 0075 व 
ब्रिमलाबती निम्हसिगुं ख्वा: स्वया: आज्ञा दयेकाबिज्यात । भो निर्धन व 
ब्रिमलाबती छिपिं तिम्हत्यपुलिं नं एकाग्र यानाः जिगु हे दंगुलिं जि तसक॑ 
प्रसन्न जुल । थ्व ब्रत छिमिसं दंगुया पुण्यं लोकं छिमित 'मानयाका, 
च्वनेदइ । छिमिगु छँस लक्ष्मी बास याइ । धनसम्पत्ति आपालं क्ती 
थनिनिसेँ छिमि निम्हत्यपू आनन्दपूर्वकं जीवन हनाच्वनेदइ । 05: छि 
जनहित, लोकहित कार्यस सदां तत्पर जू । दश अकूशलयात हाकुतिना 
छबः । सदां छिमित जयेजुइ धका सुवा बिया: अन्तर्ध्यांन जाया विया । 
र थनंलि निर्धनबनिया व बिमलाबती निम्हत्यपूयां स्वप्नास श्री 
बसन्धरा देवीयागु ब्रतदना दर्शन लाना: थःगु छे लक्ष्मीबास याइ धयागु खँ 
मनं वायेकाः द्य: तुइसे च्वसँलि हथासं दनावनाः नित्यकर्म यानाः थः गुरु 
धर्म श्री भिक्षया आश्रमय्‌ दुहाँ वनाः ल्हाःज्वलपा बिन्ति यानाः स्वप्नस 
खंगु खे फुक्क कँसेलि गुरु नं थथे धकाः आज्ञा दयेकाबिज्यात । है निर्धन 
व _बरिमलाबती श्री बसुन्धरा महादेवीया स्वभाव शान्त चित्त जुयाः 
करपिनिगु दुःख कष्ट खनाः सहयानाच्चनेगु शक्ति मदुम्ह श्री बसुन्धरा 
देवी खः धकाः आज्ञा दयेकाबिज्यात । | 
बिमलाबतीं व्रत बिसर्जन यायेत हथासं हथासं हलज्वलं ताःलाका: 
गुरु मण्डलार्चन पूजाकथं व्रत बिसर्जन यात । अनंलि मण्डलया रजफुक्क 
तीर्थस चुइके छवया: हानं तीर्थस बिज्या:म्ह नागराजयात नं पूजा यानाः 
अर्घ यानाः पूर्णकलशस तीर्थया जल तयाः छँय्‌ लितहया: महामण्डल 
स्थापना याःगु स्थानस बिधिपूर्वक कुमारी आराधना यानाः कुमारी पूजा 
यात । पूजा सिधयेकाः गुरुयात भोजन याका: थःपिनी नं प्रसाद ग्रहण 
याना: गुरुयात यथाश्रद्धा दान दक्षिणा बिया: आशीर्वाद फ्वन । श्री गुरु 
निम्हत्यपूयात नं आशिर्वाद बियाबिज्यात । हे निर्धन व बिमलाबती देवीया 


a) 

~> क अवढ़ाल 


आज्ञानुसारं उपोषदयात बांलाकक पालना याः 
यात धासा छिमिगु पाप मोचन जयाः 
कोष्टाड्ारं परिपूर्ण जुया सु:खपूर्वकं जीवन 
श्री भिक्षुं आशिर्बाद बिया: 
बिज्यात । 


। थुगु ब्रत बांलाक्क पालना 
नवरत्न, सप्तवृही, कोष, 


हनाच्चनेदइ धकाः गरु धर्म 


निम्हत्यपूयाकें बिदा क्या: देशान्तरस 


वा, छो, कयेगु, जाकि, बजि, आदि मदु 
थें धनाध्य जुयावल । 

निर्धनबनिया व बिमलाबतीपिं धनाध्य जुयावंगु खनाः दाजु, 
किजा, इष्ट, मित्र, भाइबन्धु बर्ग सकलें आश्चर्य चाया: सकलें वल ॥ 
थःत न्हापा हेलाया:पिं दु:खया मर्म मथुपिं नं वया: भला कुशल या:वल । 
अहो ! निर्धन छन्त आनन्द जूला, छं जहान गनवन धा:वपिं ग्वा: ग्वा: । 
उपिं सकसिगुं ख्वा: स्वयाः निर्धनबनिया अजूचाल । मनय्‌ थुकथं वाल । 
अहो आश्चर्य ! थ्व लोक गुजाःगु ख्वा: पायः न्हापा दुःख जुयाच्वंबलय्‌ 
जितः सुनानं पुछेमया: आः धाःसा धन दुगुलिं सकलें वयाः धाः 
वयाच्चन । थ्व संसारय्‌ धन बिना मेगु मदुखनी । दकव: सिवय्‌ तःधंगु हे 
धन जुयाच्वन खनी गुज्वःगु धन थ्व ? धकाः मत्तिइवायेकाः भिंपिं गुरुया 
उपदेश न्यनातःगु जूगुलिं अहंकारयात सहयाना सकल दाजु किजा थःथिति 
इष्ट मित्रपिन्त आनन्द हे ज्‌ धका: 'लिसःबिल । 

दाजु किजापिसं भो दाजु, भो किजा, थुलि तक्क छिपिं निम्ह गन 
वनाच्वना छुछु व्यापार या: वनाच्वना ? जिमित नं आमजाःगु व्यापार 


धयागु पदार्थ छुँ हे मदयेक कथह 


६४ 


विमलावती अवढान 


यायेगु स्यनाब्यूले धकाः धासेलिं निर्धनबनियां थःगु न्हापाया दुःख लुमंका 
मिखां ख्वबि सररं हायेकाः थथे धकाः लिस: बिल । किजा, दाजुपिं थ्व 
खँ छिमिसं न्यनेमते थ्व दुःखया वेदना कनां साध्य मजू । यदि छिपिं नं 
धनाध्य जुइगु जूसा श्री वसुन्धरा देवीया ब्रत दँ वसपोलया अनुग्रह नं हे 
थ्व सम्पति पात जूगु खः । छिमिसं नं थ्व हे व्रत आराधना या: । अले 
छिमिगु छँय्‌ नं लक्ष्मी बास यानाः धनाध्य जुइ दाजु किजा सकसितं कना: 
थःपिसं नं कृष्णपक्ष पतिकं श्री वसुन्धरा देवीया व्रत दनाः आनन्दपूर्वक 
निम्हत्यपू नं दिन हनाच्वन । आपालं वर्ष लिपा अनित्य अनात्मायात 
लुमंका छॅनंभडग्र जीवनयात निम्हत्यपू नं गृहस्थि त्वता: भिक्षु व 
भिक्षुनी जुया: बिमलप्रभा ग्रामस दुःखि प्राणीपिं उद्धार यायेगुया निमित्तय्‌ 
सकसित॑ श्री वसून्धरा मांया व्रत दंका: गुरु जुयाच्वन । कालान्तरस 
पुण्यया भागि जुयाः निर्धनबनिया व बिमलावती निम्हं श्री वसुन्धराया 
भूवन तुषिता भूवनसं वास ला:वन धकाः श्री शाक्यसिंह भगवानं 
आनन्दयात बिमलावती अबदान क्वचायेका बिज्याःगु जुल । कालान्तरय्‌ 
कुट्कुटाराम नाम महाविहारय्‌ उपगुप्त भिक्षुं-अशोक महाराजायात कना 
बिज्यागु जुल । 


॥ इति बिमलाबती अबदान समाप्तम्‌ ॥ 


ष्‌ 


विमलावती क्क अया विमलावती अवढ़ान 
श्री बसुन्धरा ब्रत (तिलाब्रत) यात माःगु हलं ज्वलं छे ज्वरे यायेगु 
वसुन्धराया मण्द: पाता १ द्यः थायेगु चा 
बन्याज्वलं पसः ज्वलं वरे ज्वलं बुद्धधर्म संघया मण्दः १ ज्वलान्हायुकं - २ 
म्हास्‌ सिन्हः बजि माक्वः हाकूगु कर्णपका ज्व १ ह 0 न्ती याया क 
म्हः सिन्हः जाकि माक्वः पंचपता पु - ३० नरि जज ना 
मीर ध्‌ lS त्रिखुट्टि (मस) गु १ पोताय्‌ - माक्वः 
चिड मरि माक्वः लुँपले वहपले १ चिग्वः कलश ग्वः १ हंचा - ३० 
धुय सिसाबुसा माक्वः पंचरत्न कोतः पा १ ताय्‌ माक्वः 
स्याउँ सिन्हः सादुरु कले ग्व: १ हि 
त गाय एका. गयुज्वलं ऊपाय गुताबीब: ज्वलं 
म्हेखापा पःका हिंसी चा सिता स्वां वा 
कलश वास: सलि माक्वः द्वाफोस्वां कच्चा म्हास्‌ सोतछत्र १ ईका 
अष्ट सुगन्ध चिकं स्वाँ माक्व जजंका माक्वः पःका 
मेवा मिष्टाँग वाग्वीँ कनीव स्वां आखे माय्‌ 
(मोसिपो) ग्वाः छिकिछिकि बूँ देवा प्वा ८ म्वाः 
दाँख तुफिपु १ पँ पला हः तोर्मा ग्व: ८ तछ्व 
श्रीखण्ड म्हासु काप सितु-गोबर कलश ग्व: १ हाकहामो 
अंगुर तोर्मायात चप्पा माक्‍व: बच्छा कच्चा सुकुन्दा गवः १ चिग्वः कयगु 
कुशुम घ्यःकस्ति चिक धलिस्वां धौपति ज्वः १ कवलः 
क्पू वा स्वांता माक्वः पूजाला 
स्वांमाः माक्वः ताचा 
चखः पिचा ८ नुसा लप्ते 
ओंगलसिमाया हः बत स 
द्द , 


विमलावती अवढाग 


. जाओ 
कक क कय न क्र अवढाग 

तिसा ज्वलं व्रत दनिपिसं हयेगु ज्वलं त्क्य र 
तायो मण्डः थायेत म्हास्‌काप म्हतिं कु १ 
तुकि पञ्चामृत तया: पूजाभ पा: १ ५ 
2 Sie ८ सल्लाहअनुसार याये । 
बाःजु शंख ग्व: १ मस १ 
जन्त्र किस्ली १ घ्योकस्ती 
कल्ली सुकुन्दा वा देवा - १ 
पर्सि व्रतकायात म्हासूका ग्वारा १ 
गा नील थल ग्वः १ 
जनी पूजा सिन्हः म्हास्‌ सिन्हः 
लं आदि माक्वः धु, धुपाँय, कपू 

ताय्‌, आखे 
पूजायात माःगु ग्वःजा निस्ला की भू 
चनिग: (चिरवः वजा) ३० गुल्पा - १ 
त:निगः गवः २ वा (बाम्ना) 
वःनिगः गवः १ ईताः, जजंका पु ८ 
निलाजं ज्वः ४ रवःजा ग्व: ८ 

तपरी, अर्घसि (दाख) 
धूप ज्वलं स्वां, छिकिछिकि स्वां माक्वः 
श्रीखण्ड तास्वां माक्वः 
अगुर ग्वा: भे १ वारवीँ 
शील हिंसी ग्व १ 

चिक वा घ्यो 

द्यःयात तिसा वसः 

दक्षिणा माक्वः 

|| 
द्द 


मण्डल विसर्जन यायेत पूजाभूपाः १ कलश पूजायाये । माःसा 
कौमारी (कुमारी) पूजायाये । मेगु खै फुक्क थन मच्चया गुरूपिंगु 

BESS 5. | ख्यःया हनेबहःम्ह पं. रत्नकाजी 
बज़ाचार्यजुं नेपा:या बौद्ध संस्कृति सम्बन्धी 
आपालं सफ्‌ च्चयाः पिथना दीधुँकगु दु । 
अन्वेषक, च्चमि, सम्पादक एवं बौद्ध 
विद्वान भाजु बज़ाचार्यजुं च्वयाः आःतक 
पिदनेधुंक्गु सफूया धलः थुकथं दु । 
बुन्हि - १९९० माघ शुक्ल दशमी 

दिवंगत - २०५६ कार्तिक कृष्ण द्वितीया 


कलं. स्या ना 
नेपाल जन-जीवन क्रियापद्धति २. धीमती अबदान 
यें देया बौद्ध पूजाक्रियाया हलंज्वलं ४. भ्ीगु संस्कृतिया ब्व-घासा ४ 
नेपा: वेयया बिहारया ता:चा ६. म्येपुचः 
Buddhist Ritual Dance ८. विमलावती अवदान 


२४. बसुन्धरा माया निप्‌ बाखं (छिकपिनिगु ल्हातय्‌) 


